

VLADA REPUBLIKE HRVATSKE

Zagreb, 8. travnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | MINISTARSTVO REGIONALNOGA RAZVOJA I FONDOVA EUROPSKE UNIJE |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | IZVJEŠĆE O KORIŠTENJU EUROPSKIH STRUKTURNIH I INVESTICIJSKIH FONDOVA I PRETPRISTUPNIH PROGRAMA POMOĆI EUROPSKE UNIJE ZA RAZDOBLJE OD 1. SRPNJA DO 31. PROSINCA 2020. GODINE  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VLADA REPUBLIKE HRVATSKE**

**IZVJEŠĆE O KORIŠTENJU EUROPSKIH STRUKTURNIH I INVESTICIJSKIH FONDOVA I PRETPRISTUPNIH PROGRAMA POMOĆI**

**EUROPSKE UNIJE ZA RAZDOBLJE**

**OD 1. SRPNJA DO 31. PROSINCA 2020. GODINE**

**Zagreb, travanj 2021.**

**SADRŽAJ**

[1. UVOD 3](#_Toc66695481)

[2. SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA 5](#_Toc66695482)

[2.1. PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020. 5](#_Toc66695483)

[2.2. PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013. 7](#_Toc66695484)

[3. DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020. 9](#_Toc66695485)

[3.1. OPERATIVNI PROGRAM „KONKURENTNOST I KOHEZIJA“ 9](#_Toc66695486)

[3.2. OPERATIVNI PROGRAM „UČINKOVITI LJUDSKI POTENCIJALI“ 16](#_Toc66695487)

[3.3. PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020. 21](#_Toc66695488)

[3.4. OPERATIVNI PROGRAM ZA POMORSTVO I RIBARSTVO 27](#_Toc66695489)

[3.5. OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE 31](#_Toc66695490)

[3.6. PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020. 33](#_Toc66695491)

[3.6.1. Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020. 33](#_Toc66695492)

[3.6.2. Interreg IPA program prekogranične suradnje Hrvatska – Srbija 2014. – 2020. 34](#_Toc66695493)

[3.6.3. Program prekogranične suradnje Interreg V-A Italija – Hrvatska 2014. – 2020. 34](#_Toc66695494)

[3.6.4. Program prekogranične suradnje Interreg V-A Slovenija – Hrvatska 2014. – 2020. 34](#_Toc66695495)

[3.6.5. Program prekogranične suradnje Interreg V-A Mađarska – Hrvatska 2014. – 2020. 35](#_Toc66695496)

[3.6.6. Program transnacionalne suradnje Interreg V-B Dunav 2014. – 2020. 35](#_Toc66695497)

[3.6.7. Interreg V-B Jadransko-jonski program transnacionalne suradnje 2014. – 2020. 35](#_Toc66695498)

[3.6.8. Program transnacionalne suradnje Interreg V-B Mediteran 2014. – 2020. 36](#_Toc66695499)

[3.6.9. Program transnacionalne suradnje Interreg V-B Središnja Europa 2014. – 2020. 36](#_Toc66695500)

[3.6.10. Program međuregionalne suradnje INTERREG EUROPE 2014. – 2020. 37](#_Toc66695501)

[3.6.11. Program međuregionalne suradnje INTERACT III 2014. – 2020. 37](#_Toc66695502)

[3.6.12. Program međuregionalne suradnje URBACT III 2014. – 2020. 37](#_Toc66695503)

[3.6.13. Program međuregionalne suradnje ESPON 2020 37](#_Toc66695504)

[3.7. NAUČENE LEKCIJE 39](#_Toc66695505)

[4. DETALJNI PREGLED PROVEDBE OPERATIVNIH PROGRAMA FINANCIJSKOG RAZDOBLJA 2007. – 2013. I INSTRUMENTA PRETPRISTUPNE POMOĆI PROGRAMA IPA 47](#_Toc66695506)

[4.1. OPERATIVNI PROGRAM „PROMET“ 47](#_Toc66695507)

[4.2. OPERATIVNI PROGRAM „ZAŠTITA OKOLIŠA“ 49](#_Toc66695508)

[4.3. OPERATIVNI PROGRAM „REGIONALNA KONKURENTNOST“ 52](#_Toc66695509)

[4.4. OPERATIVNI PROGRAM „RAZVOJ LJUDSKIH POTENCIJALA“ 55](#_Toc66695510)

[4.5. KOMPONENTA I PROGRAMA IPA – POMOĆ U TRANZICIJI I JAČANJE INSTITUCIJA 57](#_Toc66695511)

[4.6. KOMPONENTA II PROGRAMA IPA – PREKOGRANIČNA SURADNJA 59](#_Toc66695512)

[4.7. KOMPONENTA V PROGRAMA IPA – RURALNI RAZVOJ 61](#_Toc66695513)

[4.8. OPERATIVNI PROGRAM ZA RIBARSTVO REPUBLIKE HRVATSKE ZA PROGRAMSKO RAZDOBLJE 2007. – 2013. 63](#_Toc66695514)

[4.9 NAUČENE LEKCIJE 64](#_Toc66695515)

[5. NEPRAVILNOSTI 66](#_Toc66695516)

[6. JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA 72](#_Toc66695517)

[7. ZAKLJUČAK 74](#_Toc66695518)

[Kratice 75](#_Toc66695519)

[Popis grafikona 77](#_Toc66695520)

[Popis tablica 78](#_Toc66695521)

# UVOD

Temeljem Zaključka Hrvatskoga sabora donesenog na 14. sjednici održanoj 24. listopada 2014., Vlada Republike Hrvatske (VRH) obvezna je Hrvatskome saboru podnositi redovna šestomjesečna izvješća o korištenju europskih strukturnih i investicijskih (ESI) fondova i pretpristupnih programa pomoći Europske unije (EU).

Izvješće o korištenju ESI fondova i pretpristupnih programa pomoći EU za razdoblje od 1. srpnja do 31. prosinca 2020. (u daljnjem tekstu: Izvješće) obuhvaća ključne podatke o provedbi (operativnih) programa financijskog razdoblja 2014. – 2020.: Operativnog programa Konkurentnost i kohezija (OPKK), Operativnog programa Učinkoviti ljudski potencijali (OPULJP), Programa ruralnog razvoja (PRR) i Operativnog programa za pomorstvo i ribarstvo (OPPiR) polazeći od financijskih pokazatelja uspješnosti apsorpcije pojedinog (operativnog) programa, i to statusa ugovaranja, plaćanja i ovjeravanja, s posebnim osvrtom na trendove koji se mogu identificirati u odnosu na prethodno izvještajno razdoblje. Pored financijskih pokazatelja iskorištenosti ESI fondova za svaki (operativni) program, Izvješće daje opisni prikaz stanja provedbe korištenja sredstava iz ESI fondova kroz prikaz pojedinih (operativnih) programa, s informacijama o tijelima u sustavu upravljanja i kontrole, pregledu objavljenih postupaka dodjele bespovratnih sredstava i drugim informacijama relevantnim za izvještajno razdoblje.

Također, Izvješće obuhvaća ključne podatke o provedbi Operativnih programa „Promet“ (OPP), „Zaštita okoliša“ (OPZO), „Regionalna konkurentnost“ (OPRK), „Razvoj ljudskih potencijala“ (OPRLJP) i Operativnog programa za ribarstvo (OPR), I, II i V komponente programa Instrumenta pretpristupne pomoći (IPA) u financijskom razdoblju 2007. – 2013. polazeći od financijskih pokazatelja uspješnosti apsorpcije pojedine komponente odnosno operativnog programa, i to statusa ugovaranja, plaćanja i ovjeravanja, s posebnim osvrtom na trendove koji se mogu identificirati u odnosu na informacije o statusu provedbe pojedine komponente programa IPA, odnosno operativnog programa iz prethodnog izvještajnog razdoblja. Pored financijskih pokazatelja, Izvješće nudi opisni prikaz stanja provedbe svakog Operativnog programa i svake od komponenata programa IPA. Također, Izvješće sadrži i informacije o regionalnoj pokrivenosti (na razini županija, izraženo u postocima) ugovorenih projekata, tamo gdje su predmetni podaci dostupni s obzirom na status provedbe.

S jedne strane prikazuje se status koji se odnosi na predmetno izvještajno razdoblje (od 1. srpnja do 31. prosinca 2020.), a s druge strane status koji se odnosi na ukupno, kumulativno razdoblje od početka provedbe zaključno s 31. prosincem 2020.

Nadalje, Izvješće nudi sažeti pregled utvrđenih nepravilnosti u korištenju fondova EU i poduzetih postupanja po istima.

Prema podacima Ministarstva financija, Republika Hrvatska je od pristupanja Europskoj uniji do 31. prosinca 2020. uplatila u europski proračun oko 25,79 milijardi kuna, dok je u istom razdoblju Republici Hrvatskoj iz europskog proračuna uplaćeno 8,28 milijardi eura, odnosno oko 62,52 milijardi kuna. U okviru fondova i programa obuhvaćenih ovim Izvješćem u proračun RH u periodu od 1. srpnja do 31. prosinca 2020. uplaćeno je 1,6 milijardi eura odnosno 12,16 milijardi kuna. Bitno je napomenuti da je u okviru komponenti programa IPA i operativnih programa financijskog razdoblja 2007. – 2013. Republici Hrvatskoj ukupno doznačeno 1,13 milijardi eura, a iznos od 847,9 milijuna naveden u tablici ispod odnosi se na sredstva doznačena nakon pristupanja Hrvatske Europskoj uniji.

|  |  |
| --- | --- |
| Izvor | Uplaćeni iznos (EUR) |
| ESIF 2014. - 2020. | 4.803.336.812,89 |
| ESI 2007. - 2013. | 847.930.689,83 |
| Izravna plaćanja | 1.520.022.200,77  |
| Ostali izvori | 1.052.814.358,22  |
| **UKUPNO** | **8.224.104.061,71** |

Tablica I: Iznosi uplaćeni iz europskog proračuna u proračun RH od pristupanja Europskoj uniji do 31. prosinca 2020.

# SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA

## PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020.

U izvještajnom razdoblju došlo je do rasta svih financijskih pokazatelja provedbe. Ugovoreno je projekata u vrijednosti od 1,84 milijardi eura, odnosno 15,23 % od ukupno ugovorenih sredstava od početka provedbe. Krajnjim korisnicima i ugovarateljima plaćeno je 1,01 milijardi eura, odnosno 20,26 % od ukupno plaćenog iznosa od početka provedbe. Ovjereno je 1,08 milijardi eura, odnosno 24,66 % od ukupno ovjerenog iznosa od početka provedbe. Istovremeno je Europska komisija (EK) doznačila iznos od 874,71 milijuna eura, što predstavlja 18,28 % ukupno doznačenog iznosa od početka provedbe programa.

Na dan 31. prosinca 2020. ukupno je ugovoreno 12,08 milijardi eura, odnosno 112,57 % ukupno dodijeljenih sredstava. Ukupno je plaćeno 5,00 milijardi eura, odnosno 46,62 % dodijeljenih sredstava. Ukupno je ovjereno 4,39 milijardi eura, odnosno 40,89 % dodijeljenih sredstava te je ukupno doznačeno 4,79 milijardi eura odnosno 44,59 % dodijeljenih sredstava, koja za (operativne) programe financijskog razdoblja 2014. – 2020. iznose 10,73 milijarde eura.

**Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju** **od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program[[1]](#footnote-2) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| OPKK | 6.831,26 | 1.448,89 | 21,21 | 726,39 | 10,63 | 696,50 | 10,20 | 503,72 | 7,37 |
| OPULJP | 1.621,05 | 322,02 | 19,86 | 138,36 | 8,54 | 170,57 | 10,52 | 164,43 | 10,14 |
| PRR | 2.026,22 | 54,11 | 2,67 | 129,57 | 6,39 | 187,72 | 9,26 | 187,30 | 9,24 |
| OPPiR | 252,64 | 14,20 | 5,62 | 19,38 | 7,67 | 27,22 | 10,77 | 19,26 | 7,62 |
|  |  |  |  |  |  |  |  |  |  |
| UKUPNO | 10.731,17 | 1.839,22 | 17,14 | 1.013,70 | 9,45 | 1.082,01 | 10,08 | 874,71 | 8,15 |

**Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| OPKK | 6.831,26 | 8.454,89 | 123,77 | 2.871,03 | 42,03 | 2.495,53 | 36,53 | 2.717,85 | 39,79 |
| OPULJP | 1.621,05 | 1.648,02 | 101,66 | 745,63 | 46,00 | 595,91 | 36,76 | 699,16 | 43,13 |
| PRR | 2.026,22 | 1.797,02 | 88,69 | 1.288,69 | 63,60 | 1.200,63 | 59,25 | 1.260,87 | 62,23 |
| OPPiR | 252,64 | 180,16 | 71,31 | 97,09 | 38,43 | 95,83 | 37,93 | 107,43 | 42,52 |
|  |  |  |  |  |  |  |  |  |  |
| UKUPNO | 10.731,17 | 12.080,09 | 112,57 | 5.002,44 | 46,62 | 4.387,90 | 40,89 | 4.785,31 | 44,59 |

**Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura)**

|  |  |  |  |  |
| --- | --- | --- | --- | --- |
|  | Ugovoreno |  |  | Plaćeno |
| (Operativni) program | 30.6.2020. | 31.12.2020. | Indeks promjene[[2]](#footnote-3) |  | (Operativni) program | 30.6.2020. | 31.12.2020. | Indeks promjene |
|  |  |  |  |  |  |  |  |  |
| OPKK | 7.006,00 | 8.454,89 | 120,68 |  | OPKK | 2.144,64 | 2.871,03 | 133,87 |
| OPULJP | 1.326,00 | 1.648,02 | 124,29 |  | OPULJP | 607,27 | 745,63 | 122,78 |
| PRR | 1.742,92 | 1.797,02 | 103,10 |  | PRR | 1.159,11 | 1.288,69 | 111,18 |
| OPPiR | 165,96 | 180,16 | 108,56 |  | OPPiR | 77,71 | 97,09 | 124,93 |
|  |  |  |  |  |  |  |  |  |
| UKUPNO | 10.240,88 | 12.080,09 | 117,96 |  | UKUPNO | 3.988,73 | 5.002,44 | 125,41 |

U odnosu na prethodno Izvješće, prema indeksu promjene od 124,29 najznačajniji napredak u ugovaranju ostvaren je u OPULJP-u s rastom od 24,29 %. Najveći napredak u plaćanju ostvaren je u okviru OPKK-a rastom od 33,87 %. Indeks promjene ugovaranja na razini ESI fondova iznosi 117,96 što predstavlja polugodišnji rast od 17,96 %. Indeks promjene plaćanja na razini ESI fondova iznosi 125,41 što predstavlja polugodišnji rast od 25,41 %.

ESI fondovi se provode po n+3 pravilu, što znači da se do kraja 2020. godine EK moraju prijaviti sredstva alocirana za 2017. godinu. [[3]](#footnote-4) Sredstva koja se ne ovjere do kraja n+3 godine se automatski opozivaju, odnosno država članica EU ih gubi iz svoje alokacije. Do kraja prosinca 2020. svi operativni programi su ostvarili N+3 ciljeve za 2020. godinu. Iz OPKK je ovjereno 2.495,53 milijuna eura (cilj za 2020. godinu je 2.373,64 milijuna eura). Iz OPULJP-a je ovjereno 595,91 milijuna eura (cilj za 2020. godinu je 576,57 milijuna eura). Iz PRR-a je ovjereno 1.200,63 milijuna eura (cilj za 2020. godinu je 1.047,66 milijuna eura). Iz OPPIR-a je ovjereno 95,83 milijuna eura (cilj za 2020. godinu je 94,01 milijuna eura).

## PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013.

S 31. prosincem 2016. završilo je n+3[[4]](#footnote-5) razdoblje provedbe programa. Tijekom 2017. uslijedilo je postupno zatvaranje programa s krajnjim rokom u ožujku 2018. Jedina iznimka je IPA I koja se provodila do 14. siječnja 2020. Također, u slučaju OPR primjenjuje se n+2 pravilo te je razdoblje provedbe završilo 31. prosinca 2015., a konačni dokumenti za zatvaranje programa podneseni su u ožujku 2017. Slijedom toga, u izvještajnom razdoblju nije bilo provedbe OPR-a.

U razdoblju od 1. srpnja do 31. prosinca 2020. nije bilo ugovaranja, također u istom razdoblju nije bilo novih plaćanja.

Na dan 31. prosinca 2020. ukupno je ugovoreno 1,27 milijardi eura, odnosno 99,70 % ukupno dodijeljenih sredstava. Ukupno je plaćeno 1,12 milijardi eura odnosno 88,05 % dodijeljenih sredstava. Ukupno je ovjereno 1,16 milijardi eura, odnosno 91,11 %, a ukupno je doznačena 1,13 milijarda eura odnosno 88,47 % dodijeljenih sredstava.

Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta[[5]](#footnote-6) | Dodijeljena sredstva | Ugovorena sredstva |  % | Plaćena sredstva |  % | Tražena (ovjerena) sredstva |  % | Doznačena sredstva |  % |
|  |  |  |  |  |  |  |  |  |  |
| OPP | 236,98 | - | - | -5,00 | -2,11 | - | - | - | - |
| OPZO | 281,10 | - | - | - | - | - | - | - | - |
| OPRK | 187,78 | - | - | - | - | - | - | - | - |
| OPRLJP | 152,41 | - | - | - | - | - | - | - | - |
| IPA I[[6]](#footnote-7) | 278,05 | - | - | - | - | 0,65 | 0,23 | - | - |
| IPA II[[7]](#footnote-8) | 17,52 | - | - | -0,01 | -0,08 | 0,40 | 2,29 | 0,40 | 2,29 |
| IPA V[[8]](#footnote-9) | 121,81 | - | - | -1,43 | -1,17 | - | - | -0,11 | -0,09 |
|  |  |  |  |  |  |  |  |  |  |
| UKUPNO | 1.275,66 | - | - | -6,44 | -0,51 | 1,05 | 0,08 | 0,29 | 0,02 |

Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |
|  |  |  |  |  |  |  |  |  |  |
| OPP | 236,98 | 187,20 | 78,99 | 163,04 | 68,80 | 163,37 | 68,94 | 150,44 | 63,48 |
| OPZO | 281,10 | 354,77 | 126,21 | 279,49 | 99,43 | 281,10 | 100,00 | 280,13 | 99,66 |
| OPRK | 187,78 | 198,35 | 105,63 | 180,32 | 96,03 | 187,78 | 100,00 | 187,78 | 100,00 |
| OPRLJP | 152,41 | 152,05 | 99,76 | 144,63 | 94,89 | 149,41 | 98,03 | 149,41 | 98,03 |
| IPA I | 278,05 | 255,62 | 91,93 | 240,90 | 86,64 | 240,75 | 86,59 | 240,10 | 86,35 |
| IPA II | 17,52 | 17,22 | 98,27 | 15,61 | 89,10 | 15,61 | 89,08 | 15,61 | 89,08 |
| IPA V | 121,81 | 106,62 | 87,52 |  99,22 | 81,45 | 124,25 | 102,00 | 105,15 | 86,32 |
|  |  |  |  |  |  |  |  |  |  |
| UKUPNO | 1.275,66 | 1.271,83 | 99,70 | 1.123,21 | 88,05 | 1.162,27 | 91,11 | 1.128,62 | 88,47 |

Tablica 6: Napredak u ugovaranju i plaćanju pojedinih Operativnih programa i komponenti programa IPA u odnosu na zadnji dan prethodnog izvještajnog razdoblja (sredstva EU, u milijunima eura)

|  |  |  |  |  |
| --- | --- | --- | --- | --- |
|  | Ugovoreno |  |  | Plaćeno |
| Program/ komponenta | 30.6.2020. | 31.12.2020. | Indeks promjene |  | Program/ komponenta | 30.6.2020. | 31.12.2020. | Indeks promjene |
|  |  |  |  |  |  |  |  |  |
| OPP | 187,20 | 187,20 | 100,00 |  | OPP | 168,05 | 163,04 | 97,02 |
| OPZO | 354,77 | 354,77 | 100,00 |  | OPZO | 279,49 | 279,49 | 100,00 |
| OPRK | 198,35 | 198,35 | 100,00 |  | OPRK | 180,32 | 180,32 | 100,00 |
| OPRLJP | 152,05 | 152,05 | 100,00 |  | OPRLJP | 144,63 | 144,63 | 100,00 |
| IPA II | 17,22 | 17,22 | 100,00 |  | IPA I | 240,90 | 240,90 | 100,00 |
| IPA V | 106,62 | 106,62 | 100,00 |  | IPA II | 15,62 | 15,61 | 99,91 |
| IPA I | 255,62 | 255,62 | 100,00 |  | IPA V | 100,65 | 99,22 | 98,58 |
|  |  |  |  |  |  |  |  |  |
| UKUPNO | 1.271,83 | 1.271,83 | 100,00 |  | UKUPNO | 1.129,66 | 1.123,21 | 99,43 |

# DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020.

## OPERATIVNI PROGRAM „KONKURENTNOST I KOHEZIJA“

Europska Komisija je 14. kolovoza 2017. donijela Odluku kojom se zbog tehničkog usklađivanja temeljem članka 92. stavka 3. Uredbe (EU) br. 1303/2013, iznos dodijeljenih sredstava iz Kohezijskog fonda (KF) u okviru OPKK-a smanjuje za 49,79 milijuna eura. Sukladno tome, u okviru OPKK-a na raspolaganju je 6,83 milijardi eura od čega 4,32 milijarde eura iz Europskog fonda za regionalni razvoj (EFRR) i 2,51 milijardi eura iz KF. Kada se tome pridoda nacionalno sufinanciranje, ukupna vrijednost iznosi 8,04 milijardi eura.

Do 31. prosinca 2020. ukupno su pokrenuta 322 postupka dodjele bespovratnih sredstava ukupne vrijednosti 69,6 milijardi kuna (9,16 milijardi eura). U izvještajnom razdoblju pokrenuto je 27 postupaka dodjele bespovratnih sredstava ukupne vrijednosti 2,19 milijardi kuna (288,23 milijuna eura).

**Tablica 7: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. srpnja do 31. prosinca 2020. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| 03 | ITU - Izgradnja prometnica S3-S4-T10 u Gospodarskoj zoni Jalševac u JastrebarskomITU - VG Poduzetnički inkubatorITU - Poljoprivredno-poduzetnički inkubator Brodski StupnikITU - „Zagreb za inovacije“ StartUp Factory Zagreb - faza IIITU - Mehanika - polivalentni centarITU - Unaprjeđenje poduzetničke infrastrukture urbane aglomeracije OsijekGospodarski centarITU - Izgradnja i opremanje centralnog objekta Tehnološkog parka Split – DračevacITU - Nikola Tesla Poduzetnički centar (NTPC) | 11.475.000,00 21.250.000,0026.992.401,3888.583.469,3234.926.408,0220.000.000,0045.000.000,0060.800.000,0023.176.823,55 |
| 04 | Povećanje energetske učinkovitosti i korištenja obnovljivih izvora energije u proizvodnim industrijamaITU - Obnova toplinarstva Grada RijekeITU - Revitalizacija vrelovodne mreže u gradu Karlovcu | 266.000.000,0083.904.277,51104.999.722,00 |
| 05 | Helikopterska potpora sustavu civilne zaštite) | 161.500.000,00  |
| 06 | ITU - Čuvar baštine kao katalizator razvoja, istraživanja i učenja – novi Hrvatski prirodoslovni muzejITU - Obnova zgrade stare škole i kulturno-turistička revitalizacija kroz ITU mehanizam – EKOMUZEJ BISTRAITU - Obnova Tvrđave - opremanjeITU - Revitalizacija nekadašnjeg kina Edison u funkciji pokretanja integriranih turističkih programa u gradu KarlovcuObnova brownfield lokacije nekadašnjeg kina EdisonITU - Razvoj zone Dračevac - Tehnološki park Split – DračevacITU - Centar za mlade (faza II.) - Parterno uređenje okoliša Centra za mlade u sklopu bivše vojarne u ulici Stjepana Radića u ZadruIzgradnja RCGO Piškornica za 4 županije SZ HrvatskeSanacija odlagališta komunalnog otpada KarepovacTehnička pomoć Ministarstvu gospodarstva i održivog razvoja za održivo gospodarenje otpadom – prijelaz na kružno gospodarstvoRazvoj vodno-komunalne infrastrukture Dubrovnik | 57.264.012,25 10.110.430,40 3.814.375,00 6.618.016,06 21.949.849,8544.274.234,69  3.022.877,64314.136.704,94148.000.000,0011.305.000,00457.644.948,87 |
|  |
| 07 | ITU - URBANA MOBILNOST Razvoj sustava javnih bicikala na području Urbane aglomeracije SplitPoziv za sufinanciranje osiguranja i modernizacije željezničko-cestovnih prijelaza | 10.893.396,69 149.400.250,00 |
| 10 | Poziv za iskaz interesa Gradu Karlovcu - Posredničkom tijelu integriranih teritorijalnih ulaganja za dodjelu bespovratnih sredstava iz Prioritetne osi 10 - Tehnička pomoć Operativnog programa Konkurentnost i kohezija 2014.-2020. | 3.500.000,00 |

Temeljem pokrenutih postupaka dodjele bespovratnih sredstava, do 31. prosinca 2020. sklopljeno je 7.536 ugovora o dodjeli bespovratnih sredstava ukupne vrijednosti 8,45 milijardi eura (sredstva EU). U izvještajnom razdoblju potpisano je 768 ugovora o dodjeli bespovratnih sredstava ukupne vrijednosti 1,45 milijardi eura (sredstva EU).

Ukupna plaćanja prema korisnicima izvršena su u iznosu od 2,87 milijardi eura (sredstva EU). U izvještajnom razdoblju korisnicima je plaćeno 726,39 milijuna eura (sredstva EU). Ukupno je do 31. prosinca 2020. ovjereno 2,5 milijardi eura (sredstva EU), a u izvještajnom razdoblju ovjereno je 696,5 milijuna eura (sredstva EU). Ukupno je doznačeno 2,72 milijarde eura, a u izvještajnom razdoblju doznačeno je 503,72 milijuna eura.

**Tablica 8: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO)[[9]](#footnote-10) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| PO 1 | 623,35 | 179,13 | 28,74 | 34,15 | 5,48 | 42,85 | 6,87 |  |  |
| PO 2 | 226,37 | 176,60 | 78,01 | 3,41 | 1,51 | 1,33 | 0,59 |  |  |
| PO 3 | 1.470,79 | 313,70 | 21,33 | 243,06 | 16,53 | 308,80 | 21,00 |  |  |
| PO 4 | 530,06 | 18,72 | 3,53 | 68,18 | 12,86 | 21,17 | 3,99 |  |  |
| PO 5 | 209,13 | 24,76 | 11,84 | 13,99 | 6,69 | 15,62 | 7,47 |  |  |
| PO 6 | 1.566,58 | 225,57 | 14,40 | 145,80 | 9,31 | 166,12 | 10,60 |  |  |
| PO 7 | 1.280,38 | 207,53 | 16,21 | 85,66 | 6,69 | 30,29 | 2,37 |  |  |
| PO 8 | 383,57 | 137,48 | 35,84 | 80,63 | 21,02 | 70,61 | 18,41 |  |  |
| PO 9 | 304,91 | 150,11 | 49,23 | 28,55 | 9,36 | 13,70 | 4,49 |  |  |
| PO 10 | 236,11 | 15,30 | 6,48 | 22,96 | 9,72 | 26,02 | 11,02 |  |  |
| UKUPNO | 6.831,26 | 1.448,89 | 21,21 | 726,39 | 10,63 | 696,50 | 10,20 | 503,72 | 7,37  |

**Tablica 9: Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 623,35 | 579,04 | 92,89 | 140,49 | 22,54 | 114,60 | 18,38 |  |  |
| PO 2 | 226,37 | 286,31 | 126,48 | 18,75 | 8,28 | 4,84 | 2,14 |  |  |
| PO 3 | 1.470,79 | 1.293,68 | 87,96 | 850,51 | 57,83 | 979,23 | 66,58 |  |  |
| PO 4 | 530,06 | 482,93 | 91,11 | 261,42 | 49,32 | 116,83 | 22,04 |  |  |
| PO 5 | 209,13 | 230,44 | 110,19 | 43,71 | 20,90 | 29,50 | 14,10 |  |  |
| PO 6 | 1.566,58 | 2.837,07 | 181,10 | 546,17 | 34,86 | 377,61 | 24,10 |  |  |
| PO 7 | 1.280,38 | 1.619,58 | 126,49 | 491,23 | 38,37 | 447,57 | 34,96 |  |  |
| PO 8 | 383,57 | 473,27 | 123,39 | 219,05 | 57,11 | 160,86 | 41,94 |  |  |
| PO 9 | 304,91 | 369,59 | 121,21 | 160,24 | 52,55 | 141,13 | 46,28 |  |  |
| PO 10 | 236,11 | 282,97 | 119,84 | 139,47 | 59,07 | 123,37 | 52,25 |  |  |
| UKUPNO | 6.831,26 | 8.454,89 | 123,77 | 2.871,03 | 42,03 | 2.495,53 | 36,53 | 2.717,85 | 39,79 |

**Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 31. prosinca 2020. (sredstva EU, u postocima)**

Tijekom izvještajnog razdoblja na provedbu poziva i projekta znatno je utjecala pandemija COVID-a. Kao mjeru odgovora u relevantnim i opravdanim slučajevima nadležna tijela (UT i PT) omogućavala su produženja razdoblja provedbe poziva/projekata, a u određenim slučajevima i izmjene u projektnim aktivnostima s obzirom na znatno smanjene financijske kapacitete korisnika kao posljedice pandemije.

U skladu s ulogom koordinacijske točke za korištenje potpore JASPERS-a u Hrvatskoj, MRRFEU redovito prati i koordinira aktivnosti JASPERS-a. U izvještajnom razdoblju, prema Akcijskom planu, JASPERS je angažiran na pripremi 45 projekata i zadataka: 14 projekata u sektoru vodoopskrbe i odvodnje, 7 projekata u sektoru cestovnog prometa, 1 projekta u području pametnog razvoja, 23 projekata u sektoru željezničkog, pomorskog i zračnog prometa, 6 projekata u sektoru energetike i otpada te 1 projekta iz jačanja kapaciteta.

Tijekom izvještajnog razdoblja od strane JASPERS-a zaprimljene su četiri (4) potvrde o pripremljenosti projekta (eng. Action Completion Note):

• jedna za projekt iz sektora voda (Razvoj vodno - komunalne infrastrukture Dubrovnik);

• jedna iz sektora prometa za projekte Autocesta most Svilaj - Beli Manastir i Autocesta Beli Manastir – mađarska granica;

• dvije iz sektora energetike i otpada za projekte Obnova toplinarstva Grada Rijeke i Zamjena vrelovoda na području Grada Karlovca

U izvještajnom razdoblju je na neovisnu kontrolu kvalitete velikih projekata (eng. Independent Quality Review - IQR) upućen jedan veliki projekt iz sektora vodoopskrbe i odvodnje. Zaprimljeno je pet (5) pozitivnih Izvješća neovisne kontrole kvalitete za projekte: Razvoj vodno - komunalne infrastrukture Dubrovnik, Izgradnja nacionalne agregacijske širokopojasne infrastrukture sljedeće generacije i povezivanje ciljanih korisnika unutar tijela javne uprave (javnih korisnika) sa suvremenom elektroničkom komunikacijskom infrastrukturom sljedeće generacije, e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće, Revitalizacija vrelovodne mreže s ciljem smanjenja energetskih gubitaka i povećanja učinkovitosti sustava toplinarstva u Gradu Zagrebu i Otvorene znanstvene infrastrukturne platforme za inovativne primjene u gospodarstvu i društvu (O-ZIP).

U izvještajnom razdoblju MRRFEU nastavlja s aktivnosti jačanja kapaciteta i prijenosa znanja u suradnji sa savjetodavnom službom JASPERS-a. Nastavlja se rad na Akcijskom planu za izgradnju kapaciteta tijela u sustavu upravljanja i kontrole OPKK-a kojim će biti definirane aktivnosti jačanja kapaciteta i dinamika provedbe aktivnosti. Identificirane su potrebe jačanja kapaciteta državnih službenika i zaposlenika tijela u sustavu upravljanja i kontrole OPKK-a koji rade na poslovima pripreme velikih i strateških projekata. Tijekom izvještajnog razdoblja definiran je projektni zadatak za izradu metodologije i zahtjeva za pripremu i procjenu projekata za sljedeće programsko razdoblje, što predstavlja osobito zahtjevan zadatak budući da će se sukladno trenutnom prijedlogu regulative, projekti odobravati isključivo od strane nacionalnih tijela. Dodatno, identificirana je potreba za edukacijama u području okolišnih zahtjeva koji se odnose na postupak procjene utjecaja na okoliš, procjene utjecaja na ekološku mrežu, klimatske promjene i usklađenost s Okvirnom direktivom za vode.

Tijekom izvještajnog razdoblja Pravilnik o prihvatljivosti izdataka (Narodne novine, br. 115/2018) koji je usklađen s odredbama *Uredbe (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018.)* dodatno je izmijenjen i dopunjen (Narodne novine, br. 6/2020, 20/2020 - ispravak, 70/2020).

U izvještajnom razdoblju tijela sustava OPKK bila su predmetom revizijskih provjera te se pregled provedenih revizija i ključnih revizijskih preporuka daje u nastavku.

Nastavno na Konačno izvješće o reviziji sustava – Ključnog zahtjeva broj 6 - Pouzdan sustav za prikupljanje, bilježenje i pohranjivanje podataka za potrebe praćenja, evaluacije, financijskog upravljanja, provjere i revizije, uključujući veze s elektroničkim sustavom razmjene podataka s korisnicima iz veljače 2020. godine, Upravljačko tijelo je u listopadu 2020. Tijelu za reviziju dostavilo očitovanje o provedbi preporuka.

Nadalje, nastavno na Konačno izvješće o obavljenoj reviziji sustava vezano za mehanizam integriranih teritorijalnih ulaganja iz veljače 2020. godine, Upravljačko tijelo je u prosincu 2020. Tijelu za reviziju dostavilo očitovanje o provedenosti preporuka, temeljem kojeg je Tijelo za reviziju 10. prosinca 2020. dostavilo Zaključak, prema kojem su sve preporuke provedene, odnosno svi nalazi zatvoreni.

Vezano za reviziju operacija koje je ARPA započela u 2019. godini na 29 ugovora o bespovratnim sredstvima u nadležnosti Posredničkih tijela razine 2 Središnje agencije za financiranje i ugovaranje programa i projekata Europske unije (SAFU), Hrvatske agencije za malo gospodarstvo, inovacije i investicije (HAMAG-BICRO) i Hrvatskih voda te pet operacija u okviru Financijskih instrumenata u nadležnosti financijskog posrednika/korisnika HAMAG-BICRO-a i Hrvatske banke za obnovu i razvitak (HBOR) u funkciji fonda fondova, Upravljačko tijelo smatra sve preporuke, osim jedne, u potpunosti provedenima, o čemu je u studenom 2020. godine izvijestilo Tijelu za reviziju.

U izvještajnom razdoblju ARPA je u svojstvu Tijela za reviziju 19. ožujka 2020. započela i reviziju sustava upravljanja i kontrola u tijelima uključenim u provedbu Financijskih instrumenata OPKK te u izvještajnom razdoblju nije zaprimljeno konačno izvješće.

Nadalje, Agencija za reviziju provedbe programa Europske unije (ARPA) u svojstvu Tijela za reviziju započela je 16. travnja 2020. reviziju operacija u okviru OPKK, koja je obuhvatila razdoblje od 1. srpnja 2019. do 30. lipnja 2020., odnosno izdatke prijavljene Europskoj komisiji do 30. lipnja 2020., a provedena je kroz dva razdoblja, odnosno obuhvatila dva odvojena uzorka koji se odnose na razdoblje od 1. srpnja do 31. prosinca 2019. te na razdoblje od 1. siječnja do 30. lipnja 2020. Revizija je obuhvatila ukupno 24 ugovora o bespovratnim sredstvima u nadležnosti Posredničkih tijela razine 2 SAFU-a, HAMAG-BICRO-a, Fonda za zaštitu okoliša i energetsku učinkovitost (FZOEU) i Hrvatskih voda te šest operacija u okviru Financijskih instrumenata u nadležnosti HAMAG-BICRO-a u funkciji financijskog posrednika/korisnika i Europskog investicijskog fonda (EIF) u funkciji fondova. Za prvo razdoblje revizije operacija, za Posrednička tijela razine 2 HAMAG-BICRO i FZOEU nisu utvrđeni nalazi. Također, za financijske instrumente koje provode HAMAG-BICRO i EIF nisu utvrđeni neprihvatljivi izdaci, odnosno zadovoljeni su propisani uvjeti da su iznosi uključeni u prethodne zahtjeve za međuplaćanje prema EK potrošeni kao prihvatljivi izdaci. Ostalim tijelima izdane su preporuke čiju provedbu prati Upravljačko tijelo te u danim rokovima o provedenim preporukama izvještava Tijelo za reviziju. Konačna izvješća koja se odnose na drugi period revizije operacija nisu zaprimljena u izvještajnom razdoblju.

Vezano za Reviziju sustava upravljanja i kontrola u tijelima uključenim u provedbu OPKK, a kojom su obuhvaćeni Ključni zahtjev broj 1 (u dijelu koji se odnosi na primjerene postupke i priručnike) i 3 (primjerene informacije korisnicima), koja je započela u ožujku 2020.,u izvještajnom razdoblju nije zaprimljeno konačno izvješće.

ARPA je u svojstvu Tijela za reviziju provela i reviziju sustava – Ključnog zahtjeva 7 – Učinkovito provođenje razmjernih mjera za suzbijanje prijevara, a revizija se provodila u Ministarstvu regionalnoga razvoja i fondova Europske unije te u posredničkim tijelima OPKK, a u izvještajnom razdoblju nije zaprimljeno konačno izvješće.

Vezano uz konačno izvješće o provedenoj reviziji sustava upravljanja i kontrole OPKK – Ključnog zahtjeva 6 u dijelu koji se odnosi na usklađenost s regulativom vezanom za zaštitu osobnih podataka (Opća uredba o zaštiti osobnih podataka - GDPR), kojom su obuhvaćeni informacijski sustavi eFondovi i ESIF MIS, u izvještajnom razdoblju nastavljene su aktivnosti usklađivanja. U prethodnim izvještajnim razdobljima aktivno su se provodile korektivne i preventivne mjere za unaprjeđenje rada Sustava upravljanja i kontrole OPKK po pitanju jačanja administrativnih kapaciteta, odabira operacija, provjera postupaka javne nabave i čuvanja revizijskog traga, navedene u Akcijskom planu za unaprjeđenje rada Sustava upravljanja i kontrole OPKK. O provedbi mjera iz Akcijskog plana Upravljačko tijelo očitovalo se Tijelu za reviziju izvještavajući o statusu na dan 31. listopada 2020. Većina mjera iz Akcijskog plana je provedena ili se kontinuirano provodi.

U izvještajnom razdoblju UT je provelo dvije provjere na razini sustava u Posredničkim tijelima, i to jednu ad hoc provjeru u Fondu za zaštitu okoliša i energetsku učinkovitost i jednu provjeru na razini sustava prije slanja Zahtjeva za plaćanje prema EK u HAMAG-BICRO-u. Također, UT je provelo ponovne provjere Ključnog zahtjeva 4 – Primjerene provjere upravljanja, u Hrvatskim vodama prije slanja Zahtjeva za plaćanje prema EK te započelo provođenje ponovnih provjera Ključnog zahtjeva 4 u Fondu za zaštitu okoliša i energetsku učinkovitost.

Na dan 31. prosinca 2020. u UT-u je ukupno zaposleno 178 službenika, dok je ukupno 1101 službenika zaposlenih u Tijelima SUK-a OPKK-a s ITU gradovima.

U izvještajnom razdoblju provedena su četiri postupka pisanog odlučivanja dok je 4. prosinca 2020. održana 14. sjednica Odbora za praćenje. Zbog mjera zaštite stanovništva s ciljem sprječavanja širenja virusa i preporuka o odgodi svih službenih putovanja i okupljanja s većim brojem sudionika, sjednica je održana elektroničkim *(on-line)* putem.

## OPERATIVNI PROGRAM „UČINKOVITI LJUDSKI POTENCIJALI“

Dana 20. kolovoza 2020. godine EK je usvojila OPULJP v.6.0 koja se odnosi na omogućavanje 100% EU sufinanciranja za sredstva ovjerena u obračunskoj godini 2020./2021. Isto je omogućeno izmjenom EU Regulative kao odgovor na COVID-19 pandemiju.

Do 31. prosinca 2020. ukupno je pokrenuto 173 postupka dodjele bespovratnih sredstava ukupne vrijednosti 16,36 milijardi kuna (2,15 milijardi eura), od čega 49 otvorenih postupaka dodjele bespovratnih sredstava ukupne vrijednosti 5,8 milijardi kuna (774 milijuna eura), 6 ograničenih postupaka dodjele bespovratnih sredstava ukupne vrijednosti 1,69 milijarde kuna (222,85 milijuna eura), 118 izravnih postupaka dodjele bespovratnih sredstava ukupne vrijednosti 8,79 milijardi kuna (1,15 milijarde eura).

U izvještajnom razdoblju objavljena su 23 postupka dodjele bespovratnih sredstava ukupne vrijednosti 1,84 milijarde kuna (241,75 milijun eura), od čega 8 otvorenih postupka dodjele bespovratnih sredstava ukupne vrijednosti 927 milijuna kuna (121 milijun eura) i 15 izravnih postupaka dodjele bespovratnih sredstava ukupne vrijednosti 910,27 milijuna kuna (119,77 milijun eura).

**Tablica 10: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od 1. srpnja do 31. prosinca 2020. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| PO 1 | Potpore za očuvanje radnih mjesta u djelatnostima pogođenim COVID-19 (koronavirusom)Pronađi me! – provedba aktivnosti dosega i obrazovanja neaktivnih mladih osoba u NEET statusu | 836.000.000,00  50.000.000,00  |
| PO 2 | Čitanjem do uključivog društvaNastavak unaprjeđenja usluga za djecu u sustavu ranog i predškolskog odgoja i obrazovanjaObrazovanje za sveProgram cjeloživotnog stručnog usavršavanja zdravstvenih radnika (skraćeni naziv: eUsavršavanje)Promocija zdravlja i prevencija bolesti - Faza 2Razvoj usluga osobne asistencije za osobe s invaliditetom - faza IIIUnaprjeđenje postojećih i širenje usluga izvaninstitucionalne skrbi na području odabranih urbanih aglomeracija/područja Osijek, Pula, Rijeka, Slavonski Brod, Split, Zadar i Zagreb | 41.000.000,00  300.000.000,00  2.182.200,00  4.810.442,00 26.935.794,57 150.000.000,00  89.111.500,00 |
| PO4 | Automatizirani sustav izvoza u okviru Carinskog zakonika Unije (AES)Daljnje unaprjeđenje praćenja upravnog postupanja i odlučivanja (ZUP III)e-Savjetovanja – proširenja, nadgradnje i unaprjeđenje zakonodavnih procesa savjetovanja s javnošćuImplementacija e.Standarda i daljnje unaprjeđenje sustava elektroničkih uslugaImplementacija e-učenja u sustav DGU i unapređenje ZIS-aInformacijski sustav za nagradne igre koje odobrava, prati i nadzire Porezna uprava i obuka djelatnikaJačanje kapaciteta OCD-a za odgovaranje na potrebe lokalne zajedniceJačanje kapaciteta organizacija civilnoga društva za popularizaciju STEM-aModernizacija novog kompjuteriziranog sustava u okviru Carinskog zakonika Unije – NCTSModernizacija Sustava kontrole kretanja trošarinskih proizvoda (EMCS)Modernizacija sustava prikupljanja podataka o robnoj razmjeni članica EUStručno usavršavanje djelatnika Ministarstva hrvatskih braniteljaUvođenje i razvoj funkcije e-forenzike u Poreznoj upravi RH uz nabavu opreme i alata te obukuUvođenje sustava procjenjivanja troškova statističkih procesa i proizvoda | 12.000.000,00  4.181.436,00  3.750.000,00  8.900.000,00  4.228.031,00  1.140.000,00  120.000.000,00  150.000.000,00  15.000.000,00  6.600.000,00  2.400.000,00  4.926.000,00 1.323.000,00  2.836.000,00 |

Temeljem pokrenutih postupaka dodjele bespovratnih sredstava, do 31. prosinca 2020. sklopljeno je 2.424 ugovora o dodjeli bespovratnih sredstava ukupne vrijednosti 1,65 milijarde eura (sredstva EU). U izvještajnom razdoblju sklopljeno je 457 ugovora o dodjeli bespovratnih sredstava ukupne vrijednosti 322,02 milijuna eura (sredstva EU).

Ukupna plaćanja prema korisnicima izvršena su u iznosu od 745,63 milijuna eura (sredstva EU). U izvještajnom razdoblju korisnicima je plaćeno 138,36 milijuna eura (sredstva EU). Ukupno je do 31. prosinca 2020. ovjereno 595,91 milijuna eura (sredstva EU), a u izvještajnom razdoblju ovjereno je 170,57 milijuna eura (sredstva EU). Ukupno je doznačeno 699,16 milijuna eura, a u izvještajnom razdoblju 164,43 milijuna eura (sredstva EU).

**Tablica 11: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os[[10]](#footnote-11) (PO) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| PO 1 (ESF) | 365,46 | 29,78 | 8,15 | 22,61 | 6,19 | 40,64 | 11,12 |  |  |
| PO 1 (IZM) | 206,31 | 0,00 | 0,00 | 26,48 | 12,84 | 26,56 | 12,87 |  |  |
| PO 2 | 340,15 | 56,92 | 16,73 | 48,80 | 14,35 | 61,23 | 18,00 |  |  |
| PO 3 | 450,00 | 140,26 | 31,17 | 23,51 | 5,22 | 29,74 | 6,61 |  |  |
| PO 4 | 179,13 | 46,13 | 25,75 | 12,11 | 6,76 | 8,56 | 4,78 |  |  |
| PO 5 | 80,00 | 48,93 | 61,16 | 4,85 | 6,06 | 3,84 | 4,80 |  |  |
| UKUPNO | 1.621,05 | 322,02 | 19,86 | 138,36 | 8,54 | 170,57 | 10,52 | 164,43 | 10,14 |

**Tablica 12: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 (ESF) | 365,46 | 383,80 | 105,02 | 120,99 | 33,11 | 119,21 | 32,62 |  |  |
| PO 1 (IZM) | 206,31 | 197,50 | 95,73 | 163,12 | 79,07 | 165,94 | 80,43 |  |  |
| PO 2 | 340,15 | 407,29 | 119,73 | 255,00 | 74,97 | 142,21 | 41,81 |  |  |
| PO 3 | 450,00 | 433,87 | 96,41 | 130,83 | 29,07 | 115,79 | 25,73 |  |  |
| PO 4 | 179,13 | 140,32 | 78,33 | 46,06 | 25,71 | 27,29 | 15,23 |  |  |
| PO 5 | 80,00 | 85,24 | 106,55 | 29,63 | 37,04 | 25,47 | 31,84 |  |  |
| UKUPNO | 1.621,05 | 1.648,02 | 101,66 | 745,63 | 46,00 | 595,91 | 36,76 | 699,16 | 43,13 |

**Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 31. prosinca 2020. (sredstva EU, u postocima)**

Najveći broj ugovora odnosi se na cijeli teritorij Republike Hrvatske budući da su ugovarani projekti putem izravne dodjele s nacionalnim obuhvatom aktivnosti (npr. mjere aktivne politike zapošljavanja, e-škole i slično).

Objava usvojenog (devetog) delegiranog akta kojim se uvode dvije nove standardne veličine jediničnog troška za RH o čijoj je pripremi izvješteno u prethodnom izvještajnom razdoblju (jedinični trošak plaće u mjeri Aktivne politike zapošljavanja: Očuvanje radnih mjesta u sektoru proizvodnje tekstila, odjeće, obuće, kože i drva te jedinični troškovi u sklopu Poziva “Zaželi – program zapošljavanja žena – faza II”) očekuje se u prvoj polovici 2021. godine. Za potrebe Poziva „Sufinanciranje troškova uključivanja djece u socioekonomski nepovoljnoj situaciji u predškolske programe“ planirana je primjena modela off-the-shelf pojednostavljenih troškovnih opcija definirana na razini Europske unije u svrhu financiranja povezanih troškova subvencioniranja ekonomske cijene programa predškolskog odgoja i obrazovanja. Objava predmetnog Poziva očekuje se u siječnju 2021. godine.

U izvještajnom razdoblju, a uslijed epidemiološke situacije uzrokovane epidemijom virusa SARS-CoV-2, 9. prosinca 2020. godine održana je online 14. sjednica Odbora za praćenje. Na 14. sjednici je članstvu prezentiran status provedbe te je usvojen Komunikacijski plan za razdoblje 2021.-2023. te izmjena Evaluacijskog plana OPULJP-a.

U periodu od 1. srpnja do 31.prosinca 2020. zaprimljena su 4 konačna revizijska izvješća od Tijela za reviziju završenih revizija operacija.

U prosincu 2020. godine dostavljena su konačna izvješća izvršenih provjera na razini sustava u smislu provjere delegiranih funkcija u Posredničkim tijelima razine 1 (MiK, MiZ, MINTS) , kao i Posredničkim tijelima razine 2 (ASOO i HZZ).

Na dan 31. prosinca 2020. godine u UT-u je ukupno zaposleno 64 službenika, dok je ukupan broj zaposlenih u Tijelima SUK-a OPULJP-a 502.

## PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

U okviru PRR-a na raspolaganju je 2,03 milijarde eura iz Europskog poljoprivrednog fonda za ruralni razvoja (EPFRR). Kada se tome pridoda nacionalno sufinanciranje, ukupna vrijednost iznosi 2,38 milijardi eura.

Do 31. prosinca 2020. ukupno je objavljeno 106 natječaja za dodjelu potpora. Ukupna vrijednost svih natječaja i objavljenih poziva je 20.334,78 milijardi kuna (2.675,63 milijardi eura). U izvještajnom razdoblju objavljeno je 9 natječaja za dodjelu potpora ukupne vrijednosti 986,25 milijuna kuna (129,79 milijuna eura).

**Tablica 13: Popis objavljenih natječaja za dodjelu potpora iz Programa ruralnog razvoja u izvještajnom razdoblju od 1. srpnja do 31. prosinca 2020. (bespovratna sredstva)**

|  |  |  |
| --- | --- | --- |
| **Mjera (M)[[11]](#footnote-12)** | **Naziv natječaja** | **Vrijednost bespovratnih sredstava (kn)** |
| M16 | 16.4.1. Kratki lanci opskrbe i lokalna tržišta | 6.250.000,00 |
| M4 | 4.1.1. Restrukturiranje, modernizacija i povećanje konkurentnosti poljoprivrednih gospodarstava – ulaganja u skladišne kapacitete za krumpir | 100.000.000,00 |
| M4 | 4.4.1. Neproduktivna ulaganja povezana s očuvanjem okoliša | 50.000.000,00 |
| M5 | 5.2.1. Obnova poljoprivrednog zemljišta i proizvodnog potencijala | 20.000.000,00 |
| M4 | 4.1.1. Restrukturiranje, modernizacija i povećanje konkurentnosti poljoprivrednih gospodarstava (ulaganja u reprocentre u sektoru svinjogojstva) | 250.000.000,00 |
| M4 | 4.1.2. Zbrinjavanje, rukovanje i korištenje stajskog gnojiva u cilju smanjenja štetnog utjecaja na okoliš | 50.000.000,00 |
| M4 | 4.1.1 Restrukturiranje, modernizacija i povećanje konkurentnosti poljoprivrednih gospodarstava – ulaganja u proizvodnju povrća u zaštićenom prostoru – plasteniku | 150.000.000,00 |
| M21 | Natječaj za provedbu mjere 21 „Izvanredna privremena potpora poljoprivrednicima i MSP-ovima koji su posebno pogođeni krizom uzrokovanom bolešću COVID-19“ – „POLJOPRIVREDNICI“ | 180.000.000,00 |
| M21 | Natječaj za provedbu mjere 21 „Izvanredna privremena potpora poljoprivrednicima i MSP-ovima koji su posebno pogođeni krizom uzrokovanom bolešću COVID-19“ – „MSP-ovi“ | 180.000.000,00 |

Temeljem pokrenutih natječaja, do 31. prosinca 2020. donijeto je 13.723 odluka o dodjeli sredstava.[[12]](#footnote-13)

Do 31. prosinca 2020. je temeljem svih postupaka dodjele ugovoreno ukupno 1,79 milijardi eura (sredstva EU). U izvještajnom razdoblju je temeljem odluka o dodjeli sredstava ugovoreno ukupno 54,11 milijuna eura (sredstva EU).

Ukupna plaćanja prema korisnicima izvršena su u iznosu od 1,29 milijardi eura (sredstva EU). U izvještajnom razdoblju korisnicima je plaćeno 129,57 milijuna eura (sredstva EU). Ukupno je do 31. prosinca 2020. ovjereno 1,20 milijardi eura (sredstva EU), a doznačeno je 1,26 milijardi eura. U izvještajnom razdoblju ovjereno je 187,72 milijuna eura (sredstva EU), a doznačeno je 187,30 milijuna eura (sredstva EU).

**Tablica 14: Financijski pokazatelji statusa provedbe Programa ruralnog razvoja u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjera (M)[[13]](#footnote-14) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| M 1 | 6,96 | 0,09 | 1,27 | 0,09 | 1,27 | 0,13 | 1,92 |  |  |
| M 2 | 6,66 | 0,23 | 3,46 | 0,23 | 3,46 | 0,56 | 8,45 |  |  |
| M 3 | 2,00 | 0,01 | 0,26 | 0,03 | 1,37 | 0,04 | 2,00 |  |  |
| M 4 | 582,26 | 2,49 | 0,43 | 33,93 | 5,83 | 49,81 | 8,56 |  |  |
| M 5 | 61,59 | 1,01 | 1,64 | 0,68 | 1,11 | 0,60 | 0,98 |  |  |
| M 6 | 210,11 | 12,24 | 5,83 | 22,27 | 10,60 | 24,05 | 11,45 |  |  |
| M 7 | 282,51 | -3,52 | -1,25 | 47,30 | 16,74 | 40,70 | 14,41 |  |  |
| M 8 | 75,24 | 5,77 | 7,67 | 4,26 | 5,66 | 2,30 | 3,06 |  |  |
| M 9 | 3,65 | 0,00 | 0,00 | 0,10 | 2,86 | 0,04 | 0,99 |  |  |
| M 10 | 57,74 | 3,42 | 5,92 | 0,28 | 0,48 | 14,86 | 25,74 |  |  |
| M 11 | 157,58 | 1,59 | 1,01 | 0,29 | 0,18 | 28,40 | 18,02 |  |  |
| M 13 | 269,94 | 2,16 | 0,80 | 0,15 | 0,05 | 0,30 | 0,11 |  |  |
| M 14 | 19,24 | 1,71 | 8,88 | 0,22 | 1,15 | 8,70 | 45,21 |  |  |
| M 16 | 2,64 | 0,00 | 0,00 | 0,00 | 0,00 | 0,00 | 0,00 |  |  |
| M 17 | 37,12 | 8,38 | 22,58 | 6,20 | 16,70 | 2,73 | 7,37 |  |  |
| M 18 | 108,12 | -0,01 | -0,01 | -0,01 | -0,01 | -0,01 | -0,01 |  |  |
| M 19 | 60,79 | 0,00 | 0,00 | 4,84 | 7,96 | 4,18 | 6,87 |  |  |
| M 20 | 41,56 | 8,73 | 21,01 | 8,73 | 21,01 | 10,31 | 24,81 |  |  |
| M 21 | 40,52 | 9,81 | 24,20 | 0,00 | 0,00 | 0,00 | 0,00 |  |  |
| UKUPNO | 2.026,22 | 54,11 | 2,67 | 129,57 | 6,39 | 187,72 | 9,26 | 187,30 | 9,24 |

**Tablica 15: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjera (M) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| M 1 | 6,96 | 1,68 | 24,15 | 1,68 | 24,15 | 1,68 | 24,15 |  |  |
| M 2 | 6,66 | 3,52 | 52,87 | 3,52 | 52,87 | 3,50 | 52,47 |  |  |
| M 3 | 2,00 | 0,42 | 21,09 | 0,05 | 2,58 | 0,05 | 2,53 |  |  |
| M 4 | 582,26 | 524,29 | 90,04 | 321,85 | 55,28 | 290,14 | 49,83 |  |  |
| M 5 | 61,59 | 60,72 | 98,59 | 58,25 | 94,59 | 57,84 | 93,92 |  |  |
| M 6 | 210,11 | 188,13 | 89,54 | 141,86 | 67,52 | 127,68 | 60,77 |  |  |
| M 7 | 282,51 | 330,06 | 116,83 | 166,51 | 58,94 | 139,15 | 49,26 |  |  |
| M 8 | 75,24 | 56,16 | 74,65 | 15,48 | 20,57 | 11,46 | 15,24 |  |  |
| M 9 | 3,65 | 2,86 | 78,48 | 0,69 | 18,97 | 0,62 | 17,10 |  |  |
| M 10 | 57,74 | 32,31 | 55,96 | 30,85 | 53,43 | 30,87 | 53,47 |  |  |
| M 11 | 157,58 | 119,80 | 76,02 | 119,80 | 76,02 | 119,88 | 76,07 |  |  |
| M 13 | 269,94 | 213,69 | 79,16 | 213,69 | 79,16 | 213,71 | 79,17 |  |  |
| M 14 | 19,24 | 13,17 | 68,49 | 13,17 | 68,49 | 13,06 | 67,89 |  |  |
| M 16 | 2,64 | 0,09 | 3,58 | 0,00 | 0,00 | 0,00 | 0,00 |  |  |
| M 17 | 37,12 | 39,70 | 106,96 | 37,38 | 100,68 | 32,84 | 88,46 |  |  |
| M 18 | 108,12 | 108,12 | 99,99 | 108,12 | 99,99 | 108,14 | 100,02 |  |  |
| M 19 | 60,79 | 57,63 | 94,80 | 20,93 | 34,43 | 18,35 | 30,20 |  |  |
| M 20 | 41,56 | 34,86 | 83,87 | 34,86 | 83,87 | 31,65 | 76,14 |  |  |
| M 21 | 40,52 | 9,81 | 24,20 | 0,00 | 0,00 | 0,00 | 0,00 |  |  |
| UKUPNO | 2.026,22 | 1.797,02 | 88,69 | 1.288,69 | 63,60 | 1.200,63 | 59,25 | 1.260,87 | 62,23 |

**Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 31. prosinca 2020. (sredstva EU, u postocima)**

U izvještajnom razdoblju nije bilo objavljenih pravilnika o provedbi mjera PRR.

U izvještajnom razdoblju je poduzet niz aktivnosti radi učinkovitije provedbe Programa kao što su:

* Ministarstvo poljoprivrede (Uprava za potpore poljoprivredi i ruralnom razvoju) i Nacionalna ruralna mreža u suradnji s Agencijom za plaćanja u poljoprivredi, ribarstvu i ruralnom razvoju 13. srpnja 2020. godine u Zagrebu organizirali su radionicu za LAG-ove. Radionicu su pohodila 92 sudionika (uključujući tehničko osoblje) od čega 70 sudionika iz 40 odobrenih LAG-ova (od ukupno 54 odobrena LAG-a u Republici Hrvatskoj). Sudionicima radionice su predstavnici Ministarstva poljoprivrede prezentirali stanje provedbe Mjere 19, pripreme za provedbu M19 u prijelaznom razdoblju te planove za provedbu LEADER/CLLD-a u novom programskom razdoblju. Predstavnici Agencije za plaćanja sudionike su upoznali s najčešćim pogreškama u provedbi LAG natječaja.
* Dana 31. srpnja 2020. godine objavljen je Poziv članovima Nacionalne ruralne mreže za podnošenje prijedloga aktivnosti za provedbu godišnjeg provedbenog akcijskog plana Mreže za 2020. godinu, prijave od 4. kolovoza, alokacija 2,5 milijuna kuna. Svrha Poziva je provedba aktivnosti iz Akcijskog plana Mreže za ruralni razvoj 2014. – 2020., godišnjeg provedbenog akcijskog plana Mreže za 2020. godinu, odnosno ostvarivanje ciljeva Nacionalne ruralne mreže.
* Ministarstvo poljoprivrede, Agencija za plaćanja u poljoprivredi, ribarstvu i ruralnom razvoju i Hrvatska banka za obnovu razvitak potpisali su 4. kolovoza 2020. godine Dodatak Sporazumu o financiranju kojim se mijenja okvir provedbe ranije pokrenutog financijskog instrumenta „Obrtna sredstva za ruralni razvoj“ čija provedba je povjerena HBOR-u. Navedenim Dodatkom se, za financijski instrument „Obrtna sredstva za ruralni razvoj“, uvodi mogućnost korištenja dužeg roka korištenja odobrenih sredstava (6 mjeseci umjesto ranije definiranog roka korištenja od 3 mjeseca) kao i dužeg roka otplate kredita (5 godina uključujući mogući poček do 12 mjeseci neovisno o zatraženom iznosu kredita).
* Radi ublažavanja posljedica pandemije COVID-19 te rješavanja problema s likvidnošću s kojim se suočavaju poljoprivrednici te mikro, mala i srednja poduzeća koja se bave preradom, plasiranjem na tržište i razvojem poljoprivrednih proizvoda, Ministarstvo poljoprivrede objavilo je 26. listopada 2020. godine dva natječaja za provedbu mjere 21 „Izvanredna privremena potpora poljoprivrednicima i MSP-ovima koji su posebno pogođeni krizom uzrokovanom bolešću COVID-19“ iz Programa ruralnog razvoja Republike Hrvatske za razdoblje 2014. – 2020. Ukupni iznos potpore raspoloživ kroz ove natječaje je 360 milijuna kuna.
* Ministarstvo poljoprivrede (Uprava za potpore poljoprivredi i ruralnom razvoju/Nacionalna ruralna mreža), LEADER mreža Hrvatske i Hrvatska mreža za ruralni razvoj u suradnji s Agencijom za plaćanja u poljoprivredi, ribarstvu i ruralnom razvoju organizirali su 27. i 28. listopada 2020. godine dvodnevnu radionicu za LAG-ove („Stanje provedbe LEADER/CLLD, aktivacija tipa operacije 6.4.1. i pripreme za naredno razdoblje“). Radionica je uslijed epidemiološke situacije u vezi s COVID-19 pandemijom organizirana u on-line formatu.
* Objavljen je plan objave natječaja za 2021. godinu, Ministarstvo poljoprivrede nastavlja s dodjelom bespovratnih sredstava iz Programa ruralnog razvoja Republike Hrvatske za razdoblje 2014.-2020. kroz 27 natječaja, čiji je glavni cilj povećanje konkurentnosti ponajprije poljoprivrednih proizvođača i prerađivača, a korisnicima je na raspolaganju više od 2,4 milijarde kuna.
* Agencija za plaćanja u poljoprivredi, ribarstvu i ruralnom razvoju započela je s procesom donošenja Odluka o ostvarivanju prava na izravna plaćanja za 2019. godinu za sve potpore u sklopu izravnih plaćanja i IAKS mjera ruralnog razvoja za 2019. godinu.

Što se tiče financijskih instrumenata u izvještajnom razdoblju sklopljena su dva Dodatka Sporazumu o financiranju sa korisnikom HBOR-om i to:

* 4. kolovoza 2020. godine sklopljen je **Dodatak II Sporazumu o financiranju** radi usklađenja postupanja u svrhu omogućavanja duže otplate kredita i dužeg roka korištenja za financijski instrument „Obrtna sredstava za ruralni razvoj“ čija provedba je povjerena HBOR-u tijekom prve polovice 2020. godine. Izmjena u dijelu duže otplate kredita odnosi se na kredite manjih iznosa (do 760.000 HRK) za koje su bili definirani kraći rok otplate i mogućnost počeka te se ovim Sporazumom omogućuje ujednačavanje postupanja neovisno o iznosu kredita odnosno veličini potencijalnih krajnjih primatelja u skladu s inicijativom financiranja obrtnih sredstava za nesmetano odvijanje poslovnih aktivnosti poduzetnika čije je poslovanje pogođeno pojavom pandemije COVID-19 (SARS-CoV-2 / koronavirus). Rokovi otplate kredita ovom se izmjenom određuju na do 5 godina uključujući poček do 12 mjeseci, neovisno o zatraženom iznosu kredita. Izmjena u dijelu dužeg roka korištenja kredita ovime se određuje na do 6 mjeseci umjesto ranije definiranog roka korištenja do 3 mjeseca.
* 28. prosinca 2020. godine sklopljen je **Dodatak III Sporazumu o financiranju** radi produljenja razdoblja prihvatljivosti za financijski instrument „Obrtna sredstva za ruralni razvoj“ čija provedba je povjerena HBOR-u na način da je definiran novi kraj razdoblja prihvatljivosti 31. prosinca 2023. godine, čime je provedba produljena za 3 godine.

U okviru provedbe FI PRR u drugoj polovici 2020. godine HAMAG-BICRO je nastavio sa zaprimanjem i obradom zahtjeva za zajmove od strane krajnjih primatelja za FI Mikro zajmovi za ruralni razvoj, FI Mikro zajmovi za obrtna sredstva za ruralni razvoj i Mali zajmovi za ruralni razvoj, te za FI Pojedinačna jamstva za ruralni razvoj.

U izvještajnom razdoblju isplaćeno je 80 Malih, 14 Mikro i 52 Mikro zajma za obrtna sredstva za ruralni razvoj u ukupnom iznosu od 35.451.598 HRK te su izdana 2 Pojedinačna jamstva za ruralni razvoj u ukupnom iznosu od 1.379.887 HRK.

U okviru provedbe FI PRR u 2020. godini HBOR je u izvještajnom razdoblju nastavio sa zaprimanjem i obradom zahtjeva za FI Obrtna sredstva za ruralni razvoj i FI Investicijski krediti za ruralni razvoj.

U izvještajnom razdoblju potpisano je 76 ugovora između HBOR-a i krajnjih primatelja FI Obrtna sredstva za ruralni razvoj u ukupnom iznosu od 74.454.194 HRK te 2 ugovora o kreditu za FI Investicijski krediti za ruralni razvoj između krajnjih primatelja i poslovnih banaka u ukupnom iznosu od 2.101.224 HRK.

Osim navedenoga, tijekom izvještajnog razdoblja je s provedbom započela revizija Europske komisije pod nazivom „Potvrda o sukladnosti na temelju članka 52. Uredbe (EU) br. 1306/2013 i članka 34. Uredbe (EU) br. 908/2014 - Istraga br. UMB/2018/002/HR o rashodima u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR)“.

Na dan 31. prosinca 2020. u tijelima SUK-a PRR-a zaposleno je ukupno 499 službenika.

## OPERATIVNI PROGRAM ZA POMORSTVO I RIBARSTVO

U okviru OPPiR-a na raspolaganju je 252,64 milijuna eura iz Europskog fonda za pomorstvo i ribarstvo (EFPR). Kada se tome pridoda nacionalno sufinanciranje, ukupna vrijednost iznosi 344,14 milijuna eura.

Do 31. prosinca 2020. ukupno je objavljeno 67 natječaja za dodjelu potpora ukupne vrijednosti 1,67 milijardi kuna (220,94 milijuna eura). U izvještajnom razdoblju objavljeno je 13 natječaja za dodjelu potpora ukupne vrijednosti 514,19 milijuna kuna (67,66 milijuna eura).

**Tablica 16: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. srpnja do 31. prosinca 2020. (bespovratna sredstva).**

|  |  |  |
| --- | --- | --- |
| **Prioritet Unije (PU)** | **Naziv natječaja** | **Vrijednost bespovratnih sredstava (EUR)** |
| PU 2 | Natječaj za dodjelu potpore u okviru mjere II.2./II.3./II.4. »Produktivna ulaganja u akvakulturu«.” (“Narodne novine”, broj 89/20) | 119.250.000,00 |
| PU 1 | Natječaj za dodjelu potpore u okviru mjere I.22. »Dodana vrijednost, kvaliteta proizvoda i korištenje neželjenog ulova«.. (“Narodne novine”, broj 89/20) | 17.925.000,00 |
| PU 1 | Natječaj za dodjelu potpore u okviru mjere I.8. »Zaštita zdravlja i sigurnost« (“Narodne novine”, broj 103/20) |

|  |
| --- |
| 57.187.500,00 |
|  |

 |
| PU 1 | Natječaj za dodjelu potpore u okviru mjere I.20. »Energetska učinkovitost i ublažavanje klimatskih promjena« (“Narodne novine”, broj 103/20) | 18.187.500,00 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. »Privremeni prestanak ribolovnih aktivnosti« pridnenim povlačnim mrežama – koćama za rujan/listopad 2020. godine (“Narodne novine”, broj 102/20) | 22.500.000,00 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. “Privremeni prestanak ribolovnih aktivnosti – (samo)izolacija COVID-19″ pridnenim povlačnim mrežama – koćama (“Narodne novine”, broj 123/20) | 31.875.000,00 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. “Privremeni prestanak ribolovnih aktivnosti – (samo)izolacija COVID-19″ okružujućim mrežama plivaricama – srdelarama (“Narodne novine”, broj 123/20) | 31.875.000,00 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. “Privremeni prestanak ribolovnih aktivnosti – COVID-19” pridnenim povlačnim mrežama – koćama za studeni/prosinac 2020. godine (“Narodne novine”, broj 130/20) | 22.500.000,00 |
| PU 1 | Pravilnik o uvjetima, kriterijima i načinu dodjele potpore u okviru mjere I.9. “Privremeni prestanak ribolovnih aktivnosti – COVID-19” okružujućim mrežama plivaricama – srdelarama za prosinac 2020. godine (“Narodne novine”, broj 130/20) | 30.000.000,00 |
| PU 2 | Pravilnik o uvjetima, kriterijima i načinu dodjele potpore u okviru mjere II.11. „Zaštita javnog zdravlja – COVID-19“ (“Narodne novine”, broj 108/20) | 61.250.002,50 |
| PU 5 | Pravilnik o uvjetima, kriterijima i načinu dodjele potpore u okviru mjere IV.4. »Prerada proizvoda ribarstva i akvakulture – COVID-19« | 41.000.002,50 |
| PU 1 | Natječaj za dodjelu potpore u okviru mjere I.6. “Diversifikacija i novi oblici prihoda” (“Narodne novine”, broj 111/20) | 53.137.020,00 |
| PU 1 | Natječaj za dodjelu potpore u okviru mjere I.21. „Energetska učinkovitost i ublažavanje klimatskih promjena – zamjena motora“ (“Narodne novine”, broj 147/20) | 7.500.000,00 |

Temeljem pokrenutih natječaja, do 31. prosinca 2020. donijete su 3.173 odluke o dodjeli sredstava ukupne vrijednosti 180,16 milijuna eura (sredstva EU). U izvještajnom razdoblju donijeto je 226 odluka o dodjeli sredstava ukupne vrijednosti 14,20 milijuna eura (sredstva EU).

Ukupna plaćanja prema korisnicima izvršena su u iznosu od 97,09 milijuna eura (sredstva EU). U izvještajnom razdoblju korisnicima je plaćeno 19,38 milijuna eura (sredstva EU). Do 31. prosinca 2020. ukupno je ovjereno 95,83 milijuna eura (sredstva EU), a u izvještajnom razdoblju ovjereno je 27,22 milijuna eura (sredstva EU). Ukupno je doznačeno 107,43 milijuna eura, a u izvještajnom razdoblju 19,26 milijuna eura.

**Tablica 17: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU)[[14]](#footnote-15) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| PU 1 | 80,96 | 2,91 | 3,59 | 8,64 | 10,68 | 10,27 | 12,68 |  |  |
| PU 2 | 55,26 | 3,75 | 6,79 | 3,99 | 7,23 | 5,54 | 10,03 |  |  |
| PU 3 | 34,82 | 0,07 | 0,20 | 3,70 | 10,63 | 4,68 | 13,44 |  |  |
| PU 4 | 24,82 | 4,24 | 17,08 | 0,59 | 2,38 | 0,89 | 3,58 |  |  |
| PU 5 | 40,62 | 3,11 | 7,66 | 1,71 | 4,21 | 4,41 | 10,86 |  |  |
| PU 6 | 1,00 | 0,03 | 3,00 | 0,00 | 0,00 | 0,00 | 0,00 |  |  |
| TP | 15,16 | 0,09 | 0,59 | 0,75 | 4,95 | 1,43 | 9,43 |  |  |
| UKUPNO | 252,64 | 14,20 | 5,62 | 19,38 | 7,67 | 27,22 | 10,77 | 19,26 | 7,62 |

**Tablica 18: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| PU 1 | 80,96 | 42,34 | 52,30 | 32,81 | 40,53 | 32,53 | 40,18 |  |  |
| PU 2 | 55,26 | 32,00 | 57,91 | 19,88 | 35,98 | 19,98 | 36,16 |  |  |
| PU 3 | 34,82 | 34,2 | 98,22 | 16,04 | 46,07 | 15,16 | 43,54 |  |  |
| PU 4 | 24,82 | 27,73 | 111,72 | 2,79 | 11,24 | 2,79 | 11,24 |  |  |
| PU 5 | 40,62 | 31,87 | 78,46 | 22,09 | 54,38 | 21,91 | 53,94 |  |  |
| PU 6 | 1,00 | 0,33 | 33,00 | 0,1 | 10,00 | 0,1 | 10,00 |  |  |
| TP | 15,16 | 11,69 | 77,11 | 3,38 | 22,30 | 3,36 | 22,16 |  |  |
| UKUPNO | 252,64 | 180,16 | 71,31 | 97,09 | 38,43 | 95,83 | 37,93 | 107,43 | 42,52 |

**Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 31. prosinca 2020. (sredstva EU, u postocima)**

U izvještajnom razdoblju EK je je provodilo tematsku reviziju Operativnog programa za pomorstvo i ribarstvo 2014-2020 vezano za provjeru učinkovitosti ključnih zahtjeva 2 i 4.

Na dan 31. prosinca 2020. u tijelima SUK-a OPPiR-a zaposleno je ukupno 57 službenika.

## OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE

U okviru Operativnog programa za hranu i/ili osnovnu materijalnu pomoć (OPFEAD) na raspolaganju je 36,63 milijuna eura iz Fonda europske pomoći za najpotrebitije (FEAD). Kada se tome pridoda nacionalno sufinanciranje, ukupna vrijednost iznosi 43,09 milijuna eura.

Do 31. prosinca 2020. ukupno je objavljeno 8 otvorenih poziva na dostavu projektnih prijedloga ukupne vrijednosti 335,02 milijuna kuna (44,08 milijuna eura). U izvještajnom razdoblju objavljen je 1 otvoren poziv na dostavu projektnih prijedloga ukupne vrijednosti 25 milijuna kuna (3,28 milijuna eura).

**Tablica 19: Popis objavljenih poziva iz Operativnog programa za hranu i/ili osnovnu materijalnu pomoć u izvještajnom razdoblju od 1. srpnja do 31. prosinca 2020. (bespovratna sredstva, u eurima)**

|  |  |  |
| --- | --- | --- |
| **Materijalna deprivacija** | **Naziv poziva** | **Vrijednost bespovratnih sredstava (kn)** |
| MD1/MD2/TP | Osiguravanje školske prehrane za djecu u riziku od siromaštva (školska godina 2020./2021.) | 25.000.000,00 |

Temeljem pokrenutih postupaka dodjele bespovratnih sredstava, do 31. prosinca 2020. sklopljeno je ukupno 259 ugovora o dodjeli bespovratnih sredstava ukupne vrijednosti 34,31 milijuna eura (sredstva EU). U izvještajnom razdoblju sklopljena su 32 ugovora o dodjeli bespovratnih sredstava ukupne vrijednosti 4,02 milijuna eura (sredstva EU).

Sklopljeni ugovori u okviru OPFEAD od početka provedbe odnose se na materijalnu deprivaciju MD1 – nedostatak hrane, a usmjereni su na ublažavanje najgorih oblika dječjeg siromaštva osiguravanjem školske prehrane djeci u riziku od siromaštva, te materijalnu deprivaciju MD2 – nedostatak osnovne materijalne pomoći, ublažavanjem siromaštva pružanjem pomoći najpotrebitijim osobama. Dio ugovora odnosi se na pružanje tehničke pomoći korisnicima i tijelima u sustavu.

Ukupna plaćanja prema korisnicima izvršena su u iznosu od 27,34 milijuna eura (sredstva EU). U izvještajnom razdoblju korisnicima je plaćeno 1,73 milijuna eura (sredstva EU). Ukupno je do 31. prosinca 2020. ovjereno 17,15 milijuna eura (sredstva EU), a doznačeno je 20,20 milijuna eura. U izvještajnom razdoblju nije bilo ovjerenih sredstava, doznačeno je 0,55 milijuna eura (sredstva EU).

**Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija[[15]](#footnote-16) | Dodijeljena sredstva | Ugovorena sredstva |  % | Plaćena sredstva |  % | Ovjerena sredstva |  % | Doznačena sredstva |  % |
|  |  |  |  |  |  |  |  |  |  |
| MD 1 | 29,59 | 3,32 | 11,22 | 1,42 | 4,77 | 0,00 | 0,00 |  |  |
| MD 2 | 5,21 | 0,59 | 11,32 | 0,19 | 3,65 | 0,00 | 0,00 |  |  |
| TP | 1,83 | 0,11 | 7,10 | 0,12 | 6,56 | 0,00 | 0,00 |  |  |
| UKUPNO | 36,63 | 4,02 | 11,03 | 1,73 | 4,70 | 0,00 | 0,00 | 0,55 | 1,50 |

**Tablica 21: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno ovjerena sredstva |  % | Ukupno doznačena sredstva |  % |
|  |  |  |  |  |  |  |  |  |  |
| MD 1 | 29,59 | 27,15 | 91,75 | 21,86 | 73,88 | 13,68 | 46,23 |  |  |
| MD 2 | 5,21 | 5,42 | 104,03 | 4,38 | 84,07 | 2,59 | 49,71 |  |  |
| TP | 1,83 | 1,74 | 95,08 | 1,1 | 60,11 | 0,87 | 47,54 |  |  |
| UKUPNO | 36,63 | 34,31 | 93,67 | 27,34 | 74,64 | 17,15 | 46,79 | 20,20 | 55,15 |

Za tri poziva koja su trenutno u fazi provedbe, a s ciljem pojednostavljenja provedbe uvrštene su i mogućnosti pojednostavljenih troškovnih opcija u obliku standardne veličine jediničnog troška (za troškove školskih obroka) te fiksne stope od 5% za administrativne troškove, troškove prijevoza i skladištenja te troškove popratnih mjera. Riječ je o pozivima Osiguravanje školske prehrane za djecu u riziku od siromaštva (šk. godina 2017.-2018.), Osiguravanje školske prehrane za djecu u riziku od siromaštva (šk. godina 2018.-2019.) te isti poziv za školsku godinu 2019.-2020. Predmetno se primjenjuje i u Pozivu Osiguravanje školske prehrane za djecu u riziku od siromaštva (školska godina 2020. – 2021.) objavljenom u listopadu 2020. godine. U pozivima Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći - faza II i III primjenjuje se fiksna stopa od 5% za administrativne troškove te troškove prijevoza i skladištenja te 5% za popratne mjere.

U periodu od 1. srpnja do 31. prosinca 2020. zaprimljena su 2 konačna revizijska izvješća od Tijela za reviziju završenih revizija operacija o čijem provođenju je Upravljačko tijelo obaviješteno u kolovozu 2019.

U izvještajnom razdoblju, a uslijed epidemiološke situacije uzrokovane epidemijom virusa SARS-CoV-2, 9. prosinca 2020. godine održana je online 14. sjednica Odbora za praćenje OPULJP-a. Na 14. sjednici je članstvu prezentiran i status provedbe OPFEAD-a.

## PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

U financijskom razdoblju 2014. – 2020. RH sudjeluje u 13 programa prekogranične, transnacionalne i međuregionalne suradnje.

Programi prekogranične suradnje:

* Interreg IPA program prekogranične suradnje Hrvatska – Srbija 2014. – 2020.
* Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.
* Program prekogranične suradnje Interreg V-A Mađarska – Hrvatska 2014. – 2020.
* Program prekogranične suradnje Interreg V-A Slovenija – Hrvatska 2014. – 2020.
* Program prekogranične suradnje Interreg V-A Italija – Hrvatska 2014. – 2020.

Programi Interreg B transnacionalne suradnje:

* Program transnacionalne suradnje Interreg V-B Dunav 2014. – 2020.
* Interreg V-B Jadransko-jonski program transnacionalne suradnje 2014. – 2020.
* Program transnacionalne suradnje Interreg V-B Središnja Europa 2014. – 2020.
* Program transnacionalne suradnje Interreg V-B Mediteran 2014. – 2020.

Programi Interreg C međuregionalne suradnje:

* Program međuregionalne suradnje INTERREG Europe 2014. – 2020.
* Program međuregionalne suradnje INTERACT 2014. – 2020.
* Program međuregionalne suradnje URBACT III 2014. – 2020.
* Program međuregionalne suradnje ESPON 2020.
	+ 1. **Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.**

Ukupan proračun programa iznosi 67,2 milijuna eura (57,2 milijuna eura EU sredstva). Do 30. prosinca 2020. objavljena su dva poziva na dostavu projektnih prijedloga ukupne vrijednosti 51,5 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 31. prosinca 2020. sklopljeno je 55 ugovora o dodjeli bespovratnih sredstava ukupne vrijednosti 50,2 milijuna eura (EU sredstva) s uključenih 98 hrvatskih projektnih partnera na koje se odnosi 21,7 milijuna eura (EU sredstva).

U izvještajnom razdoblju sklopljena su 22 ugovora o dodjeli bespovratnih sredstava ukupne vrijednosti 22 milijuna eura (EU sredstva) s uključena 32 hrvatska projektna partnera na koje se odnosi 8,1 milijun eura (EU sredstva).

Također, do 31. prosinca 2020. ugovoreno je 5,7 milijuna eura tehničke pomoći (EU sredstva).

Od početka provedbe programa do 31. prosinca 2020. održano je pet sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Interreg IPA program prekogranične suradnje Hrvatska – Srbija 2014. – 2020.**

Ukupan proračun programa iznosi 40,3 milijuna eura (34,3 milijuna eura EU sredstva). Do 31. prosinca 2020. objavljena su dva poziva na dostavu projektnih prijedloga ukupne vrijednosti 30,9 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 31. prosinca 2020. sklopljena su 42 ugovora o dodjeli bespovratnih sredstava ukupne vrijednosti 30,3 milijuna eura (EU sredstva) s 86 uključenih hrvatskih projektnih partnera na koje se odnosi 17,1 milijuna eura (EU sredstva). U izvještajnom razdoblju nije bilo novih sklopljenih ugovora o dodjeli bespovratnih sredstava. Također, do 31. prosinca 2020. ugovoreno je 3,4 milijuna eura tehničke pomoći (EU sredstva).

Od početka provedbe programa do 31. prosinca 2020. održano je ukupno sedam sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program prekogranične suradnje Interreg V-A Italija – Hrvatska 2014. – 2020.**

Ukupan proračun programa iznosi 236,8 milijuna eura (201 milijun eura EU sredstava). Do 31. prosinca 2020. objavljena su dva poziva na dostavu projektnih prijedloga ukupne vrijednosti 188,5 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 31. prosinca 2020. sklopljena su 83 ugovora o dodjeli bespovratnih sredstava na kojima su uključena 342 hrvatska projektna partnera za koje je ugovorena ukupna vrijednost od 79,3 milijuna eura (EU sredstva). U izvještajnom razdoblju sklopljeno je 11 ugovora o dodjeli bespovratnih sredstava na kojima su uključena 72 hrvatska projektna partnera za koje je ugovorena ukupna vrijednost od 32,8 milijuna eura (EU sredstava).

Do 31. prosinca 2020. održano je osam sastanaka Odbora za praćenje Programa. U izvještajnom razdoblju održan je jedan sastanak Odbora za praćenje.

* + 1. **Program prekogranične suradnje Interreg V-A Slovenija – Hrvatska 2014. – 2020.**

Ukupan proračun programa iznosi 55,7 milijuna eura (46,1 milijuna eura EU sredstava). Trajno otvoreni poziv na dostavu projektnih prijedloga objavljen je u siječnju 2016., a do 31. prosinca 2020. objavljena su tri roka na dostavu projektnih prijedloga ukupne vrijednosti 33 milijuna eura (sredstva EU). U izvještajnom razdoblju nije bilo objava rokova na dostavu projektnih prijedloga.

Do 31. prosinca 2020. sklopljena su 34 ugovora o dodjeli bespovratnih sredstava na kojima je uključeno 110 hrvatskih projektnih partnera za koje je ugovorena ukupna vrijednost od 14,9 milijuna eura (EU sredstva) te su ugovorena 4 strateška projekta ukupne vrijednosti 10 milijuna eura (EU sredstva) od kojih se 5 milijuna eura odnosi na hrvatske projektne partnere. U izvještajnom razdoblju nije sklopljen niti jedan ugovor o dodjeli bespovratnih sredstava.

Do 31. prosinca 2020. održano je devet sastanaka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Program prekogranične suradnje Interreg V-A Mađarska – Hrvatska 2014. – 2020.**

Ukupan proračun programa iznosi 73,9 milijuna eura (60,8 milijuna eura EU sredstava). Do 31. prosinca 2020. objavljeno je šest poziva na dostavu projektnih prijedloga, dva otvorena poziva ukupne vrijednosti 46,6 milijuna eura (sredstva EU) te četiri poziva na dostavu projektnih prijedloga u sklopu strateškog projekta *B-light* namijenjenog malim i srednjim poduzetnicima vrijednog 10 milijuna eura (sredstva EU). U izvještajnom razdoblju objavljen je jedan poziv na dostavu projektnih prijedloga u sklopu *B-light* sheme.

Do 31. prosinca 2020. u sklopu 1. i 2. poziva na dostavu projektnih prijedloga sklopljeno je 99 ugovora o dodjeli bespovratnih sredstava s 172 hrvatska projektna partnera ukupne vrijednosti od 20,3 milijuna eura (sredstva EU), dok u sklopu strateških projekata *B-light*, *De-mine* i MuKoBridge ugovorena vrijednost za hrvatske partnere iznosi ukupno 5,7 milijuna eura (sredstva EU). U izvještajnom razdoblju sklopljena su 33 ugovora za hrvatske projektne partnere u sklopu 2. poziva na dostavu projektnih prijedloga, 6 novih ugovora o dodjeli bespovratnih sredstava za male i srednje poduzetnike u sklopu strateškog projekta B-light te 1 ugovor za hrvatskog projektnog partnera u sklopu strateškog projekta MuKoBridge.

Do 31. prosinca 2020. održano je devet sastanaka Odbora za praćenje Programa. U izvještajnom razdoblju nije održan niti jedan sastanak Odbora za praćenje Programa.

* + 1. **Program transnacionalne suradnje Interreg V-B Dunav 2014. – 2020.**

Ukupan proračun programa iznosi 263 milijuna eura. Do 31. prosinca 2020. objavljena su tri poziva na dostavu projektnih prijedloga ukupne vrijednosti 230 milijuna eura (sredstva EU), ciljani poziv za koordinatore prioritetnih područja Strategije EU za dunavsku regiju u iznosu od 3,6 milijuna eura (sredstva EU) te ciljani poziv na dostavu projektnih prijedloga za projekte koji isključivo doprinose Strategiji EU za dunavsku regiju (EUSDR) u iznosu od 1,6 milijuna eura (sredstva EU).

Do 31. prosinca 2020. sklopljena su 82 ugovora o dodjeli bespovratnih sredstava na kojima je uključeno 111 hrvatskih projektnih partnera za koje je ugovorena ukupna vrijednost od 13,5 milijuna eura (sredstva EU). U izvještajnom razdoblju ugovoreno je 11 projekata na kojima je uključeno 19 hrvatskih partnera za koje je ugovorena ukupna vrijednost od 2,4 milijuna eura (sredstva EU).

Do 31. prosinca 2020. održano je trinaest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Interreg V-B Jadransko-jonski program transnacionalne suradnje 2014. – 2020.**

Ukupan proračun programa iznosi 118 milijuna eura. Do 31. prosinca 2020. objavljena su tri poziva na dostavu projektnih prijedloga ukupne vrijednosti 80,5 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

U sklopu programa provodi se strateški projekt FACILITY POINT kao podrška upravljačkim strukturama Strategije EU za jadransku i jonsku regiju (EUSAIR) u kojem sudjeluje 7 nacionalnih i 2 regionalna tijela javne vlasti iz 8 država članica programa, a ispred Republike Hrvatske projektni partner je Ministarstvo turizma. Proračun projekta je 9,5 milijuna eura (sredstva EU).

Do 31. prosinca 2020. sklopljena su 52 ugovora o dodjeli bespovratnih sredstava na kojima je uključeno 80 hrvatskih projektnih partnera za koje je ugovorena ukupna vrijednost od 11,7 milijuna eura EU sredstava. U izvještajnom razdoblju sklopljen je 1 ugovor o dodjeli bespovratnih sredstava s hrvatskim projektnim partnerima.

Do 31. prosinca 2020. održano je četrnaest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program transnacionalne suradnje Interreg V-B Mediteran 2014. – 2020.**

Ukupan proračun programa iznosi 276 milijuna eura. Do 31. prosinca 2020. objavljena su tri poziva na dostavu modularnih projektnih prijedloga ukupne vrijednosti 165 milijuna eura (sredstva EU), dva poziva na dostavu horizontalnih prijedloga ukupne vrijednosti 22 milijuna eura (sredstva EU), poziv na dostavu integriranih prijedloga ukupne vrijednosti 35 milijuna eura (sredstva EU) te poziv na dostavu strateških projektnih prijedloga na temu Inovacija, u sklopu strateškog projekta PANORAMED. U izvještajnom razdoblju objavljen je poziv na dostavu projektnih prijedloga usmjeren na kapitalizaciju projekata.

PANORAMED je strateški projekt koji se provodi u sklopu predmetnog programa, a projektno partnerstvo čini 21 relevantnih nacionalnih i regionalnih tijela javne vlasti te 10 pridruženih partnera iz 12 država članica programa. Nacionalni koordinator ispred RH je MRRFEU, a ujedno je i voditelj radnog paketa 5 Obalni i pomorski turizam. Proračun projekta je 9 milijuna eura (sredstva EU) dok je 15 milijuna eura (sredstva EU) predviđeno za provedbu strateških projekata iz triju strateških tema, odnosno: Obalnog i pomorskog turizma, Pomorskog nadzora i Inovacija.

Do 31. prosinca 2020. sklopljena su 74 ugovora o dodjeli bespovratnih sredstava na kojima su uključena 103 hrvatska projektna partnera za kojeg je ugovorena ukupna vrijednost od 17,65 milijuna eura (sredstva EU). U izvještajnom razdoblju sklopljena su 2 ugovora o dodjeli bespovratnih sredstava na kojima su uključena 2 hrvatska projektna partnera za koje je ugovorena ukupna vrijednost od 246.500 eura (sredstva EU).

Do 31. prosinca 2020. održano je dvanaest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program transnacionalne suradnje Interreg V-B Središnja Europa 2014. – 2020.**

Ukupan proračun programa iznosi 298,99 milijuna eura. Do 31. prosinca 2020. objavljena su četiri poziva na dostavu projektnih prijedloga ukupne vrijednosti 250 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

Do 31. prosinca 2020. sklopljeno je 88 ugovora o dodjeli bespovratnih sredstava na kojima su uključena 134 hrvatska projektna partnera za koje je ugovorena ukupna vrijednost od 18,7 milijuna eura (sredstva EU). U izvještajnom razdoblju nije sklopljen niti jedan ugovor o dodjeli bespovratnih sredstava.

Do 31. prosinca 2020. održano je deset sastanaka Odbora za praćenje Programa. U izvještajnom razdoblju nije održan niti jedan sastanak Odbora za praćenje Programa.

* + 1. **Program međuregionalne suradnje INTERREG EUROPE 2014. – 2020.**

Ukupan proračun programa iznosi 359,33 milijuna eura. Do 31. prosinca 2020. objavljena su četiri poziva na dostavu projektnih prijedloga ukupne vrijednosti 316,14 milijuna eura (sredstva EU). U izvještajnom razdoblju nije bilo poziva na dostavu projektnih prijedloga.

Do 31. prosinca 2020. sklopljeno je 29 ugovora o dodjeli bespovratnih sredstava s hrvatskim u kojima sudjeluju 33 projektna partnera iz RH, za koje je ugovoreno 3,7 milijuna eura (sredstva EU). U izvještajnom razdoblju nije bilo ugovaranja.

Do 31. prosinca 2020. održano je četrnaest sastanaka Odbora za praćenje Programa. U izvještajnom razdoblju održana su dva sastanka Odbora za praćenje Programa.

* + 1. **Program međuregionalne suradnje INTERACT III 2014. – 2020.**

Ukupan proračun programa iznosi 39,39 milijuna eura te je u potpunosti usmjeren na financiranje programskih aktivnosti namijenjenih razmjeni iskustava upravljačkih struktura i ujednačavanju provedbenih alata u programima europske teritorijalne suradnje.

Do 31. prosinca 2020. održano je dvanaest sastanaka Odbora za praćenje Programa. U izvještajnom razdoblju održana su dva sastanka Odbora za praćenje Programa.

### Program međuregionalne suradnje URBACT III 2014. – 2020.

Ukupan proračun programa iznosi 96,3 milijuna eura od čega 74,3 milijuna eura čini doprinos iz EFRR-a. Program je usmjeren na financiranje razmjene znanja i dobrih praksi između gradova, ostalih jedinica lokalne i područne (regionalne) samouprave, središnjih tijela državne uprave i znanstveno-istraživačkih institucija. Cilj programa je promicanje integriranog, održivog razvoja JLP(R)S-a te poboljšavanje učinkovite provedbe kohezijske politike EU-a na regionalnoj i lokalnoj razini.

Sukladno epidemiološkoj situaciji, nastavljena je provedba aktivnosti šest mreža za prijenos dobrih praksi (rok provedbe do lipnja 2021.) te pet mreža za planiranje (rok provedbe do kolovoza 2022.) u kojima sudjeluju i hrvatski gradovi (Dubrovnik, Šibenik, Zadar, Rijeka, Novigrad, Zagreb, Pregrada i Varaždin).

Od 15. rujna do 8. listopada održan je e-University, serija online seminara i radionica namijenjena svim gradovima i korisnicima iz URBACT mreža u provedbi. Predstavnici hrvatske Nacionalna URBACT točke (NUP) održali su uvodno predavanje o ulozi i funkciji NUP-ova u provedbi programa i mreža za planiranje. Godišnji Info-dan programa URBACT III za hrvatske korisnike i zainteresiranu javnost održan je 5. studenoga u organizaciji NUP-a. Predstavljeni su trenutni rezultati i aktivnosti gradova koji sudjeluju u mrežama za prijenos dobrih praksi. Organizirana je i online radionica za gradove o metodologiji prijenosa dobrih urbanih praksi. Tijekom izvještajnoga razdoblja redovito su objavljivane vijesti i članci na službenim internetskim stranicama URBACT-a na hrvatskome jeziku i društvenim mrežama.

U izvještajnome razdoblju nastavljen je rad na programiranju URBACT-a IV, održana su tri sastanka Tehničke radne skupine (10. rujna, 8. listopada, 18. prosinca) i jedan sastanak Odbora za programiranje (9. i 10. studenoga 2020.), a postupak programiranja trebao bi biti okončan do sredine 2021. godine.

* + 1. **Program međuregionalne suradnje ESPON 2020**

Ukupni proračun programa ESPON 2020 iznosi 48,68 milijuna eura od čega 41,38 milijuna eura čini doprinos iz EFRR-a te 7,3 milijuna eura nacionalni doprinos. Ukupni doprinos koji RH uplaćuje iznosi 223.327 eura za razdoblje 2014. – 2020.U drugoj polovici 2020. godine vezano za ostvarenje cilja SO1: Continued production of territorial evidence, za dva projekta Territorial applied research su pokrenuti pozivi. U svrhu ostvarenja cilja SO2: Upgraded knowledge transfer and analytical user support, unutar aktivnosti Targeted analyses, objavljen je poziv za jedan projekt. Vezano za ostvarenje cilja SO3: Improved territorial observation and tools for territorial analyses, nastavljaju se aktivnosti vezane za razvoj i testiranje web alata za praćenje teritorijalnih podataka koji su pokrenuti u prethodnoj godini, te dodatno pokrenutih. Vezano za ostvarenje cilja SO4: Wider outreach and uptake of territorial evidence, zbog pandemije COVID\_19, radionice su održane u virtualnom formatu. ESPON seminar koji je trebao biti održan u Berlinu tijekom DE PRES, održan je u virtualnom formatu 18.-19.11.2020. pod nazivom [“Just Transition and Recovery for Cities and Regions in Europe“](https://eur03.safelinks.protection.outlook.com/?url=https%3A%2F%2Fwww.espon.eu%2Fjust-transition-and-recovery-cities-and-regions-europe&data=04%7C01%7CSandra.Momcilovic%40mpgi.hr%7C7d6f4ec46aac4505e23a08d8a364bd5e%7C80b371a5db604559a15f7df3747c88c8%7C0%7C0%7C637439001433282130%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=0XT5TfmXAqeqSO9ZqmKpGFevsXrRIAD8reOKnHx1vWA%3D&reserved=0). I nadalje se radi na unaprjeđenju ESPON prisutnosti na društvenim mrežama sa svakodnevnim aktivnostima na Facebooku, Twitteru i LinkedIn-u.

Sastanci Odbora za praćenje ESPON 2020 održani su dva puta tijekom izvještajnog razdoblja back-to-back“ sa sastancima Odbora za programiranje. Zbog pandemije COVID-19, svi sastanci su održani u virtualnom formatu i to 10.-11. rujna 2020., te 16.-17. listopada 2020.

Sastanci ESPON kontakt točaka održani su 15 rujna te 19. i 20. studenog 2020. godine u formi videokonferencija na kojima je, pored ostalog, usuglašen program rada TNO-a (*Transnational Outreach Activities)* za 2021. godinu. U okviru ESPON week-a predstavnici Hrvatske sudjelovali su na video radionici „Teleworkshop on Land use“ održanoj 18. studenog 2020. Događanja planirana u okviru obavljanja TNO aktivnosti *intenzivirala su se u* drugom polugodištu 2020., a organizacija je prilagođena virtualnoj provedbi. Umjesto planiranog okruglog stola koji je trebao biti održan početkom rujna 2020. u Splitu, 27. studenoga održana je ESPON Peer-learning radionica „*The Future of Cruise Tourism in the Adriatic Sea“* uz sudjelovanje domaćih i stranih predavača. Za projekt ESPON SUPER proveden je tzv. spin-off nastavak projekta, izborom pilot-projekata u četiri države među kojima je Hrvatska. Za Hrvatsku je izrađen tzv. *Territorial Fiche* s odabranim temama. Novosti i otvoreni natječaji objavljuju se na web-stranici ministarstva, a aktualne informacije prema dostavnim listama prosljeđuju širokom krugu dionika, čime je osigurano sudjelovanje hrvatskih predstavnika na održanim događanjima te povećanje vidljivosti samog programa.

## NAUČENE LEKCIJE

U Republici Hrvatskoj, Ministarstvo regionalnoga razvoja i fondova Europske unije, u funkciji Koordinacijskog tijela (KT)[[16]](#footnote-17) sukladno članku 6. stavku 2. točka 10. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020.“[[17]](#footnote-18) izrađuje i nadzire provedbu Strategije vrednovanja provedbe europskih strukturnih i investicijskih fondova financijske perspektive 2014.-2020. u Republici Hrvatskoj, koja sadrži opće ciljeve i metodologiju vrednovanja za sve (operativne) programe financijskoga razdoblja 2014.-2020.

Kao jedan od temeljnih mehanizama za uspostavljanje jasnih procedura i kvalitetnu provedbu vrednovanja europskih strukturnih i investicijskih fondova uspostavljene su međuresorne radne skupine za vrednovanje, i to na razini Sporazuma o partnerstvu (Međuresorna evaluacijska radna skupina, MERS) te na razini svih (operativnih) programa. Na radnim skupinama planira se i prati provedba vrednovanja te se raspravlja o naučenim lekcijama i primjenama preporuka vrednovanja kako KT-a, tako i UT-a (operativnih) programa.

Tijekom financijskog razdoblja 2014.-2020. KT je provelo tri vrednovanja: Ex-post vrednovanje operativnih programa financijske perspektive 2007.-2013., Srednjoročno vrednovanje provedbe horizontalnih aktivnosti u provedbi Sporazuma o partnerstvu te Srednjoročno vrednovanje napretka u provedbi Sporazuma o partnerstvu, iz kojih je proizašao niz zaključaka i nalaza te preporuka koje su već navedene kroz naučene lekcije u prethodnim izvješćima za Sabor.

MRRFEU, u svojstvu KT-a za ESI fondove tijekom ovog izvještajnog razdoblja usmjerilo se na primjenu i praćenje primjene naučenih lekcija proizašlih iz vrednovanja, a iznesenih u prethodnim izvješćima. Izrađeni su akcijski planovi za primjenu i provedbu preporuka vrednovanja s opisom načina primjene od strane KT-a i upravljačkih tijela. Na temelju dosadašnjeg iskustva u praćenju provedbe ESI fondova, KT će tromjesečno pratiti i izvještavati o primjeni navedenih preporuka u okviru ESI fondova 2014.-2020.

S obzirom da je tijekom izvještajnog razdoblja intenziviran proces izrade programskih dokumenata za EU fondove u financijskom razdoblju 2021.-2027., te su započete pripremne radnje za uspostavu institucionalnog okvira za EU fondove u Republici Hrvatskoj u razdoblju 2021.-2027., KT je prikupilo preporuke relevantne za navedene procese.

U nastavku teksta, detaljnije o pojedinim Operativnim programima.

OPERATIVNI PROGRAM „KONKURENTNOST I KOHEZIJA“

U okviru Operativnog programa „Konkurentnost i kohezija 2014.-2020.“ (OPKK) pokrenuto je deset (10) financijskih instrumenata kao novog oblika potpore iz ESI fondova koji se po prvi puta provodi u RH. U praksi su se financijski instrumenti pokazali kao iznimno popularan oblik financiranja, jer predstavljaju novi i jednostavniji pristup EU sredstvima, prije svega zbog bitno manjih administrativnih zahtjeva kao što je, primjerice, čekanje objava Poziva, ne postojanje dugotrajnih i izrazito formaliziranih postupaka odabira projekata i kontrole javne nabave, prihvatljivost PDV-a kao troška krajnjeg primatelja i slično, a sredstva se dobivaju unaprijed, za razliku od bespovratnih koja se nadoknađuju nakon što se prvo vlastita moraju potrošiti. Sa 6,3 milijardi kuna javnog doprinosa privučeno je preko 3,6 milijarde kuna privatnog kapitala čime su se utrostručila dostupna sredstva kojima se sufinanciraju javne politike koje bi inače država morala financirati sama na teret poreznih obveznika. Također, u ESIF financijske instrumente do kraja izvještajnog razdoblja je uplaćeno 3,2 milijarde kuna, a 3,7 milijardi kuna je ovjereno i vraćeno u državni proračun od strane EK. Pored toga, mogućnost da se financijski instrumenti ponovno koriste u iste svrhe i nakon što se vrate u državni proračun, a što omogućuje da se novac koji se ulaže u financijske instrumente više puta upotrebljava, odnosno reciklira, čini ovaj oblik potpore iznimno prihvatljivim i državnim financijama i poreznim obveznicima.

S obzirom na dinamiku provedbe i probleme koji se javljaju tijekom provedbe (posebice infrastrukturnih projekata) smatra se opravdanim osigurati određenu razinu ugovaranja sredstva iz EU fondova koja nadilazi raspoloživu alokaciju (tzv. preugovaranje). Na taj način osigurava se puna apsorpcija raspoložive alokacije u slučaju kašnjenja određenih projekata, financijskih korekcija, itd. Razina preugovaranja ne može se odrediti univerzalno već na razini sektora, ovisno o stupnju rizika. Prilikom planiranja preugovaranja potrebno je također imati u vidu i mogućnost odnosno opciju tzv. faziranja projekata u programsko razdoblje 2021-2027.

U okviru OPKK, MRRFEU je u ulozi UT-a zamijetio povećan broj nepravilnosti i s njima povezanih financijskih korekcija. Mjere koje MRRFEU kao UT kontinuirano provodi kako bi se smanjio broj nepravilnosti i s njima povezanih financijskih korekcija usmjerene su prvenstveno na preventivni učinak jer je bitno osigurati da postupanje korisnika bude u skladu s pozitivnim pravnim propisima hrvatskog zakonodavstva i zakonodavstva Europske unije. U tom smislu MRRFEU u skladu sa svojim ovlastima izdaje obvezujuće upute PT-ovima 2 čija je svrha osigurati pravilno i ujednačeno postupanje u postupcima utvrđivanja nepravilnosti. Upute su brz i učinkovit instrument kojim se utječe na cijeli sustav SUK-a i ispravljaju odnosno preveniraju eventualne greške tijela u svrhu učinkovitijeg postupanja.

MRRFEU je objavio Sažeti pregled uputa na službenoj internetskoj stranici s ciljem da se samim korisnicima bespovratnih sredstava na transparentan način učine dostupnim sve do sad izdane upute. Dodatno, Sažeti pregled uputa se kontinuirano ažurira kako se izdaju nove upute.

Također, na službenoj internetskoj stranici MRRFEU-a objavljena je i tablica s primjerima najčešćih nepravilnosti zajedno s kraćim opisom pogrešnog postupanja korisnika i financijskim korekcijama, iz kojih korisnici mogu vidjeti koje su najčešće pogreške, koje su posljedice navedenih pogrešaka i samim time mogu ih izbjeći, čime se postiže preventivni učinak kako na postojeće korisnike tako i na one gospodarske subjekte koji će tek sklopiti ugovore o dodjeli bespovratnih sredstava.

Nadalje, potrebno je istaknuti da se u organizaciji MRRFEU redovito održavaju sastanci triju mreža i to Mreže koordinatora iz područja javne nabave, Mreže koordinatora iz područja državnih potpora i Mreže za upravljanje nepravilnostima te brojni sastanci i *ad hoc* paneli u svrhu ujednačavanja prakse i osiguravanja boljeg i učinkovitijeg postupanja svih tijela u sustavu upravljanja i kontrole.

Na sastancima Mreže koordinatora iz područja javne nabave i Mreže koordinatora iz područja državnih potpora, na kojima sudjeluju predstavnici svih tijela u sustavima upravljanja i kontrole ESIF-a redovito se provode aktivnosti vezane uz dijeljenje dobre prakse i preporuka u cilju sprečavanja nepravilnosti koje proizlaze iz pogrešne primjene pravila vezanih uz državne potpore i javnu nabavu.

Od početka provedbe do 31. prosinca 2020. godine održano je sveukupno 25 sastanaka Mreže koordinatora iz područja javne nabave i 21 sastanak Mreže koordinatora iz područja državnih potpora.

S ciljem prevencije nastanka nepravilnosti i prijevara, razmjene dobre i loše prakse u postupanju te izvještavanju i praćenju postupanja po utvrđenim nepravilnostima, u siječnju 2017. uspostavljena je Mreža za upravljanje nepravilnostima. Sastanci ove Mreže održavaju se redovito svaka četiri mjeseca ili ranije po potrebi. Do trenutka izrade ovog izvješća pa do kraja izvještajnog razdoblja održano je sveukupno 14 sastanaka Mreže za upravljanje nepravilnostima.

Na odluke o nepravilnosti, odnosno u njima utvrđene vrste nepravilnosti i određene financijske korekcije, korisnici bespovratnih sredstava imaju pravo podnijeti prigovor Upravljačkom tijelu o kojem se donosi rješenje protiv kojega se može pokrenuti i upravni spor. Navedena prava korisnici često i koriste zbog čega je radno opterećenje u dijelu ove funkcije Upravljačkog tijela izrazito visoko. Iz navedenoga razloga novom Uredbom o unutarnjem ustrojstvu Ministarstva regionalnoga razvoja i fondova Europske unije povećan je broj izvršitelja ovih poslova za 5 osoba, te Ministarstvo intenzivno radi na ubrzanju rješavanja ovih prigovora, a sve u svrhu povećanja apsorpcije sredstava.

Dodatno, kako bi se spriječile poteškoće u provođenju postupaka dodjele bespovratnih sredstava, MRRFEU kao UT, vezano uz postupanje po prigovorima prijavitelja u postupcima odabira operacija, priprema izvješća o radu u kojima se na jasan, sažet i sveobuhvatan način daju preporuke za unapređenje postupka dodjele. U tom smislu do sada je izrađeno šest Izvješća o radu, a svrha izvješća je bila da se cjelokupan postupak dodjele bespovratnih sredstava, koji često zna biti dugotrajan, složen i zahtijevan za prijavitelje koji apliciraju za bespovratna sredstva, učini jednostavnijim za prijavitelja te spriječe pogreške koje isti čine pri pripremi projektne prijave. Isto tako daje se statistički pregled prigovora, te preporuke za postupanje posredničkim tijelima. Pored statističkog pregleda zaprimljenih prigovora, Izvješće sadrži i statistički pregled upravnih sporova u referentnom razdoblju.

U svrhu ispunjavanja ex ante uvjeta koji omogućavaju provedbu ESI fondova, nastavljena je provedba edukativnih aktivnosti s ciljem jačanja kapaciteta zaposlenika u sustavu upravljanja i kontrole korištenja EU fondova u području suzbijanja diskriminacije pod nazivom „Antidiskriminacija, ravnopravnost spolova i primjena Konvencije UN-a o pravima osoba s invaliditetom u ESI fondovima“. U izvještajnom razdoblju je održano ukupno 6 edukacija na kojima je prisustvovao 141 polaznik.

Mreža koordinatora/ica za nediskriminaciju u sustavima upravljanja i kontrole ESI fondova osnovana je s ciljem kontinuiranog praćenja provedbe mjera općih ex-ante uvjeta za provedbu operativnih programa iz financijske perspektive Europske unije 2014.-2020. i korištenje financijskih sredstava iz ESI fondova. Jedan od zadataka Mreže je i praćenje provedbe horizontalnih pitanja vezanih uz ljudska prava i prava nacionalnih manjina, ravnopravnost spolova i prava osoba s invaliditetom. U izvještajnom razdoblju je za članove Mreže, u suradnji sa Središnjim državnim uredom za razvoj digitalnog društva, organizirana edukacija „Digitalna pristupačnost - pristupačni digitalni sadržaji kroz ESI fondove“. Održan je i godišnji pregledni sastanak Mreže koordinatora/ica za nediskriminaciju OPKK-a, OPULJP-a i PRR-a na kojem su predstavljene aktivnosti provedene u 2020. godini i najavljen plan aktivnosti za 2021. godinu.

OPERATIVNI PROGRAM „UČINKOVITI LJUDSKI POTENCIJALI“

Na ostvarenje ciljeva OPULJP-a i osiguranje učinkovite provedbe s ciljem dostizanja N+3 ciljeva u drugoj polovici 2020. utjecali su sljedeći izazovi:

* potreba za daljnjim jačanjem kapaciteta tijela u sustavu upravljanja i kontrola (daljnje zapošljavanje, edukacijske aktivnosti i sl.);
* potreba za dodatnim pojednostavljenjem procedura upravljanja te smanjenjem administrativnih koraka i zahtjeva ovog puta i u kontekstu epidemije SARS COV-2 virusa;
* potreba za ubrzavanjem provedbe kontrole od strane tijela u sustavu upravljanja, aktivna uporaba uzorkovanja u kontrolnom procesu;
* korištenje većeg broja pojednostavljenih troškovnih opcija (PTO), kao i priprema novih prijedloga PTO;
* priprema i razvoj jedinstvenog informacijskog sustava za upravljanje ugovorima i izvještavanje
* izazovi održavanja kontinuiteta provedbe projekata OPULJP-a zbog epidemije SARS COV-2 virusa.

Upravljačko tijelo OPULJP-a kao primjer dobre prakse može navesti primjenu pojednostavljenih troškovnih opcija koje u velikoj mjeri olakšavaju provedbu Operativnog programa, ubrzavaju postupak kontrole troškova od strane Posredničkih tijela razine 2, smanjuju razinu grešaka, ubrzavaju i olakšavaju korisnicima provedbu projekata te u konačnici olakšavaju i ubrzavaju postupak ovjeravanja sredstava prema Europskoj komisiji. Primjena pojednostavljenih troškovnih opcija bilo kroz korištenje mogućnosti koje je Europska komisija definirala Uredbama ili primjenom metodologija koje je razvila država članica uvelike pomaže i u ispunjenju n+3 ciljeva. Republika Hrvatska kao članica Europske unije trenutno ima sedam prihvaćenih uredbi pojednostavljenih troškovnih opcija temeljem Delegiranih akata te je jedina zemlja članica s tolikim brojem. Osim predmetnih, UT OPULJP aktivno surađuje s PT-ima u implementaciji različitih oblika pojednostavljenja definiranih Uredbama Europske Komisije, kao što su *off-the-shelf* SCO, fiksni postotak rada i sličnih modaliteta propisanih Uredbom (EU, Euratom) 2018/1046 Europskog parlamenta i Vijeća, a sve u svrhu dodatnog pojednostavljenja potraživanja i ovjeravanja sredstava, kao i reduciranja administrativnog opterećenja.

Radi dodatnog rasterećenja tijela u Sustavu upravljanja i kontrole, UT je osmislilo i implementiralo nekoliko novih alata u vidu dorađenih priloga Smjernica OPULJP-a, kao što su alat za provedbu analize rizika prilikom ex-ante kontrola nabave te dorađeni obrazac ZNS-a s predefiniranim formulama radi ograničenja mogućnosti administrativnih pogrešaka. UT također aktivno osmišlja i priprema dorade Smjernica i pripadajućih priloga u svrhu ubrzavanja, olakšavanja i osiguravanja ispravnosti funkcioniranja Operativnog programa.

Kao jedan od najvećih izazova pokazala se provedba projekata u kontekstu pandemije SARS COV-2 virusa, UT OPULJP-a izdalo je čitav niz uputa i prilagodbi postupanja kako bi se osigurali minimalni uvjeti za provedbu projekata što je za sada umanjilo potencijalne probleme i rizike zbog nastale situacije. Procedure su u jednom dijelu pojednostavljene, ali omogućena je i prilagodba provedbe aktivnosti s naglaskom na digitalne tehnologije. Vodeći računa o aktivnostima SUK-a koje u redovnom djelokrugu podrazumijevaju izravan fizički kontakt s prijaviteljima/korisnicima, radi poštivanja mjera prevencije širenja zaraza i osiguranja zdravlja djelatnika, omogućilo se rasterećenje takvih procesa na način koji i dalje zadovoljava preduvjete izvršenja kontrole te ostalih procesa primjenom *on-line* modela gdje god je isto moguće.

Nastavno na provedeni postupak javne nabave za provedbu sedam evaluacija (vrednovanja) u okviru OPULJP-a, tadašnje Ministarstvo rada i mirovinskoga sustava je kao Naručitelj tijekom ožujka 2020. godine, sklopilo ugovore za pet grupa predmeta nabave s odabranim izvršiteljima. Ugovori su sklopljeni za vrednovanje Prioritetne osi 1 "Visoka zapošljivost i mobilnost radne snage" uz vrednovanje učinka mjera aktivne politike zapošljavanja, vrednovanje Prioritetne osi 2 „Socijalno uključivanje“, vrednovanje Prioritetne osi 4 „Dobro upravljanje“, vrednovanje djelotvornosti, učinkovitosti i učinka provedbe OPULJP i intervencija ESF-a prema kriteriju regionalne i lokalne zastupljenosti uz vrednovanje horizontalnih načela te vrednovanje društvenog poduzetništva u RH. U drugoj polovici 2020. godine potpisana su još dva ugovora za provedbu evaluacija u okviru OPULJP-a, Ugovor za vrednovanje Prioritetne osi 3 ''Obrazovanje i cjeloživotno učenje“ potpisan je u srpnju 2020., dok je Ugovor za vrednovanje Prioritetne osi 5 "Tehnička pomoć" uz evaluaciju mjera informiranja, komunikacije i vidljivosti potpisan je u listopadu 2020. godine.

U ožujku 2020. sukladno potpisanim ugovorima, započela je provedba vrednovanja Prioritetne osi 1 "Visoka zapošljivost i mobilnost radne snage" uz vrednovanje učinka mjera aktivne politike zapošljavanja, vrednovanja Prioritetne osi 2 „Socijalno uključivanje“ te vrednovanja djelotvornosti, učinkovitosti i učinka provedbe OPULJP i intervencija ESF-a prema kriteriju regionalne i lokalne zastupljenosti uz vrednovanje horizontalnih načela. Dodatno, u drugoj polovici 2020. godine započela je provedba i evaluacije Prioritetne osi 3 ''Obrazovanje i cjeloživotno učenje“.

U okviru svih ugovorenih evaluacija evaluatori moraju dostaviti Početno izvješće, Izvješće u tijeku provedbe te Završno izvješće sa završnim zaključcima i preporukama.

Zaključno s prosincem 2020. godine, usuglašena su i odobrena početna izvješća za vrednovanje Prioritetne osi 1 "Visoka zapošljivost i mobilnost radne snage" uz vrednovanje učinka mjera aktivne politike zapošljavanja, Početno izvješće za vrednovanje Prioritetne osi 2 „Socijalno uključivanje“, Početno izvješće za vrednovanje Prioritetne osi 3 ''Obrazovanje i cjeloživotno učenje“ te Početno izvješće za evaluaciju djelotvornosti, učinkovitosti i učinka provedbe OPULJP i intervencija ESF-a prema kriteriju regionalne i lokalne zastupljenosti uz evaluaciju horizontalnih načela.

Također, usuglašena su i usvojena sljedeća Izvješća u tijeku provedbe: Izvješće u tijeku provedbe za vrednovanje Prioritetne osi 1 "Visoka zapošljivost i mobilnost radne snage" uz vrednovanje učinka mjera aktivne politike zapošljavanja, Izvješće u tijeku provedbe za vrednovanje Prioritetne osi 2 „Socijalno uključivanje“ te Izvješće u tijeku provedbe za evaluaciju djelotvornosti, učinkovitosti i učinka provedbe OPULJP i intervencija ESF-a prema kriteriju regionalne i lokalne zastupljenosti uz evaluaciju horizontalnih načela.

Za evaluacije Prioritetne osi 4 „Dobro upravljanje“, evaluacije Prioritetne osi 5 "Tehnička pomoć" uz evaluaciju mjera informiranja, komunikacije i vidljivosti te evaluacije društvenog poduzetništva u RH, sukladno potpisanim ugovorima, provedba započinje 4. siječnja 2021. godine.

Završne preporuke za svih sedam navedenih evaluacija bit će dostupne tijekom 2021. i 2022. godine, a preporuke i zaključci svih vrednovanja u provedbi, kao i onih prethodno provedenih, smatraju se važnim segmentom u procesu unaprjeđenja postupanja tijela SUK-a.

PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

Najveći dio alokacije Programa usmjereno je na investicijske mjere, za projekte koji generiraju rast i razvoj prvenstveno poljoprivrednog, prerađivačkog i šumarskog sektora, no značajan udio odlazi i na tzv. IAKS mjere, koje su jedan od najvažnijih mehanizama Zajedničke poljoprivredne politike za očuvanje okoliša i smanjenje negativnog utjecaja poljoprivrede odnosno za osiguravanje zdrave i održive poljoprivrede i zdravog okoliša.

Od investicijskih mjera, domaćim poljoprivrednicima kao najznačajnije mjere pokazale su se Mjera 4 „Ulaganja u fizičku imovinu“ koja omogućava ulaganja u nabavu mehanizacije, primarnu poljoprivredu i preradu poljoprivrednih proizvoda, kao i u djelatnosti usmjerene ka navodnjavanju poljoprivrednih površina i očuvanja krajobraznih vrijednosti te Mjera 6 „Razvoj poljoprivrednih gospodarstva i poslovanja“ kojom se potiču mladi poljoprivrednici, mala poljoprivredna gospodarstva i ulaganja u nepoljoprivredne djelatnosti. Značajan je interes korisnika i za Mjeru 7 „Temeljne usluge i obnova sela u ruralnom području“ putem koje se dodjeljuju potpore za izradu kvalitetnih lokalnih strateških dokumenata, rekonstrukciju i izgradnju cestovne i komunalne infrastrukture, izgradnju objekata namijenjenih predškolskom odgoju, kulturnim i društvenim aktivnostima te širenju sportsko-rekreacijskih sadržaja čime se stvaraju preduvjeti za poticanje društveno-gospodarskog rasta i zaustavljanje depopulacijskog trenda čime ruralna područja trebaju postati poželjna mjesta za život i rad.

U okviru provedbe IAKS mjera ruralnog razvoja (mjere 10, 11, 13, 14) od početka provedbe suočeni smo sa nedostatnim odazivom korisnika u mjeri 10, u najvećoj mjeri uslijed toga što je ova mjera za naše poljoprivrednike bila nepoznanica sve do 2015. godine. Ministarstvo poljoprivrede je svake godine poduzimalo različite aktivnosti kako bi se potencijalni korisnici motivirali i odlučili na provedbu ove važne mjere. Najveći porast korisnika koji je podnio zahtjev za potporu za M10 je u 2019. godini te bilježimo povećanje za 62% u odnosu na 2018. godinu, najviše zahvaljujući intenzivnoj promotivnoj kampanje na terenu “Poljoprivrednik za 10” kojom se ciljano promovirala M10. U pripremi ove kampanje zajedno su sudjelovali Ministarstvo poljoprivrede, savjetodavna služba, Agencija za plaćanja, upravni odjeli za poljoprivredu jedinica regionalne i lokalne samouprave kao i pojedine udruge poljoprivrednih proizvođača na području cijele Republike Hrvatske.

Iako se zbog epidemioloških uvjeta nije mogla održati uobičajena informativna kampanja, u 2020. godini u odnosu na 2018. godinu bilježimo porast korisnika mjere 10 za 83%, odnosno za 21% ako radimo usporedbu s brojem korisnika u 2019. godini. Rezultat je to svakodnevnog informiranja od strane djelatnika Agencije za plaćanja, Ministarstva poljoprivrede i Hrvatske agencije za poljoprivredu i hranu. Tiskana je i distribuirana brošura s najvažnijim podacima o provedbi IAKS mjera ruralnog razvoja a ista je dostupna na mrežnim stranicama Ministarstva poljoprivrede. S ciljem dobivanja informacija o tome kako poboljšati provedbu anketirani su postojeći kao i potencijalni korisnici.

Od sredine 2018. godine pokrenuti su i financijski instrumenti u okviru mjera 4, 6 i 8 kojima se poljoprivrednicima putem financijskih posrednika (HAMAG-BICRO i HBOR) nude izuzetno povoljna kreditna sredstva i zajmovi od svega 0,1% do 0,5% kamate. Financijski instrumenti koji su dostupni krajnjim primateljima su: pojedinačno jamstvo za ruralni razvoj, mikro i mali zajmovi za ruralni razvoj koje provodi HAMAG-BICRO i investicijski krediti za ruralni razvoj koje provodi HBOR. Od sredine 2020. godine pokrenuti su financijski instrumenti namijenjeni financiranju obrtnih sredstava potrebnih za neometano odvijanje proizvodnje i financiranje tekućeg poslovanja za prihvatljive krajnje primatelje pogođene pandemijom koronavirusa (COVID-19) po povoljnoj kamatnoj stopi od svega 0,5% i to financijski instrument Mikro zajmovi za obrtna sredstva za ruralni razvoj kojeg provodi HAMAG-BICRO i financijski instrument Obrtna sredstva za ruralni razvoj kojeg provodi HBOR.

Jedna od preporuka vrednovanja provedenog za potrebe izrade Godišnjeg izvješća za 2018. je nastaviti provoditi PRR, uz naglasak na mjere i operacije koje pridonose otvaranju novih radnih mjesta (kao jednom od doprinosa smanjenju iseljavanja). Također, u narednom razdoblju potrebno je intenziviranje promotivnih aktivnosti kroz medije i društvene mreže kako bi se korisnike informiralo o mogućnostima mjera u smislu ostvarenja ciljeva iz PRR-a. Potrebno je i dalje promicati mjere koje doprinose EU ciljevima.

Posljednjih nekoliko godina uložen je dodatni napor kako bi se skratile procedure obrade prijava na natječaje iz Programa ruralnog razvoja, uvedena su administrativna rasterećenja i ubrzan je proces dodjele sredstava, a rezultat toga je i visoki stupanj iskorištenosti.

[Temeljem novog Pravilnika o provedbi mjera Programa ruralnog razvoja Republike Hrvatske za razdoblje 2014. – 2020.](https://narodne-novine.nn.hr/clanci/sluzbeni/2019_09_91_1810.html) (Narodne novine br. 91/19, 37/20) svi se natječaji prethodno objavi od strane Agencije za plaćanja u poljoprivredi, ribarstvu i ruralnom razvoju objavljuju na sustavu e-savjetovanja kako bi korisnici i svi ostali dionici mogli aktivno, transparentno i pravovremeno sudjelovati u kreiranju natječajnih pravila. Na taj način Upravljačko tijelo uključuje potencijalne korisnike i konzultante u proces kreiranja što jasnije propisanih odredbi natječaja, razmatrajući sve zaprimljene primjedbe i komentare temeljem kojih se natječaj finalizira za objavu. Dodatno, korisnicima je na ovaj način na raspolaganju još više vremena za pripremu kvalitetnih prijava. Osim toga, prilikom izrade i provedbe novih natječaja u obzir se uzimaju i prijedlozi za izmjenu/pojašnjenje odredbi natječaja te administrativnu obradu iz Objedinjenog izvješća po prigovorima (M 4, 6, 7) iz 2019. godine.

S obzirom na malu iskorištenost sredstava u okviru tipova operacija kojima se financira korištenje obnovljivih izvora energije u primarnoj poljoprivrednoj proizvodnji i preradi, tijekom prve polovice 2020. godine provedena je promotivna kampanja. Za potrebe kampanje OIE snimljena su tri animirana video spota (OIE – maslinar, stočar, voćarka), koja su se emitirala tijekom siječnja 2020. na 14 lokalnih TV postaja. Također su se emitirali radijski spotovi od početka godine do travnja 2020. na gotovo 110 radijskih postaja. Oglašavanje je nastavljeno putem 34 web portala od svibnja nadalje.

Navedeno je rezultiralo velikim interesom potencijalnih korisnika za natječaje objavljene krajem 2019. godine, a za koje su se prijave počele zaprimati tijekom 2020. godine te je u dva navrata produljen krajnji rok za prijave na natječaj, što je vidljivo također iz velikog broja zaprimljenih zahtjeva za potporu, a za koje traženi iznos potpore znatno nadmašuje alokaciju natječaja.

PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

Tijekom procesa programiranja budućeg razdoblja 2021.-2027. potrebno je pažljivo definirati programske pokazatelje učinka i rezultata kako bi njihove ciljne vrijednosti bilo što realnije i ostvarivije. Kako bi to bilo moguće potrebno je imati čim točnije i pouzdanije statističke podatke. Također, potrebno je imati čim relevantnije i preciznije nacionalne/regionalne/lokalne razvojne strategije. Nadalje, tijekom programiranja potrebno je uključiti čim više relevantnih dionika.

S korisničke razine najveći izazov je osigurati vlastito sufinanciranje projekata te predfinancirati projektne aktivnosti do trenutka prve isplate sredstava.

Konačno izvješće o učinkovitosti Programa (Interreg IPA Hrvatska-Bosna i Hercegovina- Crna Gora te Hrvatska-Srbija 2014.-2020.) pokazalo je da sustav jako dobro funkcionira, kvaliteta upravljanja programima je na visokoj razini te je većina ciljnih vrijednosti programskih pokazatelja učinka već ostvarena ili će sigurno biti ostvarena do kraja 2023. Izvješće je također pokazalo visoku razinu zadovoljstva korisnika bespovratnih sredstava (održane brojne radionice o pripremi te o provedbi projekata, kvalitetno pripremljene upute kako za pripremu tako i za provedbu projekata, stalna komunikacija s korisnicima na dnevnoj osnovi).

S obzirom da je interes prijavitelja za sudjelovanjem u ETS programima suradnje višestruko veći od dostupnih sredstava potrebno je osigurati veću alokaciju za buduće programe u razdoblju 2021.- 2027.

# DETALJNI PREGLED PROVEDBE OPERATIVNIH PROGRAMA FINANCIJSKOG RAZDOBLJA 2007. – 2013. I INSTRUMENTA PRETPRISTUPNE POMOĆI PROGRAMA IPA

## OPERATIVNI PROGRAM „PROMET“

Sredstva EU dodijeljena OPP-u za razdoblje 2007. – 2013. iznose 236,98 milijuna eura, dok nacionalno sufinanciranje iznosi 41,82 milijuna eura, čime ukupna vrijednost OPP-a iznosi 278,80 milijuna eura.

Od početka korištenja programa do 31. prosinca 2020. ugovoreno je ukupno 187,20 milijuna eura, odnosno 78,99 % dodijeljenih sredstava. Korisnicima je ukupno isplaćeno 163,04 milijuna eura, odnosno 68,80 % dodijeljenih sredstava.

Prihvatljivost troškova za projekte iz OPP-a završila je s 31. prosincem 2016. te su u izvještajnom razdoblju provedene aktivnosti na zatvaranju OPP-a. Krajem ožujka 2018. Europskoj komisiji dostavljena je Konačna Izjava o izdacima zajedno sa Završnim izvješćem za OPP te su tijekom izvještajnog razdoblja nastavljene aktivnosti usuglašavanja i ažuriranja spomenutih dokumenata sa Europskom komisijom, kao i aktivnosti vezano uz rješavanje nalaza iz Izvješća o obavljenoj reviziji operacija koje je 16. ožujka 2020. donijela Agencija za reviziju sustava provedbe programa Europske unije.

**Tablica 22: Financijski pokazatelji statusa provedbe Operativnog programa „Promet“ u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO)[[18]](#footnote-19) | Dodijeljena sredstva | Ugovorena sredstva |  % | Plaćena sredstva |  % | Tražena (ovjerena) sredstva |  % | Doznačena sredstva |  % |
|  |  |  |  |  |  |  |  |  |  |
| PO 1 | 109,99 | - | - | -4,12 | -3,75 | - | - |  |  |
| PO 2 | 3,21 | - | - | - | - | - | - |  |  |
| PO 3 | 7,89 | - | - | - | - | - | - |  |  |
| PO 4 | 115,90 | - | - | -0,88 | -0,76 | - | - |  |  |
|  |  |  |  |  |  |  |  |  |  |
| UKUPNO | 236,98 | - | - | -5,00 | -2,11 | - | - | - | - |

**Tablica 23: Financijski pokazatelji statusa provedbe Operativnog programa „Promet“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva[[19]](#footnote-20) |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 109,99 | 103,76 | 94,33 | 90,50 | 82,28 | 91,60 | 83,27 |  |  |
| PO 2 | 3,21 | 2,41 | 75,13 | 4,03 | 125,76 | 1,16 | 36,23 |  |  |
| PO 3 | 7,89 | 7,63 | 96,71 | 5,84 | 74,07 | 5,88 | 74,53 |  |  |
| PO 4 | 115,90 | 73,41 | 63,34 | 62,67 | 54,07 | 64,74 | 55,86 |  |  |
|  |  |  |  |  |  |  |  |  |  |
| UKUPNO | 236,98 | 187,20 | 78,99 | 163,04 | 68,80 | 163,37 | 68,94 | 150,44 | 63,48 |

**Grafikon 5: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Promet“ od početka provedbe do kraja izvještajnog razdoblja 31. prosinca 2020. (sredstva EU, u postocima)**

## OPERATIVNI PROGRAM „ZAŠTITA OKOLIŠA“

Sredstva EU dodijeljena OPZO-u za razdoblje 2007. – 2013. iznose 281,10 milijuna eura, dok nacionalno sufinanciranje iznosi 49,61 milijuna eura, čime ukupna vrijednost OPZO-a iznosi 330,70 milijuna eura.

Od početka korištenja programa do 31. prosinca 2020. ugovoreno je ukupno 354,77 milijuna eura, odnosno 126,21 % dodijeljenih sredstava. Korisnicima je ukupno isplaćeno 279,49 milijuna eura, odnosno 99,43 % dodijeljenih sredstava.

U PO1: Razvoj infrastrukture za gospodarenje otpadom, u provedbi je bilo ukupno 20 projekata: 2 velika i 14 infrastrukturnih projekata te 4 projekta tehničke pomoći. U PO2: Zaštita vodenih resursa u Hrvatskoj, u konačnici je provedeno 149 projekata, od toga 96 infrastrukturnih i 52 projekta pripreme projektne dokumentacije. U PO3: Tehnička pomoć, bilo je ukupno 8 operacija s 12 projekata.

Tijekom izvještajnog razdoblja nije bilo promjena u okviru OPZO.

**Tablica 24: Financijski pokazatelji statusa provedbe Operativnog programa „Zaštita okoliša“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva[[20]](#footnote-21) |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 73,94 | 83,96 | 113,55 | 66,69 | 90,19 | 73,94 | 100,00 |  |  |
| PO 2 | 199,09 | 262,56 | 131,88 | 205,07 | 103,00 | 199,09 | 100,00 |  |  |
| PO 3 | 8,06 | 8,25 | 102,32 | 7,73 | 95,86 | 8,06 | 100,00 |  |  |
|  |  |  |  |  |  |  |  |  |  |
| UKUPNO | 281,10 | 354,77 | 126,21 | 279,49 | 99,43 | 281,10 | 100,00 | 280,13 | 99,66 |

**Grafikon 6: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1: Razvoj infrastrukture za gospodarenje otpadom od početka provedbe do kraja izvještajnog razdoblja 31. prosinca 2020. (sredstva EU, u postocima)**

**Grafikon 7: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2: Zaštita vodnih resursa Hrvatske od početka provedbe do kraja izvještajnog razdoblja 31. prosinca 2020. (sredstva EU, u postocima)**

## OPERATIVNI PROGRAM „REGIONALNA KONKURENTNOST“

Sredstva EU dodijeljena OPRK-u za razdoblje 2007. – 2013. iznose 187,78 milijuna eura, dok nacionalno sufinanciranje iznosi 35,84 milijuna eura, čime ukupna vrijednost OPRK-a iznosi 223,62 milijuna eura.

Od početka korištenja programa do 31. prosinca 2020. ugovoreno je ukupno 198,35 milijuna eura, odnosno 105,63 % dodijeljenih sredstava. Navedena stopa ugovaranja rezultat je tzv. preugovaranja-a dodijeljenih sredstava EU tj. ugovaranja većeg iznosa od dodijeljenih sredstava EU kako bi se umanjio rizik od neiskorištavanja sredstava EU dodijeljenih OP-u uslijed mogućih ušteda na projektima. Korisnicima je ukupno isplaćeno 180,32 milijuna eura.

Krajnji rok za prihvatljivost izdataka bio je 31. prosinca 2016. te s tim datumom korisnici su morali platiti račune da bi im troškovi mogli biti prihvatljivi za financiranje iz OPRK-a. Troškove nastale nakon tog datuma snose sami korisnici.

U drugoj polovici 2019. godine EK je dostavljen dopunjen paket dokumenata za zaključenje OPRK-a te je u istom razdoblju EK prihvatila Izjavu o zaključenju programa i izvršila konačnu isplatu RH.

**Tablica 25: Financijski pokazatelji statusa provedbe Operativnog programa „Regionalna konkurentnost 2007. – 2013.“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva[[21]](#footnote-22) |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 62,16 | 73,28 | 117,89 | 63,80 | 102,64 | 62,16 | 100,00 |  |  |
| PO 2 | 113,80 | 113,27 | 99,54 | 105,04 | 92,30 | 113,80 | 100,00 |  |  |
| PO 3 | 11,82 | 11,80 | 99,82 | 11,48 | 97,09 | 11,82 | 100,00 |  |  |
|  |  |  |  |  |  |  |  |  |  |
| UKUPNO | 187,78 | 198,35 | 105,63 | 180,32 | 96,03 | 187,78 | 100,00 | 187,78 | 100,00 |

**Grafikon 8: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1. Operativnog programa „Regionalna konkurentnost“ od početka provedbe do kraja izvještajnog razdoblja 31. prosinca 2020. (sredstva EU, u postocima)**

**Grafikon 9: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2. Operativnog programa „Regionalna konkurentnost“ od početka provedbe do kraja izvještajnog razdoblja 31. prosinca 2020. (sredstva EU, u postocima)**

## OPERATIVNI PROGRAM „RAZVOJ LJUDSKIH POTENCIJALA“

Sredstva EU dodijeljena OPRLJP-u za razdoblje 2007.-2013. iznose 152,41 milijuna eura, dok nacionalno sufinanciranje iznosi 26,90 milijuna eura, čime ukupna vrijednost OPRLJP-a iznosi 179,31 milijuna eura.

Tijekom provedbe predmetnog programa ugovoreno je ukupno 152,05 milijuna eura, odnosno 99,76 % dodijeljenih sredstava. Korisnicima je ukupno isplaćeno 144,63 milijuna eura, odnosno 94,89 % dodijeljenih sredstava. U izvještajnom razdoblju nije bilo promjena.

Ministarstvo rada i mirovinskoga sustava, Upravljačko tijelo odgovorno za upravljanje i provedbu predmetnog Programa, 30. ožujka 2018. godine izvršilo je obvezu podnošenja potrebne dokumentacije Europskoj komisiji za konačnu isplatu sredstava (sukladno članku 89. stavku 1. Uredbe VIJEĆA (EZ) br. 1083/2006 od 11. srpnja 2006.).

S obzirom na navedeno, 10. prosinca 2018. godine u proračun RH od strane EK izvršeno je završno plaćanje u iznosu 4.615.854,36 EUR čime ukupna iskorištenost financijskih sredstava predmetnog Programa iznosi 149,41 milijuna eura odnosno 98,03%.

**Tablica 26: Financijski pokazatelji statusa provedbe Operativnog programa „Razvoj ljudskih potencijala“ od početka provedbe do zatvaranja programa 2018. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva[[22]](#footnote-23) |  % | Ukupno doznačena sredstva |  % |
|  |  |  |  |  |  |  |  |  |  |
| PO 1 | 44,94 | 48,46 | 107,84 | 49,33 | 109,78 | 47,62 | 105,97 |  |  |
| PO 2 | 39,98 | 36,99 | 92,51 | 33,13 | 82,87 | 35,46 | 88,69 |  |  |
| PO 3 | 47,78 | 47,80 | 100,04 | 44,11 | 92,32 | 47,79 | 100,02 |  |  |
| PO 4 | 11,73 | 11,64 | 99,28 | 11,06 | 94,30 | 11,03 | 94,08 |  |  |
| PO 5 | 7,99 | 7,16 | 89,64 | 6,99 | 87,53 | 7,51 | 93,98 |  |  |
|  |  |  |  |  |  |  |  |  |  |
| UKUPNO | 152,41 | 152,05 | 99,76 | 144,63 | 94,89 | 149,41 | 98,03 | 149,41 | 98,03 |

**Grafikon 10: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Razvoj ljudskih potencijala“ (sredstva EU, u postocima)**

## KOMPONENTA I PROGRAMA IPA – POMOĆ U TRANZICIJI I JAČANJE INSTITUCIJA

Sredstva EU dodijeljena komponenti I programa IPA za razdoblje 2007. – 2013. iznose 278,05 milijuna eura.

Od početka korištenja programa do 31. prosinca 2020. ugovoreno je ukupno 255,62 milijuna eura, odnosno 91,93 % dodijeljenih sredstava. Korisnicima je ukupno isplaćeno 240,90 milijuna eura, odnosno 86,64 % dodijeljenih sredstava. U izvještajnom razdoblju nije bilo plaćanja krajnjim korisnicima i ugovarateljima.

Dodijeljena sredstva EU za IPA 2012 program iznose 30,13 milijuna eura. Krajnji rok za završetak provedbe svih ugovora istekao je 29. studenoga 2018., a za izvršenje plaćanja 29. studenog 2019. IPA 2012 obuhvaća 10 projekata te ukupno 44 komponente (19 komponenti nabave usluga, 4 *twinning* komponente, 4 *twinning light* komponente, 3 komponente izvođenja radova, 9 komponenti nabave roba, 3 grant sheme bespovratnih sredstava i 2 izravne dodijele bespovratnih sredstava za Centar za razminiranje).

Dodijeljena sredstva EU za IPA 2013 nacionalni program iznose 11,58 milijuna eura. Krajnji rok za završetak provedbe ugovora istekao je 14. siječnja 2019. (osim za radove na rekonstrukciji palače Moise na otoku Cresu za koji je rok za izvršenje tri godine od isteka roka za ugovaranje), a za izvršenje plaćanja 14. siječnja 2020. IPA 2013 nacionalni program obuhvaća 5 projekata te ukupno 13 komponenti (4 komponente nabave usluga, 2 *twinning* komponente, 1 *twinning light* komponenta, 1 komponenta izvođenja radova, 3 komponente nabave roba, te 2 komponente direktne dodjele bespovratnih sredstava za Centar za razminiranje). Zadnje plaćanje u sklopu IPA 2013 nacionalnog programa izvršeno je 5. ožujka 2020. što označava završetak provedbe svih programa pretpristupne pomoći IPA.

Dodijeljena sredstva EU za Prijelazni instrument za 2013. godinu iznose 29 milijuna eura. Krajnji rok za završetak provedbe svih ugovora istekao je 13. prosinca 2019. Prijelazni instrument obuhvaća 21 projekt unutar 3 prioriteta te ukupno 64 komponenti (21 komponenti nabave usluga, 15 *twinning* komponenti, 13 *twinning light* komponenti, 2 komponente izvođenja radova, 11 komponenti nabave roba i 2 izravne dodijele bespovratnih sredstava za Centar za razminiranje).

Tablica 27: Financijski pokazatelji statusa provedbe komponente I programa IPA, po godinama alokacije, u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Elementi komponente[[23]](#footnote-24) | Dodijeljena sredstva | Ugovorena sredstva |  % | Plaćena sredstva |  % | Tražena (ovjerena) sredstva |  % | Doznačena sredstva |  % |
|  |  |  |  |  |  |  |  |  |  |
| NP 2007 | 39,95 | - | - | - | - | - | - | - | - |
| NP 2008 | 35,80 | - | - | - | - | - | - | - | - |
| NS 2008 | 0,95 | - | - | - | - | - | - | - | - |
| NP 2009 | 36,80 | - | - | - | - | - | - | - | - |
| NP 2010 | 31,18 | - | - | - | - | - | - | - | - |
| NP 2011 | 26,77 | - | - | - | - | - | - | - | - |
| NS 2011 | 0,81 | - | - | - | - | - | - | - | - |
| NP 2012 | 30,13 | - | - | - | - | 0,65 | 2,16 | - | - |
| NP 2013 | 11,58 | - | - | - | - | - | - | - | - |
| PI | 29,00 | - | - | - | - | - | - | - | - |
| PU | 35,08 | - | - | - | - | - | - | - | - |
|  |  |  |  |  |  |  |  |  |  |
| UKUPNO | 278,05 | - | - | - | - | 0,65 | 0,23 | - | - |

Tablica 28: Financijski pokazatelji statusa provedbe komponente I programa IPA, po godinama alokacije, od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Elementi komponente | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |
|  |  |  |  |  |  |  |  |  |  |
| NP 2007 | 39,95 | 36,83 | 92,17 | 34,62 | 86,66 | 34,63 | 86,67 | 34,63 | 86,67 |
| NP 2008 | 35,80 | 33,89 | 94,67 | 30,54 | 85,30 | 30,54 | 85,30 | 30,54 | 85,30 |
| NS 2008 | 0,95 | 0,68 | 71,10 | 0,67 | 70,21 | 0,67 | 70,21 | 0,67 | 70,21 |
| NP 2009 | 36,80 | 34,26 | 93,10 | 31,83 | 86,50 | 31,83 | 86,50 | 31,83 | 86,50 |
| NP 2010 | 31,18 | 28,43 | 91,18 | 26,34 | 84,48 | 26,34 | 84,48 | 26,34 | 84,48 |
| NP 2011 | 26,77 | 25,44 | 95,05 | 23,63 | 88,27 | 24,02 | 89,73 | 24,02 | 89,73 |
| NS 2011 | 0,81 | 0,63 | 78,09 | 0,62 | 76,63 | 0,62 | 76,63 | 0,62 | 76,63 |
| NP 2012 | 30,13 | 25,07 | 83,21 | 24,47 | 81,21 | 24,47 | 81,21 | 23,81 | 79,05 |
| NP 2013 | 11,58 | 10,93 | 94,38 | 10,89 | 94,01 | 10,40 | 89,77 | 10,40 | 89,77 |
| PI | 29,00 | 24,38 | 84,08 | 23,22 | 80,07 | 23,16 | 79,88 | 23,16 | 79,88 |
| PU | 35,08 | 35,08 | 100 | 34,08 | 97,14 | 34,08 | 97,14 | 34,08 | 97,14 |
|  |  |  |  |  |  |  |  |  |  |
| UKUPNO | 278,05 | 255,62 | 91,93 | 240,90 | 86,64 | 240,75 | 86,59 | 240,10 | 86,35 |

## KOMPONENTA II PROGRAMA IPA – PREKOGRANIČNA SURADNJA

U financijskom razdoblju 2007. – 2013. komponenta II programa IPA predstavlja važan doprinos aktivnostima regionalnoga razvoja, čiji je cilj potaknuti stvaranje prekograničnih mreža, partnerstava i razvoj zajedničkog prekograničnog djelovanja, te izgradnja kapaciteta JLP(R)S-a za upravljanje programima EU, kao i priprema za upravljanje budućim programima prekogranične suradnje unutar strukturnih fondova EU.

Kroz komponentu II programa IPA osigurana su sredstva za 3 vrste programa teritorijalne suradnje:

* Programi prekogranične suradnje sa susjednim državama članicama – programi sa Slovenijom, Mađarskom te IPA Jadranska prekogranična suradnja
* Programi prekogranične suradnje sa susjednim državama nečlanicama Europske unije – programi sa Srbijom, Bosnom i Hercegovinom i Crnom Gorom
* Programi transnacionalne suradnje – programi Jugoistočna Europa (*South-East Europe* SEE) i Mediteran (MED).

Operativnu strukturu za provedbu operativnih programa prekogranične suradnje sa susjednim državama nečlanicama EU čini MRRFEU koje je zaduženo za upravljanje programom.

Sredstva EU dodijeljena komponenti II programa IPA za razdoblje 2007. – 2013. iznose 17,52 milijuna eura.

Od početka korištenja programa do 31. prosinca 2020. ugovoreno je ukupno 17,22 milijuna eura, odnosno 98,27 % dodijeljenih sredstava. Korisnicima je ukupno isplaćeno 15,61 milijuna eura, odnosno 89,10 % dodijeljenih sredstava.

Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. siječnja do 30. lipnja 2020.uključuju programe:

Programi prekogranične suradnje sa susjednim državama članicama EU Mađarskom i Slovenijom zatvoreni su prije početka izvještajnog razdoblja, a program IPA Jadranska prekogranična suradnja nije zatvoren od strane Europske komisije do 31. prosinca 2020.

Programi prekogranične suradnje sa susjednim državama nečlanicama EU Bosnom i Hercegovinom, Srbijom i Crnom Gorom nisu zatvoreni od strane Europske komisije do kraja izvještajnog razdoblja.

Provedba svih programa transnacionalne suradnje – programi Jugoistočna Europa (South-East Europe SEE) i Mediteran (MED) je zaključena.

Tablica 29: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Programi komponente[[24]](#footnote-25) | Dodijeljena sredstva | Ugovorena sredstva |  % | Plaćena sredstva |  % | Tražena (ovjerena) sredstva |  % | Doznačena sredstva |  % |
|  |  |  |  |  |  |  |  |  |  |
| HR-BIH | 7,00 | - | - | - | - | 0,15 | 2,15 | 0,15 | 2,15 |
| HR-CG | 3,00 | - | - | - | - | 0,08 | 2,55 | 0,08 | 2,55 |
| HR-SRB | 6,00 | - | - | -0,01 | -0,24 | 0,17 | 2,91 | 0,17 | 2,91 |
| SEE | 1,19 | - | - | - | - | - | - | - | - |
| MED | 0,33 |
|  |  |  |  |  |  |  |  |  |  |
| UKUPNO | 17,52 | - | - | -0,01 | -0,08 | 0,40 | 2,29 | 0,40 | 2,29 |

Tablica 30: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Programi komponente | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |
|  |  |  |  |  |  |  |  |  |  |
| HR-BIH | 7,00 | 6,98 | 99,73 | 6,38 | 91,14 | 6,38 | 91,09 | 6,38 | 91,09 |
| HR-CG | 3,00 | 3,00 | 99,88 | 2,67 | 88,88 | 2,67 | 88,88 | 2,67 | 88,88 |
| HR-SRB | 6,00 | 5,95 | 99,17 | 5,48 | 91,36 | 5,48 | 91,36 | 5,48 | 91,36 |
| SEE | 1,19 | 1,29 | 84,77 | 1,08 | 71,20 | 1,08 | 71,20 | 1,08 | 71,20 |
| MED | 0,33 |
|  |  |  |  |  |  |  |  |  |  |
| UKUPNO | 17,52 | 17,22 | 98,27 | 15,61 | 89,10 | 15,61 | 89,08 | 15,61 | 89,08 |

## KOMPONENTA V PROGRAMA IPA – RURALNI RAZVOJ

Sredstva EU dodijeljena komponenti V programa IPA (IPARD) za razdoblje 2007. – 2013. iznose 121,81 milijuna eura (182,92 milijuna eura prije automatskog opoziva).

Od početka korištenja programa do 31. prosinca 2020. ugovoreno je ukupno 106,62 milijuna eura, odnosno 87,52 % dodijeljenih sredstava. Korisnicima je ukupno isplaćeno 99,22 milijuna eura, odnosno 81,45 % dodijeljenih sredstava.

**Tablica 31: Financijski pokazatelji statusa provedbe komponente V programa IPA „Ruralni razvoj“ 2007. – 2013., u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjere | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |
|  |  |  |  |  |  |  |  |  |  |
| M101 | 42,23 | - | - | -0,67 | -1,59 | - | - |  |  |
| M103 | 35,67 | - | - | -0,65 | -1,82 | - | - |
| M202 | 3,93 | - | - | -0,07 | -1,75 | - | - |
| M301 | 29,66 | - | - | - | - | - | - |
| M302 | 10,00 | - | - | -0,04 | -0,4 | - | - |
| TP | 0,32 | - | - | - | - | - | - |
|  |  |  |  |  |  |  |  |  |  |
| UKUPNO | 121,81 | - | - | -1,43 | -1,17 | - | - | -0,11 | -0,09 |

**Tablica** **32: Financijski pokazatelji statusa provedbe komponente V programa IPA „Ruralni razvoj“ 2007. – 2013., od početka provedbe do kraja izvještajnog razdoblja do 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjere | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |
|  |  |  |  |  |  |  |  |  |  |
| M101 | 42,23 | 35,82 | 84,82 | 33,80 | 80,05 | 41,87 | 99,16 |  |  |
| M103 | 35,67 | 30,09 | 84,36 | 28,09 | 78,76 | 36,25 | 101,7 |
| M202 | 3,93 | 3,84 | 97,59 | 2,73 | 69,45 | 3,46 | 88,01 |
| M301 | 29,66 | 29,16 | 98,32 | 27,32 | 92,09 | 33,06 | 111,5 |
| M302 | 10,00 | 7,39 | 73,88 | 6,99 | 69,92 | 9,02 | 90,17 |
| TP | 0,32 | 0,32 | 100 | 0,29 | 89,01 | 0,59 | 180,6 |
|  |  |  |  |  |  |  |  |  |  |
| UKUPNO | 121,81 | 106,62 | 87,52 | 99,22 | 81,45 | 124,25 | 102,0 | 105,15 | 86,32 |

**Grafikon 11: Grafički prikaz geografske rasprostranjenosti projekata u okviru shema dodjele bespovratnih sredstava komponente V programa IPA od početka provedbe do kraja izvještajnog razdoblja 31. prosinca 2020. (sredstva EU, u postocima)**

## OPERATIVNI PROGRAM ZA RIBARSTVO REPUBLIKE HRVATSKE ZA PROGRAMSKO RAZDOBLJE 2007. – 2013.

Sredstva EU dodijeljena Operativnom programu za ribarstvo za razdoblje 2007. – 2013. iznose 8,7 milijuna eura dok nacionalno sufinanciranje iznosi 2,9 milijuna eura, čime ukupna vrijednost Operativnog programa za ribarstvo iznosi 11,6 milijuna eura.

Sukladno Ugovoru o pristupanju RH u EU, na provedbu Operativnoga programa za ribarstvo primijenjeno je pravilo ,,N+2", te u izvještajnom razdoblju nije bilo provedbe Operativnog programa u smislu ugovaranja i plaćanja izdataka korisnicima. Također, aktivnosti za zatvaranje Operativnog programa za ribarstvo provedena su u prethodnom izvještajnom razdoblju te je nastavno na navedeno u ovom razdoblju EK provodila postupke na temelju dostavljene dokumentacije. Uzimajući u obzir da je do kraja 2016. ukupni iznos doznačenih sredstava od EK (predujam i međuplaćanja), premašio 95 % ukupnog doprinosa Europskog fonda za ribarstvo (EFR) za Operativni program, u skladu s odredbama članka 79. Uredbe Vijeća (EZ) br. 1198/2006 o EFR-u, u izvještajnom razdoblje nije bilo doznačenih sredstava od strane EK za ovjerene izdatke na temelju Završnog zahtjeva za plaćanje.

Republika Hrvatska je provedbom Operativnog programa iskoristila oko 7,9 milijuna eura iz EFR-a, što predstavlja preko 90 % dodijeljenih sredstava. Navedeni podaci od početka provedbe do 31. prosinca 2018., ujedno podrazumijevaju i konačne podatke o provedbi Operativnog programa.

**Tablica 33: Financijski pokazatelji statusa provedbe Operativnog programa za ribarstvo Republike Hrvatske za programsko razdoblje 2007. – 2013., od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Prioritetna os | Dodijeljena sredstva | Ukupno ugovorena sredstva |  % | Ukupno plaćena sredstva |  % | Ukupno tražena (ovjerena) sredstva |  % | Ukupno doznačena sredstva |  % |  |
|  |  |  |  |  |  |  |  |  |  |  |
| PO 1 | 4,51 | 4,34 | 96,23 | 4,32 | 95,79 | 4,36 | 96,67 | 4,73 | 104,9 |  |
| PO 2 | 3,76 | 3,76 | 100 | 3,38 | 89,89 | 3,41 | 90,69 | 3,44 | 91,55 |  |
| PO 5 | 0,44 | 0,10 | 22,73 | 0,10 | 22,73 | 0,10 | 22,73 | 0,11 | 25,06 |  |
|  |  |  |  |  |  |  |  |  |  |  |
| UKUPNO | 8,70 | 8,20 | 94,25 | 7,80 | 89,66 | 7,87 | 90,46 | 8,28 | 95,20 |  |

## 4.9 NAUČENE LEKCIJE

OPERATIVNI PROGRAM „ZAŠTITA OKOLIŠA“

Operativni program Zaštita okoliša 2007.-2013. je nakon provedbe plana za ubrzanje apsorpcije proveden uspješno. Provedbom ovog programa sva uključena tijela iz sustava upravljanja i kontrole stekla su vrijedno iskustvo koje je korišteno za uspješniju provedbu operativnog programa iz novog financijskog razdoblja 2014. – 2020. Također za provedbu velikih infrastrukturnih projekata od pripremne faze pa do same provedbe ključnim se pokazala važnost dobre koordinacije i suradnje s Korisnikom, u cilju rješavanja različitih administrativnih problema vezanih uz imovinsko-pravne i izdavanje dozvola. Također, jedna od naučenih lekcija je i važnost pripreme većeg broja malih projekata, koji se mogu brzo ugovoriti te imaju kraću provedbu, budući da oni pozitivno djeluju na apsorpciju na razini cijelog operativnog programa, te umanjuju negativan utjecaj kašnjenja koji se eventualno pojavljuju u provedbi na infrastrukturnim projektima velike vrijednosti.

OPERATIVNI PROGRAM „REGIONALNA KONKURENTNOST“

U okviru Operativnog programa Regionalna konkurentnost, MRRFEU je u ulozi UT-a na zahtjev PT2 organizirao *ad hoc* panele u postupku utvrđivanja nepravilnosti koji zahtijevaju razmjenu stavova i iskustava, a u svrhu ujednačavanja prakse na razini sustava koja za cilj ima otklanjanje nedosljednosti u postupanju tijela u sustavu upravljanja i kontrole te očuvanje povjerenja u sustav.

OPERATIVNI PROGRAM „RAZVOJ LJUDSKIH POTENCIJALA“

Provedba Operativnog programa Razvoj ljudskih potencijala završila je s vrlo visokim stupnjem iskorištenosti sredstava od 98,03%. Tijekom provedbe u financijskom razdoblju 2007.-2013. godina Upravljačko tijelo kao i posrednička tijela stekla su značajno opće iskustvo u provedbi. Tijela koja su bila uključena u provedbu ovog Operativnog programa uključena su i u financijsko razdoblje 2014.-2020. i Operativni program Učinkoviti ljudski potencijali što je uvelike olakšalo prilagodbu kada su se pojedina pravila značajnije promijenila.

KOMPONENTA V PROGRAMA IPA – RURALNI RAZVOJ

Najveći udio prijava u Mjeri 101 bio je u sektoru voća i povrća i to 50%, a slijedi sektor žitarica i uljarica. U Mjeri 103 najveći udio prijava bio je u sektoru prerade voća i povrća i to 33%, slijedi sektor ribarstva (21%), vinarstva (18%) te sektor mesa (17%). Iako je u sektoru prerade mesa te u sektoru ribarstva bilo znatno manje zaprimljenih prijava od sektora voća i povrća, uočen je njihov veliki udio u ukupno zaprimljenom iznosu tražene potpore. U Mjeri 301 najveći je interes iskazan za sektor sustava kanalizacije i pročišćavanja otpadnih voda. Na posljednjem natječaju za Mjeru 302 zaprimljeno je preko 70 % ukupnog broja prijava ove mjere, a sektor ruralnog turizma se pokazao najpopularnijim.

Provedbu Mjere 202 moguće je ocijeniti umjereno uspješnom, s obzirom na kašnjenje u početku provedbe mjere i nemogućnosti provedbe projekata iz lokalne razvojne strategije, koje se nastojalo ublažiti edukacijskim aktivnostima UT-a i omogućavanjem tromjesečne isplate sredstava.

Završno izvješće o provedbi IPARD programa 2007.-2013. u Republici Hrvatskoj navodi ključne zaključke na razini programa:

* Ukupno isplaćena sredstva i ukupni volumen ugovorenih prijava potrebno je promatrati u kontekstu zahtjevnog i dugotrajnog postupka akreditacije IPARD-a (prva plaćanja zabilježena su 2010. godine), što predstavlja znatno ograničenje u korištenju sredstava.
* Dodatno, kašnjenje u prijenosu ovlasti za Tehničku pomoć također je imalo utjecaja na provedbu programa, odnosno Upravljačko tijelo je moralo pronaći druge održive izvore financiranja. Inicijalna EU sredstva predviđena u Programu za Tehničku pomoć (prema 8. izmjenama programskog dokumenta) čine manje od 1 % (0,3 milijuna eura) od ukupno predviđenih sredstava od 124,8 milijuna eura te se stoga smatra da je Tehnička pomoć imala samo ograničen učinak na izgradnju institucionalnih kapaciteta, podršku promotivnim aktivnostima, itd.
* Također je moguće opaziti kako je broj odbijenih projektnih prijava bio najveći u inicijalnim pozivima na dostavu projektnih prijedloga te da su te brojke pokazale trend smanjivanja prema kraju programskog razdoblja. Navedeni trend moguće je povezati s procesom učenja koji se odvijao na razini korisnika, a koji indicira da su aktivnosti u okviru IPARD-a uspjele u određenoj mjeri ojačati svijest i kapacitet ciljnih skupina.
* Ukupno, IPARD program Republike Hrvatske 2007. – 2013. moguće je ocijeniti umjereno uspješnim u ostvarivanju svog punog potencijala, u smislu apsorpcije dostupnih EU sredstava te u postizanju ciljeva postavljenih i prikazanih u programskom dokumentu.

Kroz sve godine provedbe, negativni učinci na razinu apsorpcije ublažavali su se promidžbenim aktivnostima, održavanim sastancima/radionicama sa konzultantima s ciljem što bolje pripreme projektne dokumentacije potrebne za prijavu na natječaj i podnošenje Zahtjeva za isplatu.

OPR je bio ograničen opsegom, iznosom alokacije i vremenom provedbe te je provedba predstavljala svojevrsnu pripremu za programsko razdoblje 2014.-2020. Slijedom toga, postavljeni su temelji za provedbu u kontekstu sustava upravljanja i kontrole te jačanja administrativnih kapaciteta korisnika.

# **NEPRAVILNOSTI**

U razdoblju od drugog tromjesečja 2008. do četvrtog tromjesečja 2020. Europskom uredu za borbu protiv prijevara (OLAF) prijavljeno[[25]](#footnote-26) je 437 slučajeva nepravilnosti, od kojih je zatvoreno njih 291 (66,59% ukupnih zatvorenih nepravilnosti)[[26]](#footnote-27).

Usporedbom podataka o broju zatvorenih slučajeva između tekućeg izvještajnog razdoblja (od 1. srpnja 2020. do 31. prosinca 2020.) i prethodnog (od 1. siječnja do 30. lipnja 2020.) uočava se smanjenje broja zatvorenih slučajeva u odnosu na prethodno izvještajno razdoblje. Uzrok navedenog smanjenja je taj što je zbog izmjena izvještaja o nepravilnostima u sustavu IMS, koje je tehničke prirode, ponovo otvoreno 39 prethodno zatvorenih slučajeva koji se odnose na Europski socijalni fond i Europski poljoprivredni fond za ruralni razvoj (na primjer, naknadno unošenje podatka o proračunskom pravcu).

Iznos koji se odnosi na nepravilnosti prijavljene Europskom uredu za borbu protiv prijevara (OLAF) u razdoblju od drugog tromjesečja 2008. do četvrtog tromjesečja 2020. čini otprilike 54,68 milijuna eura, od čega je Europskoj komisiji ovjereno 36,35 milijuna eura (66,48% ukupnog iznosa nepravilnosti).

Nepravilnosti prijavljene OLAF-u prema programskim razdobljima izražene brojčano i vrijednosno prikazane su na Grafikonu 12.

**Grafikon 12: Nepravilnosti prijavljene OLAF-u u razdoblju od II. tromjesečja 2008. do IV. tromjesečja 2020. prema programskim razdobljima, te iznosi prijavljenih nepravilnosti**



*Izvor: Elektronički sustav za izvještavanje o nepravilnostima (Irregularity Management System, IMS), zaključno s 26.02.2021.*

Vezano uz Grafikon 12, potrebno je navesti da na broj utvrđenih nepravilnosti, između ostalog, utječe broj projekata u provedbi i iznos potraživanih i ovjerenih troškova. S obzirom da je broj projekata u provedbi i iznos potraživanja u okviru programskog razdoblja 2014.-2020. veći nego u prethodnim programskim razdobljima, najveći broj i iznos utvrđen nepravilnosti odnosi se upravo na to programsko razdoblje. S druge strane, znatno usporava porast broja utvrđenih nepravilnosti i s njima povezanih iznosa, koji se odnose na programsko razdoblje 2007.-2013.

U izvještajnom razdoblju (1. srpnja 2020. – 31. prosinca 2020.) Europskom uredu za borbu protiv prijevara prijavljeno je 13 novih slučajeva utvrđenih nepravilnosti. Od toga su se svi slučajevi odnosili na programsko razdoblje 2014.-2020., što je i očekivano s obzirom na programski ciklus.

Financijski iznos nepravilnosti za te nove slučajeve je 1,39 milijuna eura, od čega je 1,12 milijuna eura ovjereno Europskoj komisiji (81,3%). Među navedenim slučajevima, 3 slučajeva je ujedno i zatvoreno, slijedom čega je izvršen povrat EK-u u iznosu od 182,94 tisuća eura[[27]](#footnote-28).

Broj i iznos nepravilnosti prijavljenih Europskom uredu za borbu protiv prijevara (OLAF) u izvještajnom razdoblju prema fondovima prikazan je u Tablici 33.

Tablica 34: Broj i iznos nepravilnosti prijavljenih OLAF-u u izvještajnom razdoblju, prema fondovima



*Izvor: Elektronički sustav za izvještavanje o nepravilnostima (Irregularity Management System, IMS), zaključno s 26.01.2021.*

Vezano uz **vrste nepravilnosti koje su utvrđene u izvještajnom razdoblju**, među projektima sufinanciranima iz **Europskog fonda za regionalni razvoj** 3 slučaja nepravilnosti uključuju povredu pravila u nabavi, a preostala tri uključuju propuštanje podnošenja dokumentarnih dokaza, podnošenje netočnih dokumenata i povredu pravila vezano uz sufinanciranje odnosno nenamjensko trošenje sredstava i neprovođenje projektnih aktivnosti. Među navedena tri projekta, u dva projekta angažiran je isti konzultant.

Konkretnije, utvrđene su sljedeće nepravilnosti:

* *Propuštanje produljenja rokova za dostavu ponuda u slučaju značajne izmjene dokumentacije o nabavi –* Korisnik je izmijenio Dokumentaciju o nabavi u dijelu koji se odnosi na tehničke specifikacije traženih proizvoda. Međutim, smatrao je da navedena izmjena nije značajna te da ne mora produljiti rok za dostavu ponuda. S druge strane, nadležno Posredničko tijelo razine 2 (dalje u tekstu: PT 2) smatra da se ipak radilo o značajnoj izmjeni jer bi se zbog izmjene karakteristika traženih proizvoda u nadmetanje potencijalno mogli uključiti i neki drugi gospodarski subjekti koji možda nisu raspolagali robom inicijalno traženih karakteristika, ali su raspolagali robom karakteristika uvedenih izmjenom dokumentacije. Uzimajući u obzir navedeno, Korisnik je opisanim postupanjem ograničio tržišno natjecanje jer nije ostavio dovoljno vremena za pripremu ponuda svim potencijalno zainteresiranim gospodarskim subjektima.
* *Nepoštivanje propisanih kriterija za odabir gospodarskog subjekta ili tehničkih specifikacija nakon otvaranja ponuda zbog koje dolazi do neispravnog odabira /isključenja ponuditelja ili prihvaćanja/odbijanja ponude* – odabrani ponuditelj koji nema poslovni nastan u Republici Hrvatskoj je tijekom postupka nadmetanja dostavio Izjavu o nekažnjavanju u RH kao dokaz da ne postoji temelj za njegovo isključenje iz postupka nadmetanja, koji je povezan s kaznenim presudama.

U tekstu navedene izjave su kao potpisnici navedena dva člana uprave B tvrtke ponuditelja. Međutim, umjesto jednog od navedenih članova uprave, Izjavu je potpisao prokurist. Nadležni PT 2 je, uzimajući u obzir relevantne odredbe Zakona o javnoj nabavi i Zakona o trgovačkim društvima te objašnjenja Korisnika, zaključio da tako potpisana Izjava predstavlja formalnu grešku te da nije bila od utjecaja na valjano utvrđivanje nepostojanja temelja za isključenje i na konačni ishod postupka javne nabave, odnosno da prihvaćanje tako potpisane Izjave od strane Korisnika nije bilo od utjecaja na provedeni postupak javne nabave. Međutim, nadležno Upravljačko tijelo (dalje u tekstu: UT) provelo je provjeru na razini sustava u nadležnom PT-u 2 prije podnošenja Zahtjeva za plaćanje prema Europskoj komisiji, te je u okviru te provjere iskazalo drugačije mišljenje od nadležnog PT-a 2. Naime, prokurist nije osoba ovlaštena po zakonu za zastupanje trgovačkog društva jer je prokura, u skladu sa Zakonom o trgovačkim društvima, trgovačka punomoć kojoj su opseg i sadržaj određene odredbama tog zakona. Iz odredbi Zakona o trgovačkim društvima, Zakona o javnoj nabavi i Pravilnika o dokumentaciji o nabavi te ponudi u postupcima javne nabave proizlazi da prokurist Izjavu o nekažnjavanju u postupku javne nabave može dati u svoje ime i za gospodarski subjekt, ali ne i u ime članova uprave, osim ako mu je za navedeno izdana specijalna punomoć. S obzirom da prokurist tu specijalnu punomoć nije imao, potpisana izjava o nekažnjavanju ne može se prihvatiti kao valjani dokaz nepostojanja osnove za isključenje.

* *Značajna izmjena ugovora sadržanih u obavijesti o dodjeli ugovora ili natječajnoj specifikaciji* – naručitelj u određenom razdoblju nije raspolagao jamstvom za uredno ispunjenje ugovora u dovoljnom iznosu te je jamstvo za uredno ispunjenje ugovora dostavljeno sa zakašnjenjem od 14 radnih dana, odnosno 21 kalendarski dan. Naime, kašnjenje u dostavi garancije/jamstva ili promjene drugih uvjeta (vrste jamstva, iznos jamstva, rok trajanja jamstva…) dovode do izmjene uvjeta propisanih dokumentacijom za nadmetanje /ugovorom o nabavi, što uzrokuje situaciju da ostali potencijalni ponuditelji nisu imali saznanja da su takve izmjene/odstupanja dopuštena, a što je moglo biti od bitnog utjecaja na njihovu odluku da se jave kao ponuditelji za predmetnu nabavu.

Isto tako, ove vrste izmjena propisanih uvjeta mogu predstavljati i narušavanje ekonomske ravnoteže u korist odabranog ponuditelja, i to kroz činjenicu da je odabrani ponuditelj mogao određenim novčanim sredstvima raspolagati dulje / u većem iznosu / na drugačiji način nego je to bilo predviđeno dokumentacijom za nadmetanje / ugovorom o nabavi;

* *Korištenje diskriminirajućih tehničkih specifikacija* – naručitelj je kao dokaz o kompatibilnosti opreme koja se naručuje s postojećim sustavom tražio potvrdu o kompatibilnosti izdanu od strane dobavljača tog postojećeg sustava. Također, odbio je prijedlog potencijalnog ponuditelja da se navedeni uvjet izmijeni na način da se prihvaćaju i druge potvrde kojima se može dokazati kompatibilnosti s postojećim sustavom. Time je postavljen diskriminirajući uvjet koji je mogao i imao odvraćajući učinak na potencijalnog ponuditelja u II. stupnju postupka nabave.
* *Neprovođenje projektnih aktivnosti, propuštanje podnošenja dokumentarnih dokaza, podnošenje netočnih dokumenata i povreda pravila vezano uz sufinanciranje odnosno nenamjensko trošenje sredstava*

Korisnik je potraživao troškove za koje ne postoje valjani dokazi koji potkrjepljuju njihov nastanak, odnosno izvršenje planiranih projektnih aktivnosti. Korisnik nije osigurao jasan revizijski trag niti je PT 2 na provjeri na licu mjesta mogao utvrditi relevantne informacije temeljem kojih je moguće nedvojbeno utvrditi valjanost i ispravnost potraživanih troškova (*na primjer, za provođenje nekih od projektnih aktivnosti nema pisanog dokaza; vezano uz aktivnost revizije studije izvedivosti, dodane su 4 stranice teksta u odnosu na postojeću studiju iz ranijih godina; za određene djelatnike Korisnika zbog nedostatka dokumentacije i odsustva s provjere na licu mjesta uopće nije bilo moguće utvrditi utrošak radnog vremena; na razvoju aplikacije koja je okosnica Projekta nije se radilo 6 mjeseci od početka projekta do datuma planirane provjere na licu mjesta*).

Nadalje, Korisnik je potraživao troškove za nepostojeću uslugu (*Korisnik je u inicijalnoj verziji Zahtjeva za nadoknadu sredstava potraživao troškove intelektualnog vlasništva koje se odnose na prijavu žiga. Međutim, usporedbom podataka iz registra Državnog zavoda za intelektualno vlasništvo i Izvješća o isporučenoj usluzi utvrđeno je da je prijava za registraciju žiga podnesena gotovo mjesec dana prije sklapanja ugovora s Dobavljačem. Osim navedenog, Dobavljač kojeg je angažirao Korisnik nije ovlašten izvršavati usluge iz ove domene jer se ne nalazi u Upisniku Državnog zavoda za intelektualno vlasništvo, niti u upisniku u Hrvatskoj odvjetničkoj komori, a koje osobe se smatraju ovlaštenim za izvršenje ove vrste usluga;* *priručnik osnovnih grafičkih standarda te priručnik standarda za aplikaciju nisu izrađeni u okviru projekta kako je prikazano, već su izrađeni dok je aplikacija bila u vlasništvu druge tvrtke te su naknadno fakturirani; dobavljač je isporučio logotip koji je izgledom jednak onom koji je korišten za potrebe druge tvrtke*).

Konačno, provjerom na licu mjesta te naknadno dostavljenom dokumentacijom utvrđeno je da Korisnik nije razvio proizvod koji je prema projektnoj prijavi trebao razviti.

S obzirom da opisana postupanja Korisnika ukazuju na njegovu namjeru da sebi pribavi protupravnu imovinsku korist**, opisani slučajevi prijavljeni su Državnom odvjetništvu RH.**

Među projektima sufinanciranima iz **Kohezijskog fonda**, 3 slučaja nepravilnosti uključuju *nedostatni opis predmeta nabave*. Naime, u dokumentaciji za nadmetanje (Knjiga 4 – Razrada troškova) nije uzet u obzir zakonodavni okvir (Zakon o vodama RH) kojim se projekti vodne infrastrukture izuzimaju od plaćanja komunalnog doprinosa. Takva nepravilnost mogla je ostale ponuditelje dovesti u zabludu u smislu toga da su njihove ponude možda uključivale procijenjeni trošak komunalnog doprinosa.

U korištenju **Europskog poljoprivrednog fonda za ruralni razvoj** utvrđene su sljedeće nepravilnosti:

* *Korisnik je podnio Zahtjev za odustajanjem nakon isplate prve rate potpore;*
* Korisnik je počinio *nekoliko povezanih nepravilnosti* kako slijedi:
* Korisnik je u Zahtjevu za isplatu dostavio račune i dokaze plaćanja za robu i usluge koje se ne temelje na stvarno izvršenim uslugama i isporučenim dobrima, odnosno koje se ne temelje na stvarno nastalom poslovnom događaju;
* Korisnik je povrijedio načelo sprječavanja sukoba interesa propisano Pravilnikom o provedbi mjere iz koje je financiran[[28]](#footnote-29);
* Korisnik je svjesno angažirao dobavljače koji nisu bili odobreni Odlukom o dodijeli sredstava, a da pritom nije od Agencije za plaćanja u poljoprivredi, ribarstvu i ruralnom razvoju tražio odobrenje svih promjena bitnih za prihvatljivost korisnika, troškova i projekta podnošenjem Zahtjeva za promjenu, niti je ponovio postupak nabave;
* Korisnik je u Zahtjevu za potporu i Zahtjevu za isplatu dostavio dokumentaciju koja nije u skladu sa stvarnim stanjem na terenu, odnosno Korisnik je dostavio lažne podatke pri dostavi dokumentacije u Zahtjevu za isplatu što je za posljedicu imalo isplatu potpore za troškove koji ne udovoljavaju uvjetima prihvatljivosti propisanim Pravilnikom, Natječajem i Ugovorom o financiranju.

Slijedom svega navedenog, **opisani slučaj prijavljen je Državnom odvjetništvu RH**.

* *Korisnik nije realizirao aktivnosti u skladu s aktivnostima koje su navedene u Poslovnom planu* - tijekom administrativne obrade Zahtjeva za isplatu 3. rate potpore, u fazi provjere kompletnosti i prihvatljivosti utvrđeno je da je Korisnik prijavio kupnju 1 ha zemljišta na jednoj lokaciji, gdje mu se nalazi i poljoprivredno gospodarstvo, dok je realizaciju projekta izvršio na lokaciji koja je daleko izvan jedinice lokalne samouprave poljoprivrednog gospodarstva i to s većim brojem ha, ali s različitom kulturom u odnosu na prijavljeno. Promjenom aktivnosti poslovnog plana došlo je do značajne promjene svih varijabli u poslovnom planu, čime se mijenja i konstrukcija troškova kroz godine provedbe. Korisnik je samoinicijativno izmijenio Poslovni plan, što nije propisano niti Natječajem ni Pravilnikom o provedbi mjere za koju je podnio zahtjev za potporu, te o istom nije kontaktirao Agenciju za plaćanja prije provedbe ovakve izmjene.
* *Odobrena je potpora Korisniku koji ne zadovoljava uvjete propisane Pravilnikom o provedbi Mjere u okviru koje je podnio Zahtjev za potporu.* Naime, u okviru inspekcijskog nadzora pokrenutog slijedom okolnosti utvrđenih tijekom administrativne kontrole Zahtjeva za isplatu druge rate potpore, utvrđeno je da Korisnik ima dva člana, odnosno da nema minimalni broj članova potreban da bi bio priznat kao proizvođačka organizacija. Slijedom navedenog, korisnik nije prihvatljiv za dodjelu potpore. Nadalje, u okviru inspekcijskog nadzora utvrđeno je da je Korisnik umjetno održavao minimalni broj članova, otvarajući i zatvarajući subjekte, dijeleći resurse između njih s ciljem ostvarivanja prava na potporu.

Vezano uz **način otkrivanja nepravilnosti**, u projektima sufinanciranima iz **Europskog fonda za regionalni razvoj** nepravilnosti su otkrivene tijekom provjera na licu mjesta (redovnih i *ad hoc*), *ex-post* provjere postupka nabave te na temelju nalaza provjere na razini sustava koju je proveo UT.

U projektima sufinanciranima iz **Kohezijskog fonda** nepravilnosti su otkrivene slijedom administrativnih istraga koje je proveo Europski ured za borbu protiv prijevara (OLAF).

U korištenju **Europskog poljoprivrednog fonda za ruralni razvoj,** nepravilnosti su otkrivene na temelju zahtjeva za ostvarivanje prava na pristup informacijama, zahtjeva za odustajanje kojeg je podnio Korisnik te na temelju administrativnih kontrola Zahtjeva za isplatu potpore.

Vezano uz mjere zaštite financijskih interesa EU-a u RH, u izvještajnom razdoblju MRRFEU je u suradnji s Državnom školom za javnu upravu organizirao *online*-edukacije koje pridonose sprječavanju i otkrivanju nepravilnosti (na primjer, edukacije o provjerama izvršavanja ugovornih obveza, postupcima vezanima uz plaćanja i povrate te upravljanje nepravilnostima).

Nadalje, MRRFEU i MRMOSP su u ulozi Upravljačkih tijela organizirali aktivnosti u okviru Mreža za upravljanje nepravilnostima koje su osnovane na razini pojedinog OP-a. Te aktivnosti uključivale su razmjenu aktualnih informacija u području zaštite financijskih interesa EU-a u RH elektroničkim putem (MRRFEU), te sastanak s ciljem razmjene informacija o dobroj i lošoj praksi u postupanjima upravljanja nepravilnostima (MRMOSP). Kao rezultat navedenog sastanka, MRMOSP i MFIN-SSNIP radili su na unaprjeđenju procedura o upravljanju nepravilnostima u kontekstu OP-a „Učinkoviti ljudski potencijali 2014.-2020.“.

MFIN-SSNIP je sudjelovao na sastancima radnih skupina Savjetodavnog odbora EK za koordinaciju sprečavanja prijevara (COCOLAF) i Radne skupine Vijeća EU-a za suzbijanje prijevara, osiguravao pravodobno izvještavanje OLAF-a o utvrđenim nepravilnostima u korištenju fondova EU-a te je provodio aktivnosti vezano uz administriranje sustava IMS i obuku korisnika tog sustava.

U kontekstu zaštite financijskih interesa EU-a u RH važno je spomenuti i mjere usmjerene na jačanje zaštite financijskih interesa EU-a koje su provedene na razini EU-a, što se prvenstveno odnosi na donošenje Uredbe (EU, Euratom) 2020/2223 Europskog parlamenta i Vijeća od 23. prosinca 2020. o izmjeni Uredbe (EU, Euratom) br. 883/2013 u pogledu suradnje s Uredom europskog javnog tužitelja i djelotvornosti istraga koje provodi Europski ured za borbu protiv prijevara.

Vezano uz suradnju RH s Uredom europskog javnog tužitelja, Hrvatski sabor je 18. prosinca 2020. donio Zakon o provedbi Uredbe Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja (Narodne novine, br. 146/2020). Navedenim Zakonom uređuje se pravni i institucionalni okvir za uspostavu decentralizirane razine Ureda europskog javnog tužitelja u RH.

# JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA

Ministarstvo regionalnoga razvoja i fondova Europske unije kao tijelo nadležno za sveukupnu koordinaciju sustava upravljanja i kontrole korištenja ESI fondova redovno prati stanje administrativnih kapaciteta u sustavu, uključujući i podatke proizašle iz analiza radne opterećenosti te o broju osoba koje je potrebno dodatno zaposliti na razini svakog tijela zasebno te ukupnog broja potrebnih osoba, o čemu redovno izvještava Vladu Republike Hrvatske, te dodatno i Ministarstvo pravosuđa i uprave.

Prema podacima Ministarstva regionalnoga razvoja i fondova Europske unije, koji se redovito, na mjesečnoj osnovi, prikupljaju od upravljačkih tijela (operativnih) programa, na dan 31. prosinca 2020., u sustavu upravljanja i kontrole **Operativnog programa Konkurentnost i kohezija s ITU gradovima** zaposleno je ukupno 1101 službenika**,** odnosno 14 više nego na dan 31. prosinca 2019. što predstavlja 74 % potrebasukladno analizi radne opterećenosti za 2020. godinu (1481).U sustavu upravljanja i kontrole **Operativnog programa Učinkoviti ljudski potencijali** na isti dan zaposleno je ukupno 502 službenika**,** odnosno 22 više nego na dan 31. prosinca 2019. što predstavlja 62 % potreba sukladno analizi radne opterećenosti za 2020. godinu (814). U sustavu upravljanja i kontrole **Programa ruralnog razvoja**, zaposleno je ukupno 499 službenika, odnosno 11 više nego na dan 31. prosinca 2019. što predstavlja 89 % potreba sukladno analizi radne opterećenosti za 2019. godinu[[29]](#footnote-30) (558), dok je u sustavu upravljanja i kontrole **Operativnog programa za pomorstvo i ribarstvo** zaposleno ukupno 57 službenika, odnosno 5 više nego na dan 31. prosinca 2019., što predstavlja 73 % potreba sukladno analizi radne opterećenosti za 2019. godinu[[30]](#footnote-31) (78).

Kada je riječ o stanju administrativnih kapaciteta u sustavu upravljanja i kontrole, i dalje je potrebno raditi na jačanju kapaciteta, uvažavajući činjenicu da se sustav jačao kvantitativno, te je pri tome, uvažavajući specifičnost područja, vrlo izazovno osigurati osoblje s prethodnim potrebnim znanjima i iskustvom, zbog čega se planiraju i provode aktivnosti kao što su edukacije na razne teme u bitnim područjima i specijaliziranje za posebna područja rada na EU fondovima. Također, nastavlja se i jačanje administrativnih kapaciteta korisnika, provođenjem potrebnih edukacija za pripremu i provedbu projekata.

Ministarstvo regionalnoga razvoja i fondova Europske unije u ulozi Koordinacijskog tijela redovito, sukladno godišnjem provedbenom planu provodi posebne specijalističke programe izobrazbe za čiju pripremu i provedbu se angažiraju državni službenici koji posjeduju odgovarajuća znanja i iskustva. Cilj edukacija je jačanje kapaciteta tijela državne i javne uprave uključenih u sustav upravljanja i kontrole korištenja ESI fondova. U razdoblju od 1. srpnja do 31. prosinca 2020. godine povedena su ukupno 33 modula izobrazbe te je educirano ukupno 792 službenika. Također, u izvještajnom razdoblju, od 13. do 22. studenoga 2020. godine provedena je virtualna informativna kampanja „Dani otvorenih vrata EU projekata“ u sklopu koje je na jedinstvenoj web platformi tijekom 10 dana predstavljeno više od 160 različitih uspješnih projekata, a u događanju je sudjelovalo preko 140 000 sudionika i posjetitelja.

U odnosu na pitanje administrativnih kapaciteta, Ministarstvo regionalnoga razvoja i fondova Europske unije, također kao Upravljačko tijelo Operativnog programa „Konkurentnost i kohezija“ odabrano je za sudjelovanje u pilot projektu „Frontloading administrative capacity building for post 2020“, kojeg provodi Glavna uprava za regionalnu i urbanu politiku Europske komisije (EK -DG REGIO) u suradnji s Organizacijom za ekonomsku suradnju i razvoj (OECD). Svrha projekta je pravovremena priprema te jačanje administrativnih kapaciteta za novo financijsko razdoblje 2021.-2027. U prvoj fazi projekta, provedenoj u 2018.-2019. godini, kroz sveobuhvatnu analizu dokumenata i dostupnih alata, te uz sudjelovanje i doprinos širokog kruga dionika putem višestrukih intervjua i radionica, provedena je dijagnoza jakih strana, slabosti i prilika za razvoj. Temeljem prikupljenih informacija, izrađen je akcijski plan („roadmap“), koji sadrži plan aktivnosti i mjera usmjerenih na rješavanje prethodno definiranih izazova s kojima se sustav upravljanja EU fondovima (OPKK) susreće u područjima upravljanja i razvoja ljudskih potencijala i organizacijskog menadžmenta, institucionalnog okvira i organizacijske strukture sustava, strateškog planiranja i programiranja, te vezano uz opći regulatorni okvir. Kako kontinuirano jačanje administrativnih kapaciteta ima izravan utjecaj na uspješnost apsorpcije sredstava EU fondova dostupnih Republici Hrvatskoj, poseban je naglasak stavljen na pripremu sustava i ljudskih resursa za novo financijsko razdoblje. U drugoj fazi projekta koja je trenutno u provedbi (u 2020.-2021.), uz potporu EK i stručnjaka OECD-a bit će proveden određeni broj mjera iz akcijskog plana koje je Upravljačko tijelo utvrdilo kao prioritetne.

Također, Ministarstvo regionalnoga razvoja i fondova Europske unije, u svojstvu Koordinacijskog tijela u kontekstu izrade programskih dokumenata novog financijskog razdoblja EU, a u suradnji s Upravljačkim tijelom Operativnog programa „Konkurentnost i kohezija“ temeljem iskustva na projektu s EK/OCED započelo je aktivnosti pripreme jedinstvenog nacionalnog Plana jačanja kapaciteta za korištenje EU fondova, koje će se operacionalizirati u narednom izvještajnom razdoblju.

U navedenom izvještajnom razdoblju Ministarstvo regionalnoga razvoja i fondova Europske unije u svojstvu Koordinacijskog tijela započelo je s pripremnim aktivnostima za uspostavu institucionalnog okvira za EU fondova u novom financijskom razdoblju, ali i za sustavno jačanje kapaciteta institucionalnog okvira. Slijedom rečenog, Radna skupina za izradu Nacrta prijedloga Zakona o institucionalnom okviru za EU fondove u Republici Hrvatskoj izradila je prvi Nacrt prijedloga zakona o institucionalnom okviru za EU fondove u Republici Hrvatskoj. Sve ostale aktivnosti, glede navedenog, operacionalizirat će se u prvoj polovici 2021. godine, sukladno Planu zakonodavnih aktivnosti Ministarstva regionalnoga razvoja i fondova EU za 2021. godinu.

Kada je riječ o praćenju učinkovitosti provedbe ESI fondova, MRRFEU je od 2019. godine uključen u provođenje projekta Europske komisije „At the School of OpenCohesion“. Aktivnosti ovog projekta usmjerene su upoznavanju mladih s procesom sufinanciranja projekata sredstvima Europske unije, educiranju mladih o kohezijskoj politici i poticanju mladih na podizanje svijesti o kohezijskoj politici i mogućnostima koje pruža. Projektom se promiče sudjelovanje učenika/ca u praćenju učinkovitosti projekata i ulaganja koja se provode putem kohezijske politike EU-a korištenjem javnih otvorenih podataka i poticanjem kulture aktivnog građanstva. U pilot projekt „U školi otvorene kohezije - At School on OpenCohesion, ASOC“ koji je MRRFEU, u suradnji s Ministarstvom znanosti i obrazovanja, Uredom za udruge i regionalnim koordinatorima, provodio u školskoj godini 2019./2020. bilo je uključeno 5 srednjih škola iz Zadarske, Brodsko-posavske, Ličko-senjske županije i Grada Zagreb, sveukupno više od 200 sudionika, od čega 110 učenika i 10 nastavnica koje su prošle obrazovni program Pilot projekta. Osim Hrvatske, pilot projekt Europske komisije provodile su i druge zemlje članice, Portugal, Španjolska, Italija, Bugarska i Grčka. U 2021. godini, Ministarstvo nastavlja s provedbom projekta „U školi otvorene kohezije, ASOC“, a priliku za sudjelovanje imat će deset (10) srednjih škola s područja Republike Hrvatske.

# ZAKLJUČAK

Iz EU fondova za razdoblje 2014. – 2020. u RH je tijekom izvještajnog razdoblja ukupno ugovoreno 1,84 milijarde eura, a plaćanja izvršena prema krajnjim korisnicima iznose 1,01 milijardi eura. Do 31. prosinca 2020. ukupno je ugovoreno 12,08 milijardi eura što iznosi 112,57 % od ukupno dodijeljenih sredstava u iznosu od 10,73 milijardi eura. Ukupna plaćanja iznose 5,00 milijardi eura odnosno 46,62 % od ukupno dodijeljenih sredstava.

U okviru OPKK-a tijekom izvještajnog razdoblja ugovoreno je 1.448,89 milijuna eura, a plaćeno 726,39 milijuna eura. Ukupno od početka provedbe do 31. prosinca 2020. ugovoreno je 123,77 %, a plaćeno 42,03 % dodijeljenih sredstava.

U okviru OPULJP-a tijekom izvještajnog razdoblja ugovoreno je 322,02 milijuna eura, a plaćeno 138,36 milijuna eura. Ukupno od početka provedbe do 31. prosinca 2020. ugovoreno je 101,66 % sredstava, dok je plaćeno 46,00 % dodijeljenih sredstava.

U okviru PRR-a tijekom izvještajnog razdoblja ugovoreno je 54,11 milijuna eura, a plaćeno 129,57 milijuna eura. Ukupno od početka provedbe do 31. prosinca 2020. ugovoreno je 88,69 %, a plaćeno 63,60 % dodijeljenih sredstava.

U okviru OPPiR-a tijekom izvještajnog razdoblja ugovoreno je 14,20 milijuna eura, a plaćeno je 19,38 milijuna eura. Ukupno od početka provedbe do 31. prosinca 2020. ugovoreno je 71,31 %, dok je plaćeno 38,43 % dodijeljenih sredstava.

Iz EU fondova za razdoblje 2007. – 2013. u RH tijekom izvještajnog razdoblja nije bilo novo ugovorenih sredstava, dok plaćena sredstava krajnjim korisnicima iznose -6,44 milijuna eura. Do 31. prosinca 2020. ukupno je ugovoreno 1,27 milijardi eura, odnosno 99,70 % dodijeljenih sredstava. Istovremeno je korisnicima isplaćeno 1,12 milijardi eura, odnosno 88,05 % dodijeljenih sredstava.

# Kratice

|  |  |
| --- | --- |
| AFCOS | Sustav za suzbijanje nepravilnosti i prijevara ([*Anti-Fraud Coordination Service*](https://ec.europa.eu/anti-fraud/media-corner/events/12-05-2016/anti-fraud-coordination-service-afcos-seminar_en)) |
| ARPA | Agencija za reviziju sustava provedbe programa Europske unije |
| EFPR | Europski fond za pomorstvo i ribarstvo |
| EFR | Europski fond za ribarstvo |
| EFRR | Europski fond za regionalni razvoj |
| EK | Europska komisija |
| EPFRR | Europski poljoprivredni fond za ruralni razvoj |
| ESF | Europski socijalni fond |
| ESI fondovi | europski strukturni i investicijski fondovi |
| ESPON | Europska mreža za praćenje prostornog razvoja (*European Observation Network, Territorial Development and Cohesion*) |
| EU | Europska unija |
| FEAD | Fond europske pomoći za najpotrebitije |
| HAMAG – BICRO | Hrvatska agencije za malo gospodarstvo, inovacije i investicije |
| IAKS | Integrirani administrativni i kontrolni sustav |
| IKT | informacijsko komunikacijska tehnologija |
| IMS | Informatički sustav za upravljanje nepravilnostima (*Irregularity Managemet System*) |
| IPA | Instrument pretpristupne pomoći |
| IPARD | Instrument pretpristupne pomoći za ruralni razvoj (*Instrument for Pre-Accession Assistance for Rural Development*) |
| IZM | Inicijative za zapošljavanje mladih |
| JLP(R)S | jedinice lokalne i područne (regionalne) samouprave |
| KF | Kohezijski fond |
| MDOMSP | Ministarstvo za demografiju, obitelj, mlade i socijalnu politiku |
| MFIN | Ministarstvo financija |
| MPGDUI | Ministarstvo prostornog uređenja, graditeljstva i državne imovine |
| MGOR | Ministarstvo gospodarstva i održivog razvoja |
| MMPI | Ministarstvo mora, prometa i infrastrukture |
| MPOLJ | Ministarstvo poljoprivrede |
| MRMOSP | Ministarstvo rada, mirovinskoga sustava, obitelji i socijalne politike |
| MRRFEU | Ministarstvo regionalnoga razvoja i fondova Europske unije |
| MSP | malo i srednje poduzetništvo (poduzeće) |
| MU | Ministarstvo pravosuđa i uprave |
|  |  |
| MZO | Ministarstvo znanosti i obrazovanja |
| NGN | mreža sljedeće generacije |
| OLAF | Europski ured za borbu protiv prijevara |
| ONP | Okvirni nacionalni program za razvoj infrastrukture širokopojasnog pristupa |
| OPFEAD | Operativni program za hranu i/ili osnovnu materijalnu pomoć 2014. – 2020. |
| OPKK | Operativni program „Konkurentnost i kohezija“ 2014. – 2020. |
| OPP | Operativni program „Promet“ 2007 – 2013. |
| OPPiR | Operativni program za pomorstvo i ribarstvo 2014. – 2020 |
| OPRK | Operativni program „Regionalna konkurentnost“ 2007 – 2013. |
| OPRLJP | Operativni program „Razvoj ljudskih potencijala“ 2007. – 2013. |
| OPULJP | Operativni program „Učinkoviti ljudski potencijali“ 2014. – 2020. |
| OPZOOPR | Operativni program „Zaštita okoliša“ 2017. – 2013.Operativni program za ribarstvo 2007. – 2013. |
| OzP | Odbor za praćenje |
| PI | Prijelazni instrument |
| PRR | Program ruralnog razvoja Republike Hrvatske 2014. – 2020. |
| PT1 | Posredničko tijelo razine 1 |
| PT2 | Posredničko tijelo razine 2 |
| RH | Republika Hrvatska |
| SAFU | Središnja agencija za financiranje i ugovaranje programa i projekata Europske unije |
| SSNIP | Služba za suzbijanje nepravilnosti i prijevara |
| SUK | Sustav upravljanja i kontrole |
| TO | Tijelo za ovjeravanje |
| TR | Tijelo za reviziju |
| UT | Upravljačko tijelo |
| UzUVRH | Ured za udruge Vlade Republike Hrvatske |
| VRH | Vlada Republike Hrvatske |
| ZNS | Zahtjev za nadoknadom sredstava |

# Popis grafikona

[Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 31. prosinca 2020. (sredstva EU, u postocima) 12](#_Toc65668323)

[Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 31. prosinca 2020. (sredstva EU, u postocima) 19](#_Toc65668324)

[Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 31. prosinca 2020. (sredstva EU, u postocima) 24](#_Toc65668325)

[Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 31. prosinca 2020. (sredstva EU, u postocima) 30](#_Toc65668326)

[Grafikon 5: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Promet“ od početka provedbe do kraja izvještajnog razdoblja 31. prosinca 2020. (sredstva EU, u postocima) 48](#_Toc65668327)

[Grafikon 6: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1: Razvoj infrastrukture za gospodarenje otpadom od početka provedbe do kraja izvještajnog razdoblja 31. prosinca 2020. (sredstva EU, u postocima) 50](#_Toc65668328)

[Grafikon 7: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2: Zaštita vodnih resursa Hrvatske od početka provedbe do kraja izvještajnog razdoblja 31. prosinca 2020. (sredstva EU, u postocima) 51](#_Toc65668329)

[Grafikon 8: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 1. Operativnog programa „Regionalna konkurentnost“ od početka provedbe do kraja izvještajnog razdoblja 31. prosinca 2020. (sredstva EU, u postocima) 53](#_Toc65668330)

[Grafikon 9: Grafički prikaz geografske rasprostranjenosti projekata u okviru shema dodjele bespovratnih sredstava Prioritetne osi 2. Operativnog programa „Regionalna konkurentnost“ od početka provedbe do kraja izvještajnog razdoblja 31. prosinca 2020. (sredstva EU, u postocima) 54](#_Toc65668331)

[Grafikon 10: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Razvoj ljudskih potencijala“ (sredstva EU, u postocima) 56](#_Toc65668332)

[Grafikon 11: Grafički prikaz geografske rasprostranjenosti projekata u okviru shema dodjele bespovratnih sredstava komponente V programa IPA od početka provedbe do kraja izvještajnog razdoblja 31. prosinca 2020. (sredstva EU, u postocima) 62](#_Toc65668333)

[Grafikon 12: Nepravilnosti prijavljene OLAF-u u razdoblju od II. tromjesečja 2008. do IV. tromjesečja 2020. prema programskim razdobljima, te iznosi prijavljenih nepravilnosti 66](#_Toc65668334)

# Popis tablica

[Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 5](#_Toc65668354)

[Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 6](#_Toc65668355)

[Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura) 6](#_Toc65668356)

[Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 7](#_Toc65668357)

[Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 8](#_Toc65668358)

[Tablica 6: Napredak u ugovaranju i plaćanju pojedinih Operativnih programa i komponenti programa IPA u odnosu na zadnji dan prethodnog izvještajnog razdoblja (sredstva EU, u milijunima eura) 8](#_Toc65668359)

[Tablica 7: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. srpnja do 31. prosinca 2020. (bespovratna sredstva) 9](#_Toc65668360)

[Tablica 8: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 10](#_Toc65668361)

[Tablica 9: Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 11](#_Toc65668362)

[Tablica 10: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od 1. srpnja do 31. prosinca 2020. (bespovratna sredstva) 16](#_Toc65668363)

[Tablica 11: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 17](#_Toc65668364)

[Tablica 12: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 18](#_Toc65668365)

[Tablica 13: Popis objavljenih natječaja za dodjelu potpora iz Programa ruralnog razvoja u izvještajnom razdoblju od 1. srpnja do 31. prosinca 2020. (bespovratna sredstva) 21](#_Toc65668366)

[Tablica 14: Financijski pokazatelji statusa provedbe Programa ruralnog razvoja u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 22](#_Toc65668367)

[Tablica 15: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 23](#_Toc65668368)

[Tablica 16: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. srpnja do 31. prosinca 2020. (bespovratna sredstva). 27](#_Toc65668369)

[Tablica 17: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 28](#_Toc65668370)

[Tablica 18: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 29](#_Toc65668371)

[Tablica 19: Popis objavljenih poziva iz Operativnog programa za hranu i/ili osnovnu materijalnu pomoć u izvještajnom razdoblju od 1. srpnja do 31. prosinca 2020. (bespovratna sredstva, u eurima) 31](#_Toc65668372)

[Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 32](#_Toc65668373)

[Tablica 21: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 32](#_Toc65668374)

[Tablica 22: Financijski pokazatelji statusa provedbe Operativnog programa „Promet“ u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 47](#_Toc65668375)

[Tablica 23: Financijski pokazatelji statusa provedbe Operativnog programa „Promet“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 48](#_Toc65668376)

[Tablica 24: Financijski pokazatelji statusa provedbe Operativnog programa „Zaštita okoliša“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 49](#_Toc65668377)

[Tablica 25: Financijski pokazatelji statusa provedbe Operativnog programa „Regionalna konkurentnost 2007. – 2013.“ od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 52](#_Toc65668378)

[Tablica 26: Financijski pokazatelji statusa provedbe Operativnog programa „Razvoj ljudskih potencijala“ od početka provedbe do zatvaranja programa 2018. (sredstva EU, u milijunima eura i postocima od dodijeljenih sredstava) 55](#_Toc65668379)

[Tablica 27: Financijski pokazatelji statusa provedbe komponente I programa IPA, po godinama alokacije, u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 57](#_Toc65668380)

[Tablica 28: Financijski pokazatelji statusa provedbe komponente I programa IPA, po godinama alokacije, od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 58](#_Toc65668381)

[Tablica 29: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 60](#_Toc65668382)

[Tablica 30: Financijski pokazatelji statusa provedbe komponente II programa IPA 2007. – 2013., za programe koji se ugovaraju u RH, od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 60](#_Toc65668383)

[Tablica 31: Financijski pokazatelji statusa provedbe komponente V programa IPA „Ruralni razvoj“ 2007. – 2013., u izvještajnom razdoblju od 1. srpnja do 31. prosinca 2020. (sredstva EU, u milijunima eura i postocima od dodijeljenih sredstava) 61](#_Toc65668384)

[Tablica 32: Financijski pokazatelji statusa provedbe komponente V programa IPA „Ruralni razvoj“ 2007. – 2013., od početka provedbe do kraja izvještajnog razdoblja do 31. prosinca 2020. (sredstva EU, u milijunima eura i postocima od dodijeljenih sredstava) 61](#_Toc65668385)

[Tablica 33: Financijski pokazatelji statusa provedbe Operativnog programa za ribarstvo Republike Hrvatske za programsko razdoblje 2007. – 2013., od početka provedbe do kraja izvještajnog razdoblja 31. prosinca 2020. (sredstva EU, u milijunima eura i postocima od dodijeljenih sredstava) 63](#_Toc65668386)

[Tablica 34: Broj i iznos nepravilnosti prijavljenih OLAF-u u izvještajnom razdoblju, prema fondovima 67](#_Toc65668387)

1. OPKK – Operativni program Konkurentnost i kohezija; OPULJP – Operativni program Učinkoviti ljudski potencijali; PRR – Program ruralnog razvoja; OPPiR – Operativni program za pomorstvo i ribarstvo. [↑](#footnote-ref-2)
2. Vrijednost indeksa na 30.6.2020. iznosi 100. [↑](#footnote-ref-3)
3. U slučaju OPPiR sredstva alocirana za 2014. godinu se pribrajaju sredstvima za 2015. godinu te n+3 godina obuhvaća ovjeravanje ukupnih sredstava alociranih za 2014. i 2015. godinu. [↑](#footnote-ref-4)
4. Sredstva alocirana za n godinu moraju se potrošiti najkasnije tri godine nakon n godine. S obzirom da je zadnja godina ovog financijskog razdoblja 2013. godina, sredstva su bila raspoloživa do 31. prosinca 2016. Iznimno, za OPR se primjenjuje pravilo n+2 te su sredstva bila raspoloživa do 31. prosinca 2015. [↑](#footnote-ref-5)
5. OPP – Operativni program Promet; OPZO – Operativni program Zaštita okoliša; OPRK – Operativni program Regionalna konkurentnost; OPRLJP – Operativni program Razvoj ljudskih potencijala. [↑](#footnote-ref-6)
6. Obuhvaća Nacionalni program, Nuklearnu sigurnost, članarine za programe Unije te Prijelazni instrument. [↑](#footnote-ref-7)
7. Obuhvaća programe prekogranične suradnje s državama nečlanicama Europske unije za godišnje alokacije 2007. – 2013. i Transnacionalne programe za godišnje alokacije 2007. – 2009. [↑](#footnote-ref-8)
8. Inicijalno dodijeljena sredstva, prije automatskog opoziva sredstava iznose 182.920.793 eura. [↑](#footnote-ref-9)
9. Prioritetna os 1: Jačanje gospodarstva primjenom istraživanja i inovacija; Prioritetna os 2: Korištenje informacijske i komunikacijske tehnologije; Prioritetna os 3: Poslovna konkurentnost; Prioritetna os 4: Promicanje energetske učinkovitosti i obnovljivih izvora energije; Prioritetna os 5: Klimatske promjene i upravljanje rizicima; Prioritetna os 6: Zaštita okoliša i održivost resursa; Prioritetna os 7: Povezanost i mobilnost; Prioritetna os 8: Socijalno uključivanje i zdravlje; Prioritetna os 9: Obrazovanje, vještine i cjeloživotno učenje; Prioritetna os 10: Tehnička pomoć. [↑](#footnote-ref-10)
10. Prioritetna os 1: Visoka zapošljivost i mobilnost radne snage; Prioritetna os 2: Socijalno uključivanje; Prioritetna os 3: Obrazovanje i cjeloživotno učenje; Prioritetna os 4: Dobro upravljanje; Prioritetna os 5: Tehnička pomoć. [↑](#footnote-ref-11)
11. Ne obuhvaća mjere 1, 2, 10, 11, 13, 14 (IAKS), 17, 18 i 20 – otvoreni postupci dodjele/pozivi. [↑](#footnote-ref-12)
12. Bez mjera 1, 2, 17, 18 i 20 te IAKS mjera. [↑](#footnote-ref-13)
13. M 1: Prenošenje znanja i informiranja, M 2: Savjetodavne službe, službe za upravljanje poljoprivrednim gospodarstvom i pomoć poljoprivrednim gospodarstvima, M 3: Sustavi kvalitete za poljoprivredne proizvode i hranu, M 4: Ulaganja u fizičku imovinu, M 5: Obnavljanje poljoprivrednog proizvodnog potencijala narušenog elementarnim nepogodama i katastrofalnim događajima te uvođenje odgovarajućih preventivnih aktivnosti, M 6: Razvoj poljoprivrednih gospodarstava i poslovanja, M 7: Temeljne usluge i obnova sela u ruralnim područjima, M 8: Ulaganja u razvoj šumskih područja i poboljšanje održivosti šuma, M 9: Uspostava proizvođačkih grupa i organizacija, M 10: Poljoprivreda, okoliš i klimatske promjene, M 11: Ekološki uzgoj, M 13: Plaćanja područjima s prirodnim ograničenjima ili ostalim posebnim ograničenjima, M 14: Dobrobit životinja, M 16: Suradnja, M 17: Upravljanje rizicima, M 18: Financiranje dodatnih nacionalnih izravnih plaćanja za Hrvatsku, M 19: LEADER (CLLD), M 20: Tehnička pomoć, M 21: Izvanredna privremena potpora poljoprivrednicima i MSP-ovima koji su posebno pogođeni krizom uzrokovanom bolešću COVID-19. [↑](#footnote-ref-14)
14. Prioritet Unije 1: Poticanje okolišnog održivog, resursno učinkovitog, inovativnog, konkurentnog i na znanju utemeljenog ribarstva, Prioritet Unije 2: Poticanje okolišno održive, resursno učinkovite, inovativne, konkurentne i na znanju utemeljene akvakulture, Prioritet Unije 3: Poticanje provedbe ZRP-a, Prioritet Unije 4: Povećanje zaposlenosti i teritorijalne kohezije, Prioritet Unije 5: Poticanje stavljanja na tržište i prerade, Prioritet Unije 6: Poticanje provedbe integrirane pomorske politike, TP: Tehnička pomoć. [↑](#footnote-ref-15)
15. MD 1: Nedostatak hrane, MD 2: Nedostatak osnovne materijalne pomoći, TP: Tehnička pomoć. [↑](#footnote-ref-16)
16. Određeno člankom 6. stavak 1. „Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020.“ [↑](#footnote-ref-17)
17. Narodne novine, br. 92/14 [↑](#footnote-ref-18)
18. Prioritetna os 1: Modernizacija željezničke infrastrukture i priprema projekata u sektoru prometa

Prioritetna os 2: Unapređenje sustava unutarnje plovidbe u Republici Hrvatskoj

Prioritetna os 3: Tehnička pomoć

Prioritetna os 4: Razvoj cesta i zračne luke. [↑](#footnote-ref-19)
19. Uključeni predujmovi u iznosu od 54,51 milijuna eura. [↑](#footnote-ref-20)
20. Uključeni predujmovi u iznosu od 78,43 milijuna eura. [↑](#footnote-ref-21)
21. Uključeni predujmovi u iznosu od 44,91 milijuna eura. [↑](#footnote-ref-22)
22. Uključeni predujmovi u iznosu od 30,13 milijuna eura. [↑](#footnote-ref-23)
23. NP – Nacionalni program; NS – Nuklearna sigurnost; PI – Prijelazni instrument; PU – Članarine za Programe Unije. [↑](#footnote-ref-24)
24. Hrvatska – Bosna i Hercegovina, Hrvatska – Crna Gora, Hrvatska – Srbija, Jugoistočna Europa (SEE), Mediteran (MED). [↑](#footnote-ref-25)
25. U skladu s propisima EU-a, države članice dužne su Europskom uredu za borbu protiv prijevara (OLAF) prijaviti nepravilnosti koje imaju sljedeća obilježja: nepravilan iznos troška (koji se odnosi na sredstva Europske unije) jednak je ili veći od 10.000 EUR te je odobren za isplatu korisniku i Tijelo za ovjeravanje ga je ovjerilo Europskoj komisiji (uključen je u Izjavu o izdacima koja je podnesena Europskoj komisiji). U slučajevima sumnje na prijevaru, nepravilan iznos ne mora biti ovjeren Europskoj komisiji. Nepravilnosti se prijavljuju OLAF-u putem elektroničkog sustava za izvještavanje o nepravilnostima (*Irregularity Management System, IMS*). [↑](#footnote-ref-26)
26. Navedeni podaci ne uključuju prijavljene nepravilnosti koji se odnose na Europski fond za jamstva u poljoprivredi s obzirom da taj fond nije uključen u Europske strukturne i investicijske fondove u smislu Uredbe br. 1303/2013. [↑](#footnote-ref-27)
27. Slučaj nepravilnosti smatra se zatvorenim ako je donesena odluka da se ranije utvrđena nepravilnost više ne smatra nepravilnošću ili su provedene sve korektivne mjere i svi neprihvatljivi izdaci su vraćeni Europskoj komisiji / izuzeti iz Izjave o izdacima. Iznos povrata računa se samo za zatvorene slučajeve nepravilnosti jer je iznos povrata kod otvorenih slučajeva podložan je čestim promjenama zbog toga što korisnici nepravilan iznos mogu vraćati u obrocima. [↑](#footnote-ref-28)
28. Pravilnik o provedbi mjere 5, tipa operacije 5.2.1. „Obnova poljoprivrednog zemljišta i proizvodnog potencijala“ iz Programa ruralnog razvoja Republike Hrvatske za razdoblje 2014. – 2020. (Narodne novine, br. 74/2017) [↑](#footnote-ref-29)
29. U trenutku izrade Izvješća, nije dostupna analiza radne opterećenosti za 2020. godinu. [↑](#footnote-ref-30)
30. U trenutku izrade Izvješća, nije dostupna analiza radne opterećenosti za 2020. godinu. [↑](#footnote-ref-31)